ועדת הכלכלה, כנסת 25, פרוטוקול מספר 276, 2024-01-29 00:00

דוד ביטן: 	 	רבותיי, אני פותח את הישיבה

דוד ביטן:  הצעת חוק התקשורת (בזק ושידורים) (תיקון מס' 76) (הגבלות מוסכמות על שירות תקשורת וציוד תקשורת), התשפ"ב–2022, של חברי הכנסת ינון אזולאי, יוסף טייב, עופר כסיף, ישראל אייכלר, אופיר כץ, משה גפני, מיכאל מרדכי ביטון

דוד ביטן:      	קודם כל מספר דברים קטנים

דוד ביטן:  היה כבר דיון כללי, ישיבה שלמה, ואין לי שום כוונה לעשות דיון נוסף על העניין הזה

דוד ביטן:  זה דבר ראשון

דוד ביטן:  כל מי שתהיה לו הערה על סעיף מסוים, שיגיד אותה

דוד ביטן:  דבר שני, אני לא מתכוון להצביע היום, הצבעות יהיו במועד אחר

דוד ביטן:  דבר שלישי, אני מודה קודם כל ליועץ המשפטי שלנו שעשה עבודה ארוכה מאוד, עם כל מיני בעיות וטענות שהיו, ובאמת, החוק קפץ מרבע עמוד לעשרה עמודים, כך שנתנו מענה להרבה מאוד הערות שהיו

דוד ביטן:  ועדיין, אנחנו נשמח לשמוע הערות נוספות, ואם הן יהיו הערות צודקות אנחנו נדאג לתקן אותם, אין שום בעיה

דוד ביטן:       אני רוצה רק שתבינו דבר אחד

דוד ביטן:  העיקרון עצמו, שאנשים רוצים להיות בקבוצה מסוימת ולקבל תכנים מסוימים, זה רצונם וצריך לכבד את זה

דוד ביטן:  עם העיקרון אין לי שום בעיה

דוד ביטן:  השאלה מה התנאים שיהיו בחוק בעניין הזה

דוד ביטן:  אני יודע שיש הרבה מאוד טענות, קיבלתי גם הרבה טלפונים

דוד ביטן:  תתפלאו, אבל הטענות מגיעות דווקא מהקבוצות החרדיות ופחות מאנשים שהם לא חרדים

דוד ביטן:  לא יודע למה באמת

אלעזר שטרן: למה? ביטן, בגלל שמרגישים שכובלים אותם

דוד ביטן: לא כובלים אף אחד

אלעזר שטרן: זה מה שמרגישים החרדים

אלעזר שטרן:  הילדים שלי לא מרגישים

דוד ביטן: לא, לא, קבוצות – זה לא אומר שזה כל החרדים

יצחק קרויזר: התרעומת מגיעה מבפנים

דוד ביטן: לא מכריחים אף אחד להצטרף לקבוצה

יצחק קרויזר: הם לא יכולים לצאת

דוד ביטן: הם יכולים גם לצאת

דוד ביטן:  לא נכון

דוד ביטן:  הם רוצים את המספר, זה כבר ויכוח אחר

דוד ביטן:  אבל זה לא קשור לעצם ההצטרפות ולעצם העזיבה

אלעזר שטרן: היושב-ראש, אם אמרת שזה קפץ מחצי עמוד לעשרה עמודים, אולי שהיועץ המשפטי או אתה תסבירו עכשיו את רוח החוק?     

דוד ביטן: לא, אנחנו לא נתחיל עכשיו

דוד ביטן:  יבואו כל פעם חברי כנסת ואנחנו נתחיל את הכול מאפס?     

אלעזר שטרן: לא, אבל מהפעם הקודמת לעכשיו הכפלת מחצי עמוד לעשרה עמודים

אלעזר שטרן:  אני לא אומר שתסביר את החצי העמוד, אני אומר שתסביר את העשרה העמודים

דוד ביטן: אנחנו נעשה חצי שעה של הסברים, אין בעיה

אלעזר שטרן: תודה

דוד ביטן: לנוחיות האנשים, אתם תראו בטיוטה, בניגוד לפעמים אחרות, היועץ המשפטי רשם לכם בצד ימין התייחסויות והסברים – לפי מה?      

איתי עצמון: זה בעצם הסבר

איתי עצמון:  לא דברי הסבר, מכיוון שאנחנו בהכנת הצעת החוק לקריאה שנייה ולקריאה שלישית

איתי עצמון:  אין כאן דברי הסבר פורמליים

איתי עצמון:  זה הסברים לצד כל תיקון, לנוחות הקורא

דוד ביטן: עשינו את זה בצד, הסברים מדויקים לגבי כל דבר

איתי עצמון: זה הנוסח שהופץ ביום חמישי

שלום דנינו: בסגנון התוספות של רש"י

אלעזר שטרן: לא, בעל הטורים

דוד ביטן: יש כאן משפחות החטופים שרוצות לדבר? בבקשה, אם אפשר, תנו להן לשבת

עדי שרעבי: אני עדי שרעבי, בת 15, אני אחיינית של יוסי ואלי שרעבי

עדי שרעבי:  יוסי נרצח בשבי לפני שבוע וחצי, ישבנו עליו שבעה

עדי שרעבי:  ליוסי יש אישה ושלוש בנות, שעכשיו צריכות לחשוב איך הן חיות את החיים שלהן בלי אבא

עדי שרעבי:       אלי, ב-7

עדי שרעבי: 10 אשתו ושתי הבנות שלו נרצחו, נויה בת ה-16 ויעל בת ה-13

עדי שרעבי:  הוא עכשיו שם, למיטב ידיעתנו הוא בחיים, אנחנו לא יודעים עוד לכמה זמן, הזמן ספור שם לכולם

עדי שרעבי:       אבא שלי הוא שרון שרעבי

עדי שרעבי:  הוא כל הזמן נפגש עם מנהיגי העולם, הוא עושה כל דבר שהוא יכול כדי להחזיר אותם

עדי שרעבי:  ומכאן אני חושבת שזאת כבר העבודה שלכם

עדי שרעבי:  אני בת 15

עדי שרעבי:  אני חושבת שילדה בת 15 לא צריכה להגיע למקום כזה

עדי שרעבי:  אני אשמח אם תוכל להסתכל עליי כשאני מדברת

דוד ביטן: אני מסתכל

עדי שרעבי: אני ילדה בת 15, אני חושבת שאני לא צריכה להיות במקום כזה, לדבר על הדודים שלי שחטופים, שהם צריכים לחזור, כי זה ברור מדי

עדי שרעבי:  אני אמורה לצאת עם חברים שלי למסיבות, לסרט

עדי שרעבי:  אני לא אמורה להגיע לכאן ולספר כמה באכזריות רצחו את בנות דודות שלי, שאני לא יכולה אפילו לתאר

עדי שרעבי:  ואני לא צריכה להגיד איך שהמצב של סבתא שלי נוראי כי היא לא ישנה, כי היא לא אוכלת, כי היא כל הזמן בהתקפי חרדה

עדי שרעבי:  אני לא צריכה לספר בכלל מה זה אימא ששני הבנים שלה בשבי ואחד מהם נרצח

עדי שרעבי:       אני לא יודעת, אני פשוט מאוכזבת מכם

עדי שרעבי:  אין לי עוד מה להגיד

יהודה כהן: אני אגיד כמה מילים

יהודה כהן:  יהודה כהן, אבא של נמרוד כהן, חייל חטוף

יהודה כהן:  חייל חטוף, בגלל שהמדינה בכלל והצבא בפרט לא נתנו לו שום אמצעים מינימליים להגן על עצמו

יהודה כהן:  אני פה בשמו, מנסה להילחם בעדו

יהודה כהן:  אני פה בשמו, בשביל להשאיר אתכם ממוקדים, שתתעסקו בשחרור החטופים

יהודה כהן:       שמעתי את ראש הממשלה שלכם מדבר במוצאי שבת שאנחנו מפריעים לו

יהודה כהן:  לא שמעתי אף חבר כנסת מהליכוד או מכל חבר כנסת מהקואליציה אומר מילה אחת על זה

יהודה כהן:  אז כנראה שגם אתם בדעה שלו או בדעה של הכנס שהיה אתמול, כנס ניצחון

יהודה כהן:  ניצחון על מי? ניצחון עלינו? יכול להיות

יהודה כהן:       אני באתי להשמיע פה את הקול של הבן שלי שלא יכול לדבר, שצה"ל שם אותו שם – הוא לא בא לשם מרצונו – עם שני טנקים מסכנים על מרחב של 20 קילומטרים כדי להגן על הגבול

יהודה כהן:  כמובן שלא היה לו שום סיכוי

יהודה כהן:  והיום אני רוצה לדעת: האם המדינה, האם הכנסת, האם הממשלה, האם מישהו לוקח אחריות ועושה משהו בשביל להחזיר אותו או מתעסק ב: תשתקו, אתם מעלים את המחיר של החמאס, אתם מפריעים לנו? זה מה שרציתי פה לדעת

יהודה כהן:       אגב, דיברה פה לפניי הבחורה

יהודה כהן:  אני הייתי עם אחותה הגדולה הראל במשלחת

יהודה כהן:  עד סיאטל הגעתי עם הבת שלי ועם הבת של שרון שרעבי, הראל, בשביל להשמיע את הקול שלנו עד לשם

יהודה כהן:  קול שלנו – זה הקול של המדינה

יהודה כהן:  אני עושה את זה בשביל המדינה, כדי לעזור למדינה להיחלץ מהמצב הנוראי שהגענו אליו

יהודה כהן:  אבל אני גם מצפה שהמדינה עצמה תעשה משהו, חוץ מלהגיד לנו שאנחנו מפריעים, חוץ מלשמוע את ראש הממשלה ביבי נתניהו אומר שאנחנו מפריעים, שתעשה משהו לשחרור החטופים

יהודה כהן:  שתעשה הכול לשחרור כל החטופים

יהודה כהן:  תודה רבה

אמונה: שלום, אני אמונה, אני אשמח לדבר

אמונה:  אני בת דודה של איתן מור שחטוף בעזה מ-7 באוקטובר

אמונה:  אני נציגה של פורום תקווה, ממשפחות החטופים

אמונה:  אנחנו מאמינים שרק לחץ צבאי על חמאס יחזיר לנו את החטופים

אמונה:       איך זה הגיוני שנכנסות לעזה כל יום 260 משאיות של סיוע הומניטרי, ואתם, חברי הכנסת, לא על הרגליים האחוריות ולא עוצרים את זה? בסוף, הכוח אצלכם

אמונה:  אנחנו מאמינים בכם וסומכים עליכם

אמונה:  אתם נבחרי הציבור שלנו ואנחנו מאמינים שאתם אלה שיכולים לעצור את זה

אמונה:  אנחנו אזרחים פשוטים, הכוח נמצא אצלכם

אמונה:       חשוב לנו ממש שתדעו את זה

אמונה:  שיחזרו כל החטופים, בעזרת השם

קריאות: אמן

דוד ביטן: אני חייב להמשיך בדיון

דוד ביטן:  נמצא איתנו גם שר התקשורת, כיבד אותנו בנוכחותו

דוד ביטן:  איפה המנכ"לית החדשה שלך? ענבל, קודם כל – מזל טוב על התפקיד, אני מאחל לך הצלחה

דוד ביטן:  כמו שאני מכיר אותך ממשרד הפנים, את תצליחי בתפקיד הזה גם כן

ענבל משאש: תודה רבה, אדוני

דוד ביטן: זה דיון ראשון שלך פה כמנכ"לית משרד התקשורת, נכון?      

ענבל משאש: לכבוד הוא לי

דוד ביטן: אתה רוצה להגיד משהו לפני זה?      

התקשורת שלמה קרעי: ממש בקצרה

התקשורת שלמה קרעי:  אדוני היושב-ראש, קודם כל אני מברך על הדיון

התקשורת שלמה קרעי:  אני חושב שאיתי, היועץ המשפטי, והצוותים השקיעו ועשו לילות כימים כדי שנגיע למתווה, ממש בישורת האחרונה, כמעט מוסכם

התקשורת שלמה קרעי:  הצוותים המקצועיים במשרד התקשורת, הצוותים המקצועיים של הוועדה ונציגי הגורמים הנוגעים בדבר

התקשורת שלמה קרעי:  אני חושב שהגענו כאן למתווה שמצד אחד מבטל את הגזרות שניסו בכוח להתערב לקהילות בחיי היום-יום שלהן ובדרך שבה הן רוצות להתנהל ולחנך את הילדים שלהן, ומצד שני מתווה ששומר על היכולת גם לגופים חדשים להקים ועדות חדשות, להקים קומות חדשות

התקשורת שלמה קרעי:       יש איזה רף מינימום, של 10,000 מנויים, שממנו והלאה תהיה את אותה חסימה של אי-יכולת להתנייד עם אותו מספר

התקשורת שלמה קרעי:  יש בזה גם היגיון, יודעים שהקומה, טווח המספרים, המנעד הזה של אותם 10,000 מספרים, כשמתקשרים אליו, כשמתקשרים ממנו, זה מנעד שהוא שייך לקהילה

התקשורת שלמה קרעי:  אני חושב שההסכמה הזו היא הסכמה חשובה, היא מאפשרת תחרות גם בשוק הזה

התקשורת שלמה קרעי:       יש את הסוגיה של מספרי הביטחון

התקשורת שלמה קרעי:  גם בסוגיה הזאת אני מבין שהגענו להסכמות, שה-SMS שמגיעים מגופי ביטחון – משטרה, צבא וכדומה – יוכלו להגיע למספרים האלה

התקשורת שלמה קרעי:  זאת הסכמה שהבוקר דיברתי עליה עם חבר הכנסת ברוכי

התקשורת שלמה קרעי:       בסך הכול אני חושב שהגענו כאן למתווה טוב, למתווה ראוי, שמשקף את הצרכים של הקהילות החרדיות

התקשורת שלמה קרעי:  ומצד שני, מאפשר לעוד גופים ולעוד ועדות להתגדר בשוק הזה גם כן

התקשורת שלמה קרעי:  נשמע כאן את הדברים

דוד ביטן: אני גם רוצה להודות לחבר הכנסת ברוכי על העבודה שהוא עשה

איתי עצמון: הוא ריכז

דוד ביטן: הוא בעצם יצר המון שיחות וחסך זאת מאיתנו, אבל הוא הרג את היועץ המשפטי לאורך כל הדרך

אליהו ברוכי: אני רואה אותו מחייך

שלום דנינו: כי עשינו לו הנשמה מפה לפה

דוד ביטן: בבקשה, היועץ המשפטי

איתי עצמון: בעצם, אנחנו מצויים עכשיו בדיון - - -      

גלעד קריב: אפשר לשאול את השר שאלה?     

דוד ביטן: לא, אי-אפשר

איתי עצמון: אני רק אגיד כמה מילים

דוד ביטן: אני מזכיר לך שדיברת בישיבה הקודמת 25 דקות

גלעד קריב: נו אז? באתי היום לישיבה הזו

דוד ביטן: אתה לא היית בהתחלה

דוד ביטן:  אני לא מתחיל את הדיון מאפס

גלעד קריב: לא, לא צריך להתחיל מאפס

גלעד קריב:  אם השר כיבד אותנו, לשאול אותו שאלה על עמדתו

דוד ביטן: לא, אני לא מאפשר לו לענות

גלעד קריב: טוב

איתי עצמון: אנחנו מצויים עכשיו בדיון הרביעי בהצעת החוק, כאשר הדיונים הקודמים היו, כפי שאמר יושב-ראש הוועדה, דיונים כלליים

איתי עצמון:  הדיון האחרון שהתקיים ב-5 בספטמבר היה ממושך למדי, נשמעו בו עמדות של כלל הגורמים

איתי עצמון:  אני גם הצגתי בראשית הדיון את המתווה העיקרי של הצעת החוק, כאשר הנוסח שעמד בפני הוועדה ב-5 בספטמבר היה די דומה לנוסח שמונח כעת, אבל יש בו כמה שינויים

איתי עצמון:       אני רק אזכיר בקצרה בכל זאת, מכיוון שנשאלתי על ידי חבר הכנסת שטרן מה המתכונת של האסדרה החדשה

אלעזר שטרן: מה זה כמה שינויים? הרי היושב-ראש אמר שזה קפץ מחצי עמוד לעשרה עמודים

התקשורת שלמה קרעי: לא מהישיבה הקודמת

איתי עצמון: לא מהישיבה הקודמת

דוד ביטן: לא מהישיבה הקודמת

איתי עצמון: לעומת הנוסח שעבר בקריאה ראשונה

דוד ביטן: אתה לא היית בישיבה הקודמת

אלעזר שטרן: נכון

דוד ביטן: תקבל זכות דיבור

אלעזר שטרן: הייתי צריך לשמוע חברים אחרים, בוועדת החוץ והביטחון

דוד ביטן: אני אתן לחה"כים לדבר, אבל בקצרה אם אפשר

דוד ביטן:  אחר כך, בסעיפים עצמם, למי שיהיו הערות על הסעיפים, כמובן שיוכלו להעיר הערות

איתי עצמון: כפי שמקובל, בוודאי

איתי עצמון:       ענייננו בהוספת סעיף חדש לחוק התקשורת (בזק ושידורים), זה סעיף 51ג1 שאתם רואים כאן בנוסח, שנועד לאפשר למנוי או לקבוצת מנויים לבקש מחברת תקשורת לקבל שירותי תקשורת בכפוף להגבלות או לחסימות, כפי שאני אפרט בהמשך

איתי עצמון:  ההגבלות או החסימות האלה יעוגנו בהסכם ההתקשרות בין הצדדים, ובין היתר, מנוי או קבוצת מנויים יוכלו לבקש שההגבלה או החסימה הזאת תהיה בכפוף לקביעה של יחיד מסוים או תאגיד מסוים שיציינו המנוי או קבוצת המנויים בבקשתם

איתי עצמון:       כמו שאתם רואים, לשון החוק היא ניטרלית

איתי עצמון:  אנחנו לא מדברים כאן על מתכונת קווים כשרים, וכמובן שלא מזכירים כאן קומה כשרה או ועדת רבנים

איתי עצמון:  החוק ניטרלי, אגב, כפי שמנוסח גם חוק התקשורת היום

איתי עצמון:  סעיף 51ג לחוק קובע כבר היום שמנוי או קבוצת מנויים רשאים לבקש מחברות תקשורת, בבקשה פרטנית מפורשת שנמסרה בנפרד מהסכם ההתקשרות, לקבוע כל מיני הגבלות או חסימות, בעיקר בעניינים של גישה לאינטרנט

איתי עצמון:  זה בגדול

גלעד קריב: אז למה צריך את החוק הזה?      

דוד ביטן: כי יש אנשים שרוצים להיות כקבוצה, ביחד

גלעד קריב: אין בעיה, אבל יש הסדר לתוכניות של סינון תכנים וכולי

גלעד קריב:  למה צריך?     

דוד ביטן: כבוד הרב, שנייה

איתי עצמון: עוד לא סיימתי

שלום דנינו: אז מה רע במתכונת הזאת?      

גלעד קריב: המתכונת הזאת לא מאוזנת מבחינה חוקתית

דוד ביטן: אז נראה אם היא מאוזנת או לא

גלעד קריב: היא מאוד קיצונית

דוד ביטן: ההנחיה שלי הייתה – לא שאני צריך לתת לו הנחיות, אבל ביקשתי מהיועץ המשפטי שכל התיקונים שמתבקשים יהיו רק אם הם עומדים במסגרת הדין

דוד ביטן:  ואני מעריך שהוא, עם הניסיון שלו, לא סתם הכניס תיקונים שעומדים במסגרת – אני לא אומר: החוק, אני אומר: הדין הכללי

יצחק קרויזר: גם בנושא החסימות של המספרים יש פה תיקון?      

גלעד קריב: יש לנו על זה קצת מחלוקת

דוד ביטן: בסדר, אם יש הערות נשמע אותן, אין בעיה

גלעד קריב: בסדר גמור

איתי עצמון: זה המקום להשמיע הערות, בוודאי

דוד ביטן: אמרתי: זה המקום להשמיע

דוד ביטן:  אנחנו כמובן לא נסיים היום את הדיון

דוד ביטן:  ייקבעו עוד מועדים, אנחנו נשמע את כולם

דוד ביטן:  היום אין הצבעה בכל מקרה

גלעד קריב: כל הדרך לבג"ץ

איתי עצמון: אני רק אשלים בקצרה את ההסדר

איתי עצמון:  בסעיף (ב) מפורטים סוגי השירותים וסוגי ההגבלות והחסימות שמנוי רשאי לבקש, בין היתר גם הגבלה של ניידות מספרים, בכפוף לתנאים

איתי עצמון:  אנחנו נגיע לכך בהמשך

איתי עצמון:       בנוסף, בסעיף (ו) – וזו תוספת חשובה שלא הייתה קיימת בנוסח שאושר בקריאה ראשונה, שעמדתי עליה גם בדיון הקודם – אנחנו נקבנו כאן בסיטואציות שבהן חברת תקשורת לא יכולה בכל מקרה לחסום או להגביל שירותים

איתי עצמון:  בין היתר, אסור יהיה לחסום חסימה גורפת של חיוג לספק מורשה אחר, זו הוראה חשובה כדי לאפשר תחרות בתחום

איתי עצמון:  אסור יהיה לחסום חיוג למספרי טלפון מקוצרים ארציים בעלי שלוש או ארבע ספרות, שלגביהם נקבע ברישיון או בתקנות ההיתר הכללי או בהוראת מינהל שנותן שר התקשורת כי חל איסור על חסימתם

איתי עצמון:  וכן, בכל מקרה לא תהיה חסימת חיוג למספרי טלפון שהוקצו למדינה ולמוסדותיה

גלעד קריב: אפשר רגע שאלה?     

דוד ביטן: שנייה

איתי עצמון: רגע, אני רק אשלים את ההסדר

דוד ביטן: אנחנו נגיע לזה בסעיף

איתי עצמון: כן, אני רק סוקר באופן כללי כדי שלחברי הכנסת תהיה כל התמונה, מה שנקרא ממעוף הציפור

איתי עצמון:       בנוסף, אסור יהיה לחסום הודעת מסר אישי שמוגדרת כרגע

איתי עצמון:  שאבנו את ההגדרה מתקנות הקיימות של משרד התקשורת

איתי עצמון:  זו הודעה של מערכת הביטחון שנשלחת בטכנולוגיה מסוימת, טכנולוגיית שידור תאי

איתי עצמון:       מעבר לכך, עוד תוספת יחסית משמעותית שהוספה לעומת הדיון הקודם

איתי עצמון:  בסעיף 3 להצעת החוק, אצלי זה בעמוד 9 בנוסח, יש תיקון עקיף לחוק הגנת הצרכן שנועד להתייחס להטעיה בנושא מספר הזיהוי של מכשיר סלולרי, מה שנקרא IMEI

איתי עצמון:  אנחנו שמענו שיש תופעה של זיוף מספרי הזיהוי האלה

איתי עצמון:  כדי לאפשר אכיפה של הזיוף – שהוא למעשה הטעיה של הצרכן, כי מספר הזיהוי מעיד על התכונות של המכשיר, ואם צרכן קונה מכשיר עם מספר זיהוי מזויף, הוא לא יודע ויכול לטעות לגבי טיב המכשיר והשימוש בו – הוספנו, בתיאום עם הרשות להגנת הצרכן ולסחר הוגן תיקון עקיף לסעיף 2 לחוק הגנת הצרכן, שעניינו איסור הטעיה

איתי עצמון:  קבענו שאסור להטעות או שעניין מהותי בעסקה הוא גם הטעיה לגבי מצג בנכס או על גבי הנכס, המעיד על השימוש, על התועלת או על הסיכונים, לרבות מצג או מספר שמופיע באופן פיזי או דיגיטלי

איתי עצמון:       באופן כזה, הרשות להגנת הצרכן, שיש לה כלי אכיפה פליליים ומינהליים, תוכל לאכוף את האיסור הזה

איתי עצמון:  זה בגדול

דוד ביטן: מאה אחוז

דוד ביטן:  חה"כים – לפי הסדר, אבל בקיצור נמרץ

דוד ביטן:  קחו בחשבון שכשנגיע לדיון בסעיפים, אתם תוכלו גם להתייחס לסעיף

דוד ביטן:       למי שלא היה: עשינו דבר שלא עושים בדרך כלל

דוד ביטן:  מצד ימין יש לכם כל מיני הסברים, לכל סעיף וסעיף - -      

גלעד קריב: תוספות

דוד ביטן: - - על פי כל מיני הערות שהתקבלו

דוד ביטן:       בבקשה, נתחיל ונעבור ברצף

יצחק קרויזר: תודה רבה, אדוני היושב-ראש

יצחק קרויזר:  אכן לא הייתי בדיון הקודם

יצחק קרויזר:  אני אנסה לדייק את הבעיות שצפו בפנינו בחקיקה הזו

יצחק קרויזר:  בוודאי שבמדינת ישראל, ואני יודע שגם אתה, אדוני השר, מקדם תחרות בכל פלח ופלח בתוך ענף התקשורת, ובטח – כמה שהוא חשוב – בענף הסלולר, ובטח כשאנחנו מדברים על תתי אוכלוסיות ועל אוכלוסיות שיש להן חשיבות רבה בשימוש במה שנקרא המסלול הכשר

יצחק קרויזר:       ממה שאנחנו מבינים, ממה שצף אלינו מהשטח, וגם אתה דייקת את זה אדוני היושב-ראש, הטענות לגבי החקיקה הזו מגיעות מהאוכלוסייה, מהצרכנים עצמם

דוד ביטן: מחלק מהצרכנים

יצחק קרויזר: מחלק מהצרכנים, בוודאי, של השירות הזה שנקרא מסלול כשר

יצחק קרויזר:  ברור לכל, גם לחברות הסלולר, לספקים הגדולים, לחברות, מה ההגדרה של מסלול כשר

יצחק קרויזר:  אנחנו רואים בחקיקה הזו איזושהי יצירה של מונופול, שאדם לא יכול כמו כל אזרח במדינת ישראל לנייד את המספר שלו

יצחק קרויזר:  ויש אפשרויות, יש היום טכנולוגיה

יצחק קרויזר:  כרגע הוא לא יכול אפילו לנייד

יצחק קרויזר:  בעצם, אנחנו חוסמים מחברות אחרות לייצר את השירות של המסלול הכשר, את הקומות הכשרות

דוד ביטן: זה לא נכון

התקשורת שלמה קרעי: זה לא נכון

שלום דנינו: זה לא נכון

דוד ביטן: כשניכנס לסעיפים, תדע שזה לא נכון

יצחק קרויזר: אז אנחנו נשמע את הנציגים שנמצאים פה

התקשורת שלמה קרעי: אין שום חסימה - - -     

יצחק קרויזר: יש היום עוד חברה

יצחק קרויזר:  הוא יכול לנייד את המספר שלו בין החברות, בקומות הכשרות?      

שלום דנינו: כן

איתי עצמון: בתוך הקומה הכשרה

יצחק קרויזר: אבל אם הוא רוצה לעבור ספק בקומה הכשרה?     

ינון אזולאי: גם את הספק הוא יכול

דוד ביטן: הוא יכול להיכנס לחוק אם בתוך הקבוצה יש אפשרות למינימום של שלוש חברות, ואז הוא יכול לעבור מסלקום לפרטנר ומפרטנר לפלאפון, אין שום בעיה, אבל להישאר עם אותו מספר

יצחק קרויזר: בתוך ההגדרה של מסלול כשר?     

דוד ביטן: כן

יצחק קרויזר: מעולה

דוד ביטן: אגב, יש כאלה שיש להם יותר משלוש

יצחק קרויזר: אדוני היושב-ראש, הנושא השני זה החסימה של מספרים, מה שהתבצע עד עכשיו

יצחק קרויזר:  גם בנושא הזה נתתם את הדעת והפתרון בתוך?      

שלום דנינו: שמה?     

יצחק קרויזר: 	 לאותה קבוצה הייתה יכולת עד היום לחסום מספרים

דוד ביטן: תכנים מסוימים, זה כל הרעיון

יצחק קרויזר: לא, מספר מסוים, כמו שאדוני השר ציין, של גופי ביטחון או שירותי ממשלה

התקשורת שלמה קרעי: את זה אי-אפשר לחסום

ינון אזולאי: אי-אפשר לחסום

יצחק קרויזר: עד היום הייתה להם יכולת

גלעד קריב: אבל יהיה אפשר להמשיך לחסום קווי סיוע של ארגונים

דוד ביטן: רק רגע

דוד ביטן:  זה לא נכון

גלעד קריב: כן נכון

דוד ביטן: לגבי סיוע – אין חסימה

גלעד קריב: יש חסינות

דוד ביטן: לא

דוד ביטן:  יש אפשרויות, יש טלפונים שלא חסומים

דוד ביטן:  הייתה לנו בעיה עם הלהט"בים וכולי, שיש 20 עמותות וכולן רוצות להיות לא חסומות

דוד ביטן:  אמרנו למשרד התקשורת לאשר מספר לעמותה מסוימת, שכן יהיה אפשר - - -     

גלעד קריב: איפה זה נאמר? זה לא מופיע

שלום דנינו: בדיון הקודם כבר

גלעד קריב: בדיון

גלעד קריב:  אבל בחוק? אנחנו עוסקים בחקיקה

דוד ביטן: אנחנו נשמע את זה

דוד ביטן:  זו הייתה בקשה שלנו

גלעד קריב: תכניסו לחוק

שלום דנינו: הכנסנו

דוד ביטן: הכנסנו, והם צריכים לתת מספר מקוצר לאחת העמותות

יצחק קרויזר: אדוני, צריך לשים לב שאנחנו לא מייצרים עם החקיקה הזו איזשהו מונופול שחוזר על עצמו - -      

גלעד קריב: זה לא בחוק

יצחק קרויזר: - - ומייצרים את החופש לאוכלוסייה הזו

דוד ביטן: תחרות היא דבר יפה - -      

יצחק קרויזר: תחרות היא מצוינת

דוד ביטן: - - אבל עם כל הכבוד, אדם רוצה להיות בקבוצה מסוימת

דוד ביטן:  אתה רוצה למנוע ממנו?     

יצחק קרויזר: שיוכל בתוך נותן השירות הזה, של מספר כשר, לנייד את עצמו

דוד ביטן: אנחנו קובעים להם? הם רוצים להיות במצב הזה

דוד ביטן:  לא מדובר בבן אדם אחד

דוד ביטן:  הגבלנו, שמנו רף מסוים

יצחק קרויזר: לצרכנים יש טענות לגבי החקיקה הזאת

גלעד קריב: דוד, היושב-ראש, זה בסדר גמור, רק תן לו לנייד את המספר כעבור חמש או שש שנים

דוד ביטן: אבל הוא לא רוצה לנייד

יצחק קרויזר: רוצה, למה לא רוצה?     

גלעד קריב: אולי הוא רוצה לנייד מחוץ לקומה הכשרה

דוד ביטן: הוא יכול לנייד בין חברות

דוד ביטן:  אבל אם הוא עוזב, הוא לא יכול לקבל את המספר

גלעד קריב: למה? כל האחרים שרוצים – כן יכולים?     

דוד ביטן: אבל על זה הוא חתם, מה אתה רוצה?     

גלעד קריב: חופש העיסוק מעניין אתכם עד גבול מסוים

גלעד קריב:  חופש הבחירה

דוד ביטן: מה הקשר לחופש העיסוק, לא הבנתי? קודם כל, אני מזכיר לך שיש לא מעט חרדים עם שני מספרים

דוד ביטן:  יש להם טלפון אחד חסום וטלפון אחד לא חסום, בוא נתחיל מזה

דוד ביטן:  מי שיש לו עסק, יש לו עוד מספר פלאפון שהוא פתוח לכל

דוד ביטן:       הלאה, קדימה, טופורובסקי

בועז טופורובסקי: אדוני היושב-ראש, אני נאלץ להסכים עם חברי שעזב, למרות שאנחנו ברוב הדברים רחוקים מאוד

בועז טופורובסקי:  אני חושב, וגם קיבלנו פניות, שכל התהליך הזה יגרום למצב שבו יש קבוצה של אנשים שיהיה עליהם לחץ מאוד גדול לקחת מספר כשר והם יהיו נשואים אליו בלי יכולת להתגרש

בועז טופורובסקי:  אנחנו נעבור על הסעיפים - -      

דוד ביטן: אמרתי – הם יכולים להחזיק עוד פלאפון

בועז טופורובסקי: - - ואנחנו נסביר את זה אחר כך

בועז טופורובסקי:  אני חושב, באופן עקרוני, וזה הכלל שלימדו אותי עוד מאז שהייתי קטן: אם יש איזה גוף – לא משנה אם קוראים לזה מדינה, דת או ועדת רבנים – שבא ואומר לך כל הזמן מה אסור לך, ואסור לך לשאול אותו שאלות, כנראה שאתה צריך לברר עד כמה הדבר הזה נכון או לא נכון

בועז טופורובסקי:       הדבר הזה יפגע בזכויות פרט מאוד ברורות של אנשים, ביכולת שלהם לפנות לחלקים בחברה הישראלית שאולי אותה ועדה לא תאשר אותם

בועז טופורובסקי:  זה יפגע – גם בתחרות, גם בזכויות הפרט, ובסופו של דבר זה ישים קבוצה שלמה כבני ערובה של איזשהן תפיסות כאלה ואחרות ושל החלטות שבינן לבין החיים עצמם לפעמים יש פער מאוד גדול

בועז טופורובסקי:       לדעתי, כל התהליך הזה הוא תהליך שלוקח אותנו אחורה במקום לקחת אותנו קדימה

דוד ביטן: תגיד לי, אם החקלאים במדינת ישראל יתחילו עכשיו להתארגן בקבוצה כזאת?      

בועז טופורובסקי: שיתארגנו

בועז טופורובסקי:  אבל למשל לא יכול להיות שחקלאי יבוא ויגיד: אף אחד שמאמין בשוק חופשי לא יוכל להתקשר לטלפון שלי

דוד ביטן: מתחברים לקבוצה כזאת ומקבלים מיידעים שקשורים לחקלאות

דוד ביטן:  מה הבעיה עם זה, אני לא מבין?     

בועז טופורובסקי: זה לא מיידעים

בועז טופורובסקי:  יש כאן אמירה

דוד ביטן: רק בגלל שזה חרדים?     

בועז טופורובסקי: לא

בועז טופורובסקי:  ראית, אמרתי – לא משנה אם זאת מדינה

בועז טופורובסקי:  אם באים ואומרים לך: אתה יכול לקרוא את זה או לשמוע את זה או לדבר עם זה, ובכל שאר הדברים, שזה רוב העולם, אתה לא יכול לגעת ולא יכול להיכנס אליהם ולא יכול להיחשף אליהם – אני חושב שיש כאן בעיה מאוד גדולה

בועז טופורובסקי:       אתה אומר: הבן אדם חותם בעצמו - - -      

דוד ביטן: טופורובסקי

בועז טופורובסקי: שנייה, אבל אני הייתי בשקט

דוד ביטן: אתה מדבר על הזכות שלך לפנות לקבוצה הזאת? איפה זה כתוב? תראה לי זכות יסוד כזאת, שאתה מדבר עליה

בועז טופורובסקי: לא שלי

בועז טופורובסקי:  תקשיב, אנחנו מכירים מה זה לחץ חברתי

דוד ביטן: אבל אין לך זכות יסוד לפנות לקבוצה

בועז טופורובסקי: לא לי

בועז טופורובסקי:  אני מדבר על הבן אדם שנמצא בקבוצה

דוד ביטן: אני לא מבין את הטענה

בועז טופורובסקי: הבן אדם שנמצא בקבוצה, כביכול חותם מרצונו

בועז טופורובסקי:  אדוני יושב-ראש הוועדה, אתה לא מקשיב לי

בועז טופורובסקי:  אתה מקשיב לעצמך

דוד ביטן: הקשבתי לך יפה מאוד, תאמין לי

בועז טופורובסקי: אני לא מדבר עליי

בועז טופורובסקי:  אני לא רוצה שיהיה לי טלפון כשר ולא יהיה לי טלפון כשר

דוד ביטן: אין זכות יסוד כזאת

בועז טופורובסקי: אני מדבר על הבן אדם שרוצה טלפון כשר באמת, אבל הוא יצטרך לחתום על משהו שהוא לאו דווקא ירצה לחתום – כי זה יהיה הטלפון הכשר בחברה שלו, ואף אחד לא יוכל שלא יהיה לו טלפון כזה

בועז טופורובסקי:      אני רוצה לראות בן אדם שיבוא ויגיד: אני רוצה לחתום על טלפון כשר, אבל שהוא יהיה לי פתוח לדוגמה ל-ynet או ליתד נאמן

בועז טופורובסקי:  זה לא יקרה

בועז טופורובסקי:  אז מה זה כשר? זה לא רשום בתורה

בועז טופורובסקי:  מה זה כשר? ישבו אנשים ויגידו לו: לא כשר לך להסתכל ב- ,ynetאסור לך להסתכל ב-ynet

דוד ביטן: הוא יכול להחזיק שני פלאפונים

דוד ביטן:  הפלאפון השני היה פתוח למה שהוא רוצה

דוד ביטן:  מישהו מונע ממנו? הוא יכול לבד לקחת עוד פלאפון

בועז טופורובסקי: הוא לא יכול

בועז טופורובסקי:  הוא יצטרך לקנות טלפון אחר

דוד ביטן: מה אתה מדבר?     

התקשורת שלמה קרעי: טופורובסקי, אבל זה מה שהוא בוחר

התקשורת שלמה קרעי:  לא אומרים לו: תבוא, תקנה טלפון כשר ואל תיכנס ל- ynet

התקשורת שלמה קרעי:  תקנה טלפון לא כשר ותיכנס ל-

התקשורת שלמה קרעי: ynet אני רוצה כשר, בלי להיכנס ל- 

התקשורת שלמה קרעי: ynet     

גלעד קריב: בין הכשרויות השונות אפשר לנייד את המספר?     

דוד ביטן: עזוב את זה רגע, הוא מדבר על דברים אחרים

דוד ביטן:       אם אני רוצה להיכנס ל- ynet– אני מחזיק עוד פלאפון ונכנס ל- ,ynetזה הכול

בועז טופורובסקי: אם אני גדל עכשיו בשכונה מסוימת, ובשכונה הזאת אומרים לי: לאף אחד לא יהיה כאן רכב יפני

בועז טופורובסקי:  אז אני יכול לקנות רכב יפני, אם כל מי שקונה רכב יפני זורקים עליו אבנים והורסים לו את הרכב? זה אני מחליט לא לקנות רכב יפני? אני שואל אותך

דוד ביטן: הדוגמה לא מתאימה, אבל לא משנה

בועז טופורובסקי: למה לא מתאימה?     

התקשורת שלמה קרעי: עזוב, אתם ליברלים עד שזה נוגע לחרדים

בועז טופורובסקי: אני ליברל, אני בעד שכל אחד יעשה מה שהוא רוצה

בועז טופורובסקי:  אני אומר שכאן מכריחים אנשים לעשות משהו גם אם הם לא רוצים

דוד ביטן: טופורובסקי, תמשיך את זכות הדיבור בסעיפים

דוד ביטן:       כן, שטרן

אלעזר שטרן: תכננתי להמתין, אבל רק באשר לדוגמה שאתה נתת - - -     

דוד ביטן: על החקלאים? 
     

אלעזר שטרן: כן

דוד ביטן: בבקשה

שלום דנינו: חקלאי שיש לו רכב יפני?      

בועז טופורובסקי: אתה יכול לצחוק על זה

שלום דנינו: תחייך, זה בהומור

אלעזר שטרן: אם הוא רוצה – הוא בקבוצה

אלעזר שטרן:  אם הוא לא רוצה – הוא לא בקבוצה

אלעזר שטרן:  נכון?      

דוד ביטן: גם החרדי – אותו דבר

דוד ביטן:  הוא יכול

דוד ביטן:  יש חרדים שיש להם עסקים, נכון? ועם כל הכבוד, החרדים האלה מחזיקים עוד פלאפון ומנהלים את העסק בפלאפון הזה

דוד ביטן:  והכשר – הוא כשר

דוד ביטן:  אין שום רלוונטיות לעניין

דוד ביטן:  ויש כאלה

דוד ביטן:  אף אחד מהחרדים פה לא יגיד לי שאין דבר כזה

דוד ביטן:  יש דבר כזה

דוד ביטן:  לא יודע כמה, לא יודע באחוזים

בועז טופורובסקי: הרי יש בעיות, זה כל הסיפור

דוד ביטן: אתה מבין, שטרן? זה המצב

התקשורת שלמה קרעי: אבל תראה מה זה, הם מסוגלים לעשות מה שבא להם

התקשורת שלמה קרעי:  גם אם ועדת הרבנים לא רוצה שיהיה להם גם טלפון לא כשר, הם קונים

בועז טופורובסקי: זה בגלל שאנחנו דואגים שהם יוכלו

התקשורת שלמה קרעי: אתה לא דואג, הם עושים מה שהם רוצים

התקשורת שלמה קרעי:  זאת מדינה חופשית

דוד ביטן: מי דואג? אתה דואג? אתה הפטרון שלהם? הם החליטו לקנות – קונים

דוד ביטן:  מה אתה רוצה?     

התקשורת שלמה קרעי: זאת מדינה חופשית, טופורובסקי

גלעד קריב: נזכור את המדינה החופשית

התקשורת שלמה קרעי: יהודית וחופשית

גלעד קריב: יהודית על פי תפיסתך, וחופשית

אלעזר שטרן: ביטן, היושב-ראש, אתה מכיר על מה דנים בבתי דין רבניים ועל מה לא

אלעזר שטרן:  על פניו, אפשר להרחיב את הכול

אלעזר שטרן:  אבל מה אתה אומר? אחרי שאתה פתחת את זה, נראה אישה שתעז לא ללכת לבית דין רבני כשהמקובלות שהולכים לבית דין רבני

אלעזר שטרן:  למרות שאתה יודע על אישה חרדית ממוצעת, אתה יודע ששם יש כל מיני דיני תורה שאנחנו לומדים אותם, גם אתה לומד אותם, שיפגעו בה ביחס למה שקורה בבתי משפט

אלעזר שטרן:       למה אני אומר את זה? אני אומר שנראה בחור חרדי או אישה חרדית, לא משנה מי, שחברים באיזו קהילה והקהילה החליטה – אני לא הייתי פה, אני מניח שדיברו על זה - - -      

דוד ביטן: אתה יכול לדבר על מה שאתה רוצה

אלעזר שטרן: מה המשמעות של חברות בקהילה, איך אתה נהיה חבר בקהילה, איך אתה יוצא מלהיות חבר בקהילה, כמה גמישות יש לך בעניין הזה

אלעזר שטרן:  אבל כשזאת המקובלות החברתית, ואתה עכשיו יוצא נגדה - - -     

דוד ביטן: אני רוצה להבין: אתה רוצה להיות הפטרון של החרדים?      

אלעזר שטרן: לא

אלעזר שטרן:  אני הפטרון של הבן אדם

דוד ביטן: אתה מדבר על חופש, ומצד שני אתה רוצה למנוע את זכות הבחירה של אותו אדם

אלעזר שטרן: ביטן, תן לי, אני אגיד לך על מה אתה ואני פטרונים

אלעזר שטרן:  אתה ואני פטרונים שאזרח במדינת ישראל יהיה משוחרר לבחור - -      

דוד ביטן: משוחרר

אלעזר שטרן: - - ושתהיה לו את הידע לבחור

אלעזר שטרן:  אם אתה רוצה – ידע לקרוא אנגלית, ידע מה עושים בצבא, זכויות יסוד כאלה שהוא יכול לממש אותן

אלעזר שטרן:  שתהיה לו את הידע

אלעזר שטרן:       בעיניי, מה אתה עושה פה עכשיו? ואמרתי, אני עוד הייתי מעביר את זה

אלעזר שטרן:  אתה מונע ממנו, באמצעות לחץ חברתי

אלעזר שטרן:  לא שאתה אומר לו: אני לוקח ממך בחוק

אלעזר שטרן:       נראה אותך עכשיו, בתוך קהילה כזאת, אומר: אוקיי, אני זורק את זה לצד, זה כאילו אני מחליף את הבגדים

התקשורת שלמה קרעי: חבר הכנסת שטרן, ללבוש כובע וחליפה אתה מרשה להם? זה גם לחץ חברתי

אלעזר שטרן: תן לי להגיד לך

אלעזר שטרן:  לקחת לי את המילים

התקשורת שלמה קרעי: הם חייבים לשים בישיבה כובע וחליפה

התקשורת שלמה קרעי:  אתה תאסור עליהם גם את זה?     

אלעזר שטרן: לקחת לי את המילים

אלעזר שטרן:  אני אגיד לך

אלעזר שטרן:  כשאני התחלתי להתעסק עם נחל חרדי – אני חושב שכבוד השר היה שם חייל

התקשורת שלמה קרעי: נכון, אני

דוד ביטן: אז אתה אחראי על החינוך שם?     

אלעזר שטרן: לא, רגע, תשמע משהו

אלעזר שטרן:  הסתובבתי בכל מיני - - -     

דוד ביטן: קרעי, אז אני אבקש שההתקפות עליך מאתמול – שיאשימו את שטרן

אלעזר שטרן: בגלל שהשר נתן עכשיו את הדוגמה, אז אני אגיד לך מה אמר לי אדמו"ר: הוא יתחיל ללבוש לי מדים, בגדים אחרים? עזוב אותך מדים, זה לא משנה אם הוא ילבש ג'ינס או ילבש מדים של צה"ל

אלעזר שטרן:  בעיניי, כשהוא יוריד פעם את הבגדים החרדיים, אני כבר לא יודע לאן הוא יוכל ללכת

אלעזר שטרן:  ולכן אני לא רוצה שיתגייס לצבא, בגלל ששם לובשים מדים אחרים ונשבר המונופול הזה של אחידות הבגדים ושאני יכול להסתכל לאן הוא הולך ולאן לא, מעבר לזה שאולי זה גם שם עליו מגבלות

התקשורת שלמה קרעי: אז בוא תאסור עליהם בחוק לשים כובע וחליפה, יחד עם הסלולר

אלעזר שטרן: אבל אמרתי לך, השאלה לאן אתה לוקח את הדברים

שלום דנינו: שטרן, ובקטן, בקיבוץ, לא לבשנו כל השנים כמעט אותו דבר? אותו מכנס, היה מגיע מהמכבסה, היינו מתחלפים, וחולצה משובצת?      

אלעזר שטרן: לא, לא זוכר

שלום דנינו: לא? מה זה שונה? זה היה האופי הקהילתי, ככה כולנו התלבשנו, ככה אנחנו היינו נראים

משה פסל: שלום, גדלת בקיבוץ?      

שלום דנינו: כן

אלעזר שטרן: שלום, ולמה זה לא ממשיך? למה עזבת את הקיבוץ? תגיד למה

שלום דנינו: כי סיימתי - - -     

אלעזר שטרן: אני אגיד לך למה

אלעזר שטרן:  לך לקיבוץ היום, תגיד לי אם כולם לובשים אותו דבר

דוד ביטן: שטרן, אתה מדבר על העיקרון

אלעזר שטרן: תבחר דוגמה אחרת

דוד ביטן: לא, העיקרון אומר שאנחנו צריכים לאפשר לקבוצה מסוימת שרוצים להיות ביחד

דוד ביטן:  אתה אומר שאתה נגד העיקרון הזה, על כל המשתמע מכך

אלעזר שטרן: לא

דוד ביטן: רגע, סליחה

דוד ביטן:  אבל זה העיקרון

דוד ביטן:  אם אתה נגד העיקרון, אל תצביע בעד החוק

דוד ביטן:  קריב בישיבה הקודמת העלה טענה – שאני לא יודע אם היא נכונה או לא נכונה – שיש זכות קניין על המספר עצמו

גלעד קריב: נכון

דוד ביטן: לא יודע מאיפה הוא הביא את זה

דוד ביטן:  אבל על השאלה הזאת אנחנו כן נדון, כי זה באמת שייך לחוק

דוד ביטן:  זה שייך לחוק במובן הזה שאתה לא יכול לקבל את המספר עצמו אם אתה עוזב את הקבוצה

אלעזר שטרן: ביטן, אני רוצה להגיד לך משהו

דוד ביטן: אבל זה לא לעכשיו

אלעזר שטרן: תן לי, אני אגיד לך איפה הרגישות ומה אתה לא יכול לנתק, וזאת האמת

אלעזר שטרן:  תראה, אם אתה הולך לקיבוץ או לאן שאתה רוצה ללכת, או לשכונה שאתה גר בה או אני גר בה

אלעזר שטרן:  יש אנשים שרוצים לעשות ככה ורוצים לעשות ככה, הם מכירים את הכול

אלעזר שטרן:  אנחנו מדברים פה על קהילה, וצריך להגיד את האמת: חלקה הגדול רוצה למנוע שהנוער שלה ידע שיש כזה דבר שנקרא מקצועות ליבה

אלעזר שטרן:  חלקה הגדול רוצה לדעת שהנוער שלה לא ידע שאפשר להיות חרדי ולהיות בצה"ל

אלעזר שטרן:       היא לא רוצה שהם ידעו את זה

אלעזר שטרן:  ולכן, כשאתה מתחיל להגביל ונותן להם כלים איך להגביל את הדברים האלה - -      

דוד ביטן: אז תתחיל להיות בעל הבית של החרדים

אלעזר שטרן: - - אז אנחנו צריכים להיזהר פי אלף

אלעזר שטרן:  זה מאוד קשור

אברהם בצלאל: 	לא הבנתי

אברהם בצלאל:  כולם יודעים שיש צה"ל, כולם יודעים מה זה צבא

אברהם בצלאל:  לא הבנתי

דוד ביטן: לא יודע

דוד ביטן:  הוא רוצה להיות בעל הבית של החרדים

דוד ביטן:  אתה רוצה לקבוע לחרדי איזה תכנים הוא יקבל?      

אלעזר שטרן: לא יודעים שאפשר להיות חרדי בצה"ל

בועז טופורובסקי: אתה רוצה לאפשר

דוד ביטן: לא, אני לא רוצה

בועז טופורובסקי: אתה כן רוצה - -     

דוד ביטן: אני נותן לו זכות בחירה, מה שהוא רוצה

בועז טופורובסקי: - - שיגידו לחרדים שהם לא יכולים לראות את העולם

גלעד קריב: אתה נותן לו זכות בחירה רק בצד אחד, זה הסיפור

דוד ביטן: טוב, שטרן, תודה רבה

אלעזר שטרן: תודה

בועז טופורובסקי: למה הפחד הזה מלראות מה קורה בעולם?     

דוד ביטן: הלאה

גלעד קריב: ברוכי בטלפון

דוד ביטן: ברוכי בסוף

דוד ביטן:  כן, דבר, קריב, אבל קצר

דוד ביטן:  אל תעשה לי – אני לא רוצה לריב איתך, אני לא רוצה להתווכח איתך

גלעד קריב: למה? אני בא בטוב

דוד ביטן: אני לא רוצה לריב ולהתווכח, באמת שלא

גלעד קריב: למה שתריב איתי?     

דוד ביטן: אז קצר ולעניין, אתה מסוגל?      

שלום דנינו: קריב, תפתיע אותנו ותגיד משהו לטובת הרעיון הזה

גלעד קריב: טוב

דוד ביטן: הוא בעד, הוא הולך לעשות קבוצה רפורמית עכשיו

דוד ביטן:  רק שאין להם 10,000

התקשורת שלמה קרעי: אין להם 10,000

גלעד קריב: יש לנו הרבה יותר, וזאת הבעיה

גלעד קריב:  בוא תפתח את השוק

דוד ביטן: אין 10,000 – והוא בעד החוק, תאמין לי

אלעזר שטרן: דנינו, אני אגיד לך

אלעזר שטרן:  אני בעד שהורים יוכלו להשפיע ולחנך את הילדים שלהם בדרך שהם רוצים

אלעזר שטרן:  אבל מכאן – ועד זה?     

דוד ביטן: אתה בעד, אבל אתה לא נותן את האופציה לעשות את זה

אלעזר שטרן: לא, זה לא נכון

דוד ביטן: תשמע מה אזולאי אמר בישיבה הקודמת

דוד ביטן:  הוא דיבר על זה

אלעזר שטרן: זה לא נכון

אלעזר שטרן:  מה, אני לא משפיע על הילדים שלי?     

דוד ביטן: טוב, לא להפריע לקריב, אני מבקש

דוד ביטן:  קריב, קדימה, הינה, אני מגן עליך

גלעד קריב: תודה

גלעד קריב:  אדוני היושב-ראש, מכיוון שאתה והשר לא התאפקתם והערתם הערה בנושא היהדות הרפורמית, אז אני רק רוצה לומר - -      

דוד ביטן: הרמתי לך להנחתה

גלעד קריב: - - שכשמונופול דורסני בא ואומר שאין ביקוש למוצרים אחרים, אי-אפשר לסמוך עליו – כי הוא מונופול דורסני

גלעד קריב:  יש לי הצעה: בוא נבטל את המונופול האורתודוקסי, ייקח עשר שנים, ונראה כמה יהודים רפורמים וכמה יהודים קונסרבטיביים יהיו בישראל

דוד ביטן: תגיד לי, ומה קורה בארצות הברית? יש שם מונופול רפורמי, אתה יודע?     

גלעד קריב: 	 מונופול רפורמי? להפך

דוד ביטן: בטח, הם דורסים את האורתודוקסים שם

דוד ביטן:  שכחת?     

גלעד קריב: מונופול רפורמי? בארצות הברית, שיש הפרדת דת ומדינה ואף זרם לא מקבל שליטה מכוח החוק, אתה רואה את התוצאות בעם היהודי

גלעד קריב:  אבל תעזוב, בוא ניגש לעניין

דוד ביטן: בבקשה

גלעד קריב: כדי להפיס את דעתו של חברי הכנסת דנינו, אני אחזור על מה שאמרתי בדיונים קודמים

דוד ביטן: לא, תעשה לי טובה

דוד ביטן:  לא

גלעד קריב: מקובל עליי לחלוטין שאדם חרדי יכול להתקשר עם חברת סלולר במסלול מיוחד שמבטיח סינון תכנים, שמבטיח התאמה של כלי התקשורת הזה לאורח חייו

גלעד קריב:  זה בסדר גמור, אני לא נגד זה

דוד ביטן: אנחנו יודעים שאתה לא נגד

גלעד קריב: אבל צריך רגע להבין, ואני אהיה קצר

גלעד קריב:  מי שרוצה לדבר - - -     

אלעזר שטרן: כמו הטלפון של רימון

דוד ביטן: הוא לא נגד, רק יש לו הערות לגבי התנאים

גלעד קריב: אבל הפרטים – הם הכול

דוד ביטן: זה מה שאמרתי בהתחלה

דוד ביטן:  יש לנו הסכמות לגבי עניינים מסוימים

גלעד קריב: תראו, צריך רגע להבין

גלעד קריב:  יש כאן הרבה מאוד שימוש, בעיניי קצת מניפולטיבי, ברעיון של חופש בחירה ובמושגים ליברליים

גלעד קריב:  למה? כי חופש בחירה לא יכול להיות רק בצד אחד, כשבצד השני אין חופש בחירה

גלעד קריב:  ומה הכוונה? אם אתם רוצים לדבר על חופש בחירה ועל ערכים ליברליים, ועל הזכות של אדם חרדי לבחור כמו אדם חילוני, אין בעיה, רק שחופש הבחירה יעבוד בכניסה וגם ביציאה

גלעד קריב:       מי שבאמת מאמין בחופש בחירה, שומר על זכותו של האינדיבידואל לקבל או לבחור

דוד ביטן: אבל הוא יכול לצאת

גלעד קריב: אז אני טוען שלא

גלעד קריב:  אני אסביר לך למה

דוד ביטן: למה הוא לא יכול לצאת? הוא יכול לצאת, הוא רק לא יכול לקחת את המספר

גלעד קריב: אז פה בדיוק הנקודה

דוד ביטן: אז עכשיו מגיעים למה שאמרת

דוד ביטן:  אתה אומר שהמספר זאת זכות קניינית מיוחדת, ולכן לא ניתן שלא לאפשר לקחת אותו

דוד ביטן:  זאת שאלה שנבחן אותה, אין בעיה

גלעד קריב: בסדר גמור

גלעד קריב:  אבל השאלה הזאת היא לא שאלה טכנית או משפטית גרידא

דוד ביטן: פעם לא היה דבר כזה

דוד ביטן:  היינו מחליפים מספרים כל הזמן

גלעד קריב: פעם אנשים גם לא היו נוסעים ברכב פרטי

דוד ביטן: נכון

גלעד קריב: אז לא הייתה להם זכות להוציא רישיון נהיגה

גלעד קריב:  היום אנחנו בעידן אחר, כל אחד מאיתנו יודע

גלעד קריב:  לכן עשו פה את רפורמת ניידות המספרים החשובה

גלעד קריב:  בסופו של דבר, כעבור כמה שנים של שימוש במספר הטלפון, מספר הטלפון הזה הופך להיות מרכיב מאוד מרכזי במארג הקשרים החברתיים של האדם והחיבור שלו לכל מרחבי חייו העסקיים

דוד ביטן: אבל זאת לא זכות יסוד

גלעד קריב: אני חושב שהבעלות על המספר היא סוג של זכות קניינית

דוד ביטן: קניינית, אבל לא יסוד

דוד ביטן:  אתה לא יכול להתנות עליה

גלעד קריב: ההוכחה היא שהכנסת הכירה בזה ברפורמת הניידות

גלעד קריב:  אז קודם כל, אם אתם רוצים חופש בחירה, תנו לאדם חופש בחירה להצטרף, אבל גם להיפרד מהמסלול, עם המספר שלו

גלעד קריב:  כל סביבתו יודעת שזה המספר שלו, שזה הקשרים העסקיים שלו

גלעד קריב:  זה דבר אחד

גלעד קריב:       דיברתם על חופש בחירה, אבל יצרתם פה חוק שבפועל אתם בעצם מונעים מעבר של אדם אפילו בין קומות כשרות או בין כשרויות

גלעד קריב:  זאת אומרת, אם אתם כאלה חסידים של חופש הבחירה של האדם החרדי, אז בואו נאמר שאדם חרדי גדל - - -     

דוד ביטן: אנחנו לא חסידים, אבל נותנים פה חופש בחירה

גלעד קריב: אתם אפילו לא מאפשרים לאדם לעבור עם המספר הכשר שלו מוועדת רבנים אחת לוועדת רבנים אחרת, בתוך מרחב המספרים הכשרים

גלעד קריב:  אז על איזה חופש בחירה אתם מדברים?      

דוד ביטן: למה?     

גלעד קריב: בואו נאמר שיקומו עוד ועדות רבנים

דוד ביטן: אז גם אתה רוצה להיות בעל הבית שלהם?      

גלעד קריב: אני לא רוצה להיות שום בעל הבית שלהם, אבל - - -     

דוד ביטן: קודם כל, יש לו חופש בחירה להיכנס לקבוצה

אברהם בצלאל: 	 הוא לא חייב להיכנס

דוד ביטן: חכה רגע

דוד ביטן:  אז יש לו חופש

גלעד קריב: אבל לא בזה נגמר חופש הבחירה

דוד ביטן: רק רגע

דוד ביטן:  ויש גם חופש בחירה לקחת עוד פלאפון, חלקם לוקחים אותו

בועז טופורובסקי: איך הוא יכול לא להיכנס לקבוצה?     

דוד ביטן: ויש לו חופש בחירה לעזוב, רק לא עם המספר

דוד ביטן:  מה אתה רוצה?      אז אנחנו נשארים עם העניין שאתה טוען – שהמספר זאת זכות יסוד

גלעד קריב: דוד, תקשיב, זה לא מתמצה בעניין הזה

גלעד קריב:  אתם טוענים כאן שהצבתם הצעת חוק שמאפשרת מספר מסלולי כשרות של ועדות עם אוריינטציה שונה

גלעד קריב:  אבל כשבודקים את הפרטים, מגלים: א, שאתם הצבתם רף - - -     

דוד ביטן: נדבר על הרף, נדבר עליו

שלום דנינו: איתי, לגבי מה שהוא אומר: אי-אפשר לעבור מקומה לקומה של ועדת רבנים?     

דוד ביטן: לא

דוד ביטן:  רגע

דוד ביטן:  שלום, זה אותו ויכוח

דוד ביטן:  בלי המספר

איתי עצמון: אפשר, אבל לא עם המספר

גלעד קריב: לא עם המספר – אז זה לא לעבור

גלעד קריב:  חבר'ה, אתם מצחיקים

גלעד קריב:  כן, בן אדם יכול להפסיק את ההתקשרות עם קומה אחת ולהתקשר עם מספר אחר

דוד ביטן: קריב, קודם כל לגבי המספר

דוד ביטן:  אנחנו נדבר האם זו זכות מיוחדת או לא

דוד ביטן:  חובה לדבר על זה

דוד ביטן:       דבר נוסף, לגבי האפשרות לצאת או להיכנס וגודל הקבוצה

דוד ביטן:  אנחנו נדבר גם על זה בחוק, אז לא צריך לדבר על זה עכשיו

גלעד קריב: בסדר גמור, אז אני לא מרחיב

גלעד קריב:  יש עוד הרבה נקודות

דוד ביטן: כן, אל תרחיב על זה

דוד ביטן:  נגיע לסעיף, נדבר על העניין

גלעד קריב: נקודה אחרונה

דוד ביטן: לא סיימת?      

גלעד קריב: משפט אחרון, לגבי קווי הסיוע

גלעד קריב:  יש עוד הרבה הערות, אבל נדבר עליהן כשנהיה - - -     

דוד ביטן: בסדר, כשנהיה בסעיף תגיד

גלעד קריב: בסדר גמור

גלעד קריב:       תראו, גם כשבודקים את ההסדר לגבי קווי הסיוע, ההסדר הזה הוא לא מספק

גלעד קריב:  הרי אתם לא באתם ואמרתם שכל גורם אזרחי שמפעיל קו סיוע ויש לו מספר בן ארבע ספרות, אי-אפשר לחסום אותו

גלעד קריב:  אתם באתם ואמרתם שתהיה רשימה - - -      

דוד ביטן: מה זה גורם אזרחי? תגיד לי, יש מספר בן ארבע ספרות לעדה הרפורמית?      

גלעד קריב: לא, עוד לא עשינו

דוד ביטן: אם יהיה, הם יהיו חייבים לתת להם? זה מה שאתה דורש בעצם

גלעד קריב: לא

גלעד קריב:  אני מציע את הדבר הבא: צריך להגדיר בחוק מה הם קריטריונים של קו סיוע

גלעד קריב:  לא כל גורם אידיאולוגי או מפלגה - -      

דוד ביטן: יכול להיות, יכול להיות

גלעד קריב: - - שמפעילים קו טלפון - - -      

דוד ביטן: קריב, נגיע לזה

גלעד קריב: אבל האמירה שהשר יקבע גורם אחד בקהילה הגאה שהוא יהיה פתוח, זה נשמע לכם רציני?     

דוד ביטן: לא, לא, תסלח לי, קריב

גלעד קריב: בסוף יסתבר ששר התקשורת אישר מרכז סיוע של גוף שמאמין בטיפולי המרה

גלעד קריב:  מצוין

דוד ביטן: לא, אתה לוקח את זה לקיצוניות יתר

דוד ביטן:  יש בין 10 ל-15 עמותות

דוד ביטן:  אתה מצפה שניתן לכל העמותות קו פתוח?     

גלעד קריב: לא, אני מצפה דבר אחד, היושב-ראש

דוד ביטן: רגע, אולי אתה לא היית, העמותות אמרו שהן לא מסוגלות להשיג מספר כזה

דוד ביטן:  אז אמרתי למשרד התקשורת שיעשה את כל מה שצריך, שלפחות לאחת יהיה מספר

דוד ביטן:  לא אמרתי לו איזה, לא אמרתי לו כלום

גלעד קריב: אבל זה לא יכול להיות

דוד ביטן: בסדר, זה המצב

גלעד קריב: היושב-ראש, עם כל הכבוד לנדיבות - - -     

דוד ביטן:   לפי הכללים האלה אין להן בכלל

גלעד קריב: אבל זה לא עובד ככה

גלעד קריב:  אתם מסדירים בחקיקה ראשית משהו, אז אתה אומר: טוב, האפליה שאנחנו עכשיו נעשה בחקיקה ראשית היא 90% מאפליה - - -     

דוד ביטן: אין פה שום אפליה

גלעד קריב: יש פה אפליה

גלעד קריב:  לא יכול להיות שאזרחים במדינת ישראל לא יוכלו להתקשר לקווי סיוע

גלעד קריב:  אתם רוצים להגדיר מה זה קו סיוע בחקיקה ראשית? תגדירו בחקיקה ראשית מה זה קו סיוע

גלעד קריב:  זה לא יכול להיות תלוי ברצונו של שר התקשורת

דוד ביטן: קריב, הבטחת משפט אחרון

דוד ביטן:  נדבר על זה כשנגיע לסעיף

דוד ביטן:       עכשיו אזולאי

דוד ביטן:  דיברת בפעם שעברה גם כן

ינון אזולאי: כל מי שהיה פה דיבר בפעם שעברה

דוד ביטן: לא, דווקא לא כולם

גלעד קריב: דרך אגב, הורדתם מהחוק, בגרסה הזאת, את הצורך בהסכמה

גלעד קריב:  אתם אפילו הורדתם את הצורך של האדם לחתום על המילה שהוא מסכים לתנאים

גלעד קריב:  רק קנה מכשיר שמתאים לקומה הכשרה, ואז הוא כבר הסכים לכל התנאים

דוד ביטן: בסדר, נדבר על זה

גלעד קריב: למה אתם מסתירים את זה?      

דוד ביטן: נדבר על זה בסעיפים

דוד ביטן:  איך נסתיר? אתה פה

דוד ביטן:  אני יכול להסתיר ממך משהו?      

ינון אזולאי: תודה רבה לך, אדוני היושב-ראש

גלעד קריב: אני הבנתי את השיטה

גלעד קריב:  אתה רוצה לרתק אותי פה כדי שאני לא אהיה בוועדות אחרות

דוד ביטן: למה? אתה יכול להיות בכל ועדה

גלעד קריב: בסדר גמור

דוד ביטן: אני אעשה אפילו משהו יותר, אם אתה רוצה: אני אבקש שחברי הכנסת יפנו ליועץ המשפטי עם כל מיני הערות, הוא ישקול אותן, וכבר בישיבה הבאה אנחנו נתייחס אליהן במקום שנעשה דיונים של שעות

איתי עצמון: אתייחס אליהן באיזו דרך?     

דוד ביטן: תשמע, תסביר להם

דוד ביטן:  אם אתה לא תשכנע אותם, תביא את זה לדיון, אין בעיה

דוד ביטן:  אני מוכן גם לזה, אין לי בעיה

איתי עצמון: דוד, חשוב לי להגיד שהנוסח גובש בהסכמת חברי הכנסת המציעים

איתי עצמון:  אני לא יכול - - -     

דוד ביטן: הבנתי, אני מדבר על כל חברי הכנסת, אם חבר הכנסת ירצה לשאול אותך שאלה

דוד ביטן:  ניתן זמן, שעתיים-שלוש, אתה תקבל את כל ההערות, תדון

דוד ביטן:  לא רק חברי הכנסת החרדים

דוד ביטן:  עם כל הכבוד

דוד ביטן:  יש עוד חברי הכנסת, תתייחס לכולם

איתי עצמון: נכון, אבל בסוף יש פה היבטים של מדיניות

התקשורת שלמה קרעי: מיכאל ביטון גם מהמציעים

התקשורת שלמה קרעי:  הוא לא חרדי

דוד ביטן: בסדר, לא משנה, לא רק המציעים

ינון אזולאי: יש פה חוק של המציעים, המציעים הם שקובעים מה ייכנס לחוק ויביאו את זה להצבעה

ינון אזולאי:  אין בעיה

דוד ביטן: לא נכון

דוד ביטן:  לא מסכים

דוד ביטן:  אזולאי, ברגע שזה נמצא אצלנו בוועדה, כל חברי הכנסת יכולים להציע

ינון אזולאי: יכולים להציע, אני לא אמרתי שלא

ינון אזולאי:  השאלה אם אנחנו נסכים לו

דוד ביטן: מה פתאום? ממתי זה ככה? אצלי זה לא ככה, בוא נגיד ככה

דוד ביטן:  ברגע שזה מונח אצלי, אנחנו קובעים

דוד ביטן:  לא הממשלה ולא אף אחד

התקשורת שלמה קרעי: מקסימום יכולים למשוך את החוק, אם הכנסנו שינויים שלא מוצאים חן בעיניהם

דוד ביטן: לא, בדרך כלל זו השיטה של הממשלה

דוד ביטן:       ואל תיבהל

דוד ביטן:  יפנו אליך חה"כים, תדבר איתם

איתי עצמון: אין לי שום בעיה להתייחס לנושאים משפטיים

איתי עצמון:  אבל אם יש עניינים של מדיניות, אתם צריכים להכריע

איתי עצמון:  השאלה איזה סוג של קווים חוסמים, זו שאלה של מדיניות

איתי עצמון:  יש כאן שאלות של מדיניות

דוד ביטן: אין בעיה

דוד ביטן:  מה שמדיניות – לא קשור

איתי עצמון: בשאלות של מדיניות הוועדה צריכה להכריע

דוד ביטן: אם יהיו הערות שאנחנו לא חשבנו עליהן, הערה שצריכה דיון, אז תביא לנו את זה

איתי עצמון: צריך לדיון בהכול

דוד ביטן: נדון פה, אבל תעשה את הטיפול בזה

דוד ביטן:      כן, אזולאי

ינון אזולאי: תודה רבה לך, אדוני היושב-ראש

דוד ביטן: רבותיי, ב-12:30 אני מתחיל לקרוא את הסעיפים

ינון אזולאי: תודה רבה לך, אדוני היושב-ראש

ינון אזולאי:  כבוד השר שלמה קרעי, תודה רבה לך על הנכונות

ינון אזולאי:  וכמובן, ליועץ המשפטי – איתי, תודה רבה לך על הימים והלילות, וליועצת המשפטית של משרד התקשורת

ינון אזולאי:       עלו פה דברים

ינון אזולאי:  יש כאלה שמונחים יותר, יש כאלה שלא שמונחים בכלל, אבל קיבלו איזשהו דף מסרים בעניין של הקווים הכשרים

ינון אזולאי:  שטרן, יש אתה קופץ עם דף המסרים שלך

ינון אזולאי:  על שלך לא הסתכלתי בכלל

דוד ביטן: מה? איזה דף מסרים?     

ינון אזולאי: לא, אני מדבר עם שטרן

אלעזר שטרן: לא, אולי מישהו לא מסר לי משהו שהיה צריך למסור?     

ינון אזולאי: אני וילדיי צרכני תקשורת בקווים הכשרים

ינון אזולאי:  אני אחזור על זה עוד פעם ועוד פעם

ינון אזולאי:  כל אחד בא ואומר: אנחנו דואגים לכם

ינון אזולאי:  יש כאלה שרוצים לעבור - -      

דוד ביטן: כולם נהיו פטרונים - - -     

ינון אזולאי: - - מוועדה לוועדה

אברהם בצלאל: הם מבינים מה אנחנו צריכים

ינון אזולאי: פטרונים שלנו

ינון אזולאי:  למשל, כשאני אבוא אולי לחברת תקשורת ואגיד לה: אני רוצה שהטלפון שלי, עם כל מיני תכנים מסוימים, שאי-אפשר אפילו למחוק את האפליקציה אותם מהמכשיר, אם אני קונה טלפון לא כשר – אי-אפשר למחוק

ינון אזולאי: , כי זה בא מובנה

ינון אזולאי:       על זה אף אחד לא זועק

ינון אזולאי:  אני כחרדי רוצה למחוק את זה, אבל אף אחד לא אומר לי: לא, תחייב אותם

ינון אזולאי:  אבל כשאני בא ומדבר על החינוך של הילדים שלי, כל אחד אומר לי: לא, תקשיב, אני אדאג לך, לחינוך של הילדים שלך

ינון אזולאי:       אני רוצה להגיד לך שאחרי שישבנו בישיבה האחרונה פה, אני נפגשתי גם עם חלק שמייצגים אולי את הוועד הרבנים השני

ינון אזולאי:  ואני אומר לך דבר כזה, דוד: יש ועד רבנים אחד, שהוא עכשיו הוקם, וכל מה שדיברו ואמרו שהוא בפירוק או לא בפירוק – יש הבנה שיהיה מקום אחד

ינון אזולאי:  כשאני קניתי את המכשיר שלי עוד לפני 15 שנים או 12 שנים, עם הטלפונים שלי, ומאז אני עם המכשיר הזה, אני חתמתי להם, כן, וגם היום אני עושה את זה, ואני אומר את זה מלכתחילה

ינון אזולאי:  אני שם את המספר שלי בידם

ינון אזולאי:  אני שם את התכנים שהם רוצים בידם

ינון אזולאי:  ושאף אחד פה, מסביב השולחן הזה, לא ייתן לי את המוסר מה מותר לי ומה אסור, כי אני רוצה לילדים שלי - -      

יאיר הס: אבל מציץ מהחליפה הטלפון הלא כשר

יאיר הס:  מציץ מהחליפה הטלפון הלא כשר

ינון אזולאי: - - אני רוצה לילדים שלי שזה מה שיהיה

ינון אזולאי:  אתה גם משקר בנוסף להכול

ינון אזולאי:  אתה מבין את הבעיה שלך? אתה אפילו לא יודע על מה אתה מדבר

ינון אזולאי:  אתה יודע למה? כי אתה ניזון מאיזו שנאה, לא ממשהו אחר

ינון אזולאי:       ותעזוב אותי עם החינוך של הילדים שלי, אל תתערב לי בחינוך של הילדים שלי

ינון אזולאי:  הילד שלי, אני אשלם עליו את הבריאות שלי ואני אשלם עליו את החיים שלי ואני אשלם עליו את כל ממוני

ינון אזולאי:  זה מה שאתם רוצים פה: להרוס ולהחריב את החינוך של הילדים שלנו

ינון אזולאי:  זאת ההתחלה, וזה הסוף

גלעד קריב: למה אתה אומר ככה?     

ינון אזולאי: אתם רוצים לעשות את כל מה שאתם רוצים בשביל הכסף שלכם, בשביל להרוס לנו את החינוך

ינון אזולאי:  לא אתן לכם

ינון אזולאי:  תתביישו לכם

ינון אזולאי:  זה לא יעזור לכם, על זה אני אלחם עד טיפת דמי האחרונה, כי זה חוק שזכיתי שהוא יהיה רשום על שמי

ינון אזולאי:  זה חוק שאני אמשיך איתו עד הסוף, ובעזרת השם אני גם אצליח, כי ילד שלי הוא ילד בגיל 40, בגיל 50, בגיל 70

ינון אזולאי:  גם לאחר שאבא שלי נפטר, אני הילד שלו, לא יעזור כלום

יאיר הס: לא מדובר - - -     

ינון אזולאי: אל תענה בכלל

גלעד קריב: למה שלא יענה?     

ינון אזולאי: כי אם אתה משקר, אז אל תענה

גלעד קריב: ינון

ינון אזולאי: אני לא מסתובב עם סמארטפון

ינון אזולאי:  אף אחד מהילדים שלי לא מסתובב עם סמארטפונים

ינון אזולאי:  ובעזרת ה', ה' יעזור לי שככה זה יהיה לדורות שלמים של הילדים שלי, שזה יהיה החינוך של הילדים שלי

ינון אזולאי:       על מה אתם מדברים? לעזור לנו? לקחת את החינוך של הילדים שלנו? מספיק

ינון אזולאי:  על מה אתם מדברים? השנאה, זה מה שיש לנו בתקופה הזאת? אני מבין את כולם, לא מתערב לכם

ינון אזולאי:  גם כשיש ועדת רבנים אחרת, אין בעיה, אבל אני רוצה שוועדת הרבנים הזאת זה מה שיישאר

ינון אזולאי:  זה מה שחתמתי מלכתחילה, וזה מה שכולם חתמו

ינון אזולאי:  רוצים ועדת הרבנים אחרת? זה בסדר, שיקימו

ינון אזולאי:  שיקימו עם 019, עם 018, עם מה שרוצים

ינון אזולאי:  אבל אל תתערבו בתכנים שלנו

ינון אזולאי:  אל תתערבו

ינון אזולאי:  תפסיקו להרוס לנו את החינוך של הילדים שלנו, מספיק להתערב

ינון אזולאי:       אתם מתערבים בתקציבים, בהכול

ינון אזולאי:  כשמדובר בכסף – מתערבים

ינון אזולאי:  עכשיו זה לא כסף, זה חינוך

ינון אזולאי:  חינוך בלי כסף

ינון אזולאי:  מה אתם מתערבים גם בזה?      

יאיר הס: אני מבקש לענות

ינון אזולאי: די, מספיק

דוד ביטן: אתה נכנסת לו לדברים בלי אישור, לכן נתתי לו לענות לך

יאיר הס: מאה אחוז

דוד ביטן: אבל זה לא ויכוח בינך לבינו

דוד ביטן:      סיימת, אזולאי?     

ינון אזולאי: כן

אברהם בצלאל: אני מציע לך שתתנצל על מה שאמרת, כי - -      

ינון אזולאי: עזוב, לא צריך שיתנצלו

אברהם בצלאל: - - אמרת לחבר הכנסת שיש לו טלפון לא כשר, כשאין לו

דוד ביטן: הלאה, רבותיי

דוד ביטן:       פסל, רצית לדבר, לא?     

משה פסל: כן

משה פסל:  קודם כל, אני עורך בהתאם לייעוץ המשפטי גילוי נאות

משה פסל:  הייתה לי חברה שעסקה בייעוץ ותקשורת, בין היתר מכרה גם קווים סלולריים

משה פסל:  לכן, בהתאם לייעוץ המשפטי אני אשתתף בהצבעה או לא אשתתף בהצבעה, אבל בדיון אני אשתתף

רון כץ: טיפ לחיים: עדיף לא להיות פה

משה פסל: הייתה לו, עכשיו אין לו

משה פסל:  מה אתה רוצה? ברגע שאתה נכנס לכנסת – נגמר

משה פסל: אני התייעצתי עם הייעוץ המשפטי, ואני עורך גילוי נאות

משה פסל:  מה עוד אתה רוצה שאני אעשה?      

גלעד קריב: תקים קומה כשרה

משה פסל: אני לא חושב שהמקום של המדינה להתערב בין פרטים

משה פסל:  אזרח שרוצה לצרוך שירותי כשרות

משה פסל:  בסוף, כשרות זה מוצר

משה פסל:  המדינה לא יכולה לבוא ולהתערב לאזרח, איזה מוצר הוא רוצה לרכוש ואיזה כשרות הוא רוצה לרכוש

משה פסל:  זה לא עניינה של המדינה

משה פסל:       אממה? בתנאים פה, שאתה אומר שזה 10,000 מנויים - -      

דוד ביטן: אנחנו ניכנס לזה בדיון

משה פסל: - - דה-פקטו הם יוצרים מונופול, משום שאיך נקים 10,000? כמו שבכשרות - - -     

דוד ביטן: כמה אתה חושב שזה צריך להיות? 1,000?     

משה פסל: אני עונה

משה פסל:  כמו שבכשרות יש - - -     

ינון אזולאי: בכשרות המקבילה כבר יש 6,000

התקשורת שלמה קרעי: חבר הכנסת פסל, אתה לא חייב להתחיל מ-10,000

התקשורת שלמה קרעי:  אתה יכול לעשות את כל התנאים מול חברות הסלולר גם עם 500, גם עם 100

התקשורת שלמה קרעי:  אבל לא יוכלו להתנייד ממך, רק כשתגיע ל-10,000

משה פסל: אני עונה

התקשורת שלמה קרעי: תן שירות טוב, זה יעלה, עד שתגיע ל-10,000

משה פסל: כמו שיש בד"ץ יוסף, ויש הרב לנדאו, ויש הרב מחפוד, ויש עשרות סוגי כשרויות שונות

משה פסל:  אין אפשרות שפה תהיה רק כשרות אחת

דוד ביטן: אבל צריך להגביל את זה באיזושהי צורה

משה פסל: לא

משה פסל:  למה אתה צריך להגביל את זה?     

דוד ביטן: אז מה אתה רוצה? שיהיה לכל 100?      

משה פסל: מה אכפת לך? איזה נזק זה גורם? מחר אני ארצה לפתוח ועדת כשרויות של מצעד הגאווה

משה פסל:  מה אכפת לך? מה אתה מתערב?     

דוד ביטן: כי אתה לא יכול

דוד ביטן:  כל גוף קטן יגביל ניידות

גלעד קריב: למה?     

משה פסל: כמו שאתה לא רוצה להתערב לחרדים - - -     

דוד ביטן: אם זה גוף גדול, אין בעיה

גלעד קריב: תקראו את החוק

גלעד קריב:  החוק אומר שאדם אחד יכול להגביל ניידות, על ידי חסימות על ידי אדם או תאגיד

משה פסל: מה הנזק?     

גלעד קריב: על מה אתם מדברים? זה מה שכתבתם: אדם או תאגיד

דוד ביטן: זה המצב?     

גלעד קריב: כן, אדם או תאגיד

משה פסל: מה הנזק? כמו שאתה לא רוצה להתערב לחרדים בתכנים, אותו דבר – אין סיבה שתתערב לאחרים

דוד ביטן: קריב, אומרים לי פה שאתה לא צודק

דוד ביטן:  הלאה

גלעד קריב: תבדוק, תבדוק

גלעד קריב:  אני מציע שתבדוק

גלעד קריב:  אדם או תאגיד מסוים

דוד ביטן: אני אבדוק

דוד ביטן:  אמרתי, בסדר, אני אבדוק כשניכנס לסעיפים

דוד ביטן:  רוצים להעיר איזו הערה חשובה, אין לי בעיה

דוד ביטן:  אבל אל היכנסו עכשיו לסעיף-סעיף

דוד ביטן:  נגיע לסעיף, תעירו את ההערות

גלעד קריב: אבל מטעים אתכם

משה פסל: אני חושב שאם הסעיף הזה נשאר, בסופו של דבר הוא ייצור מונופול, וזה לא לטובת האזרחים וגם לא לטובת מי שצורך את הכשרות

דוד ביטן: טוב

דוד ביטן:  לגבי המספר, אנחנו נדון בזה

משה פסל: ולכן אנחנו צריכים לדאוג שכל מי שרוצה – יקים כשרות משלו

משה פסל:  חופש, שוק פתוח, ואף אחד לא יתערב לאף אחד בכלום

גלעד קריב: חופש בחירה אמרתם? דרך אגב, המונופול – לא יצרו אותו

גלעד קריב:  הוא כבר קיים והוא נמצא בתהליכי חקירה ופירוק, ויש לגביו תלונות קשות

גלעד קריב:  לא יוצרים מונופול

גלעד קריב:  מנציחים מונופול שיש כנגדו חקירה

דוד ביטן: איזו חקירה?     

גלעד קריב: תבדוק, אדוני היושב-ראש

דוד ביטן: לא יודע

דוד ביטן:  זה תפקיד שלי לבדוק?     

גלעד קריב: אם אתה לא יודע איזו חקירה - -      

דוד ביטן: שואל אותך

גלעד קריב: - - מתנהלת כרגע נגד ועדת הרבנים, אולי כדאי שהיועץ המשפטי ייתן סקירה

קריאה: איזו חקירה יש? אף אחד לא יודע

גלעד קריב: חברים, תבדקו

גלעד קריב:  אולי כדאי שגורמים של רשם התאגידים יבואו ויציגו מה קורה כרגע בתהליכים ברשם התאגידים נגד ועדת הרבנים, ואת הממצאים

גלעד קריב:  כדאי, כי הולכים להציע פה - - -      

התקשורת שלמה קרעי: איך זה קשור לחוק?     

דוד ביטן: זה לא קשור לחוק

גלעד קריב: כי החוק מיועד להנציח את המונופול של התאגיד הזה

התקשורת שלמה קרעי: אם רשם התאגידים יאסור עליהם לפעול, אז הם לא יוכלו לפעול

התקשורת שלמה קרעי:  מה זה קשור לחוק הזה?      

איתי עצמון: - - -     

דוד ביטן: לא, אין קשר

גלעד קריב: אין קשר?     

משה פסל: אם הרב מחפוד רוצה להקים כשרות, הוא צריך לבקש אישור ממישהו? שטויות

אלעזר שטרן: קרעי, יחליטו פתאום לציית לרשות שיפוטית ממלכתית?     

התקשורת שלמה קרעי: בוודאי

אלעזר שטרן: כבוד השר, באמת?     

התקשורת שלמה קרעי: לא לבג"ץ, לא בעניינים ציבוריים

אלעזר שטרן: זה השר קרעי?     

התקשורת שלמה קרעי: בעניינים פליליים – בוודאי

אלעזר שטרן: לא ידעתי שאתה ממליץ לציית לרשות שלטונית - - -  
     

התקשורת שלמה קרעי: בוודאי

התקשורת שלמה קרעי:  אתם אלה שלא ממליצים לציית לבחירת העם בקלפי

התקשורת שלמה קרעי:  זה משהו אחר

משה פסל: השר, איזה תנאים יש בשביל לייצר כשרות באוכל? אותו דבר כשרות בסלולר

דוד ביטן: מושיקו, תודה רבה

דוד ביטן:  הלאה

דוד ביטן:  כשניכנס לחוק, לגבי המספרים – תדבר

דן אילוז: אני אגיד משפט מקדים ואז שתיים-שלוש נקודות

דן אילוז:  ההערה המקדימה היא שאנשים שפנו אליי בנוגע לחוק הזה, כולם היו צרכנים של קומות כשרות והם היו אנשים מהציבור החרדי

דן אילוז:  הם לא רוצים לדבר, מכל מיני סיבות, אבל שזה יהיה ידוע

דוד ביטן: גם אליי פנו הרבה חרדים, נכון

דן אילוז: הציבור החרדי הוא לא אחיד

דן אילוז:  אגב, אני אף פעם לא אוהב כשאומרים על ציבור מסוים שהוא אחיד

דן אילוז:  לדעתי זה לא נכון להגיד את זה על כל ציבור, בטח לא על הציבור החרדי שהוא גם מאוד מגוון

דן אילוז:       כמה נקודות

דן אילוז:  אני מסכים עם הנושא של 10,000

דן אילוז:  אני מבין שאנחנו נגיע לזה בזמן החקיקה

דוד ביטן: כן

דן אילוז: אני חושב שזה מספר שהוא גבוה מדי, הוא לא מקובל עליי

דוד ביטן: דרך אגב, רצו הרבה יותר

דוד ביטן:  הורדנו את זה ל-10

דן אילוז: בסדר, אז נוריד עוד

דן אילוז:       ניוד בין קומות כשרות

דן אילוז:  אני חושב שזה גם נושא שאנחנו צריכים לדבר עליו, במיוחד כשיש כבר שתי קומות כשרות

דן אילוז:  אחת שנבנתה לאורך זמן, לפני החוק הזה - - -     

דוד ביטן: אתה יכול להתנייד

דן אילוז: בין קומות כשרות

דוד ביטן: עוד פעם אתם חוזרים על אותה הטענה

דוד ביטן:  הבעיה היא לא הניוד, הבעיה היא המספר

דן אילוז: המספר, ברור

דוד ביטן: הוא יכול ללכת לאן שהוא רוצה, רק בלי המספר

גלעד קריב: אין ניוד בלי לקחת  את המספר

גלעד קריב:  כל אדם יכול להפסיק את ההתקשרות שלו

גלעד קריב:  זה לא נקרא ניוד

גלעד קריב:  אי-אפשר להמציא יש מאין

גלעד קריב:  ניוד – זה דבר מאוד ספציפי

גלעד קריב:  ניוד בסלולר – זה שאדם עובר עם המספר שלו לחברה אחרת

דוד ביטן: אז לא ניוד

דוד ביטן:  לעבור ממקום למקום, בסדר? לא השתמשתי במילה ניוד

התקשורת שלמה קרעי: זה לא נכון

התקשורת שלמה קרעי:  הניוד מחברת סלולר לחברת סלולר – זה מוגדר ניוד

התקשורת שלמה קרעי:  קריב, אתה נהיית מומחה לענייני תקשורת?      

גלעד קריב: - - - ששר התקשורת ידייק בהגדרה

דן אילוז: אני לא מדבר על חברת סלולר, אני מדבר על בין קומות כשרות

דן אילוז:       עכשיו אני רוצה להגיד משפט אחרון

התקשורת שלמה קרעי: הינה, יש לך פה את סמנכ"ל הנדסה במשרד התקשורת

התקשורת שלמה קרעי:  תסביר להם מה זה ניוד, מר שמילה

מימון שמילה: מה מניידים?     

גלעד קריב: יש ניוד בלי המספר? מעבר פשוט מהתקשרות אחת לשנייה זה הניוד?     

מימון שמילה: ניוד זה מעבר מחברה לחברה, והיום אפשר לעבור מכל חברה לכל חברה

גלעד קריב: עם המספר?      

מימון שמילה: עם המספר

גלעד קריב: אה, זה ניוד?     

מימון שמילה: אתה יכול לעבור היום ניוד בין קומה כשרה מחברת פרטנר לחברת סלקום

דן אילוז: בין הקומות הכשרות? לא בין החברות

גלעד קריב: אדוני הסמנכ"ל, ניוד – עם המספר?     

מימון שמילה: באותו ועד רבנים, כן

דן אילוז: ואם אני רוצה לעבור לוועד רבנים אחר, אז אני לא יכול

מימון שמילה: זה כבר לא ניוד

התקשורת שלמה קרעי: אז זה ניוד אחר

דוד ביטן: זה לא ניוד, זה לעבור מקבוצה לקבוצה

דן אילוז: על זה אני מדבר

גלעד קריב: זה לא ניוד? טוב, זה לא ניוד

דוד ביטן: אני מקבל את ההערה של קריב, שההתייחסות לניוד צריכה להיות - - -     

דן אילוז: תקראו לזה איך שאתם רוצים

דן אילוז:  אני מדבר על לעבור מקומה כשרה אחת לקומה כשרה שנייה, כשיש כבר קומה כשרה שנייה שפועלת, ושזה לא יהרוג אותה

דוד ביטן: רבותיי, רק שתדעו: אנחנו לא בדיון ראשון

דוד ביטן:  נתנו לאנשים לדבר בפעם שעברה

דוד ביטן:  חה"כים – אין לי ברירה, אני חייב לתת להם כי זאת ועדה של חברי הכנסת, זאת לא ועדה רק של מי שבא לדבר

דוד ביטן:  לכן ב-12:30 אני מתחיל לקרוא את החוק

דוד ביטן:  אז תגידו לחה"כים שלא ידברו הרבה

דן אילוז: בקיצור, כמו שאמרתי, יש קומה כשרה שכבר קיימת, עם המספרים שהיו של החברה הקודמת, של החברה הראשונה, אז היה כבר מה שאני קראתי לו ניוד

דן אילוז:  לעצור את זה עכשיו – נראה לי שזה לא מקובל עליי, כשיש כבר קומה שקמה

דן אילוז:      אני רוצה להגיד משפט אחרון

דן אילוז:  חקיקה טובה לא מסתכלת על האנשים שנמצאים כרגע בתפקיד מסוים, אלא היא צריכה להיות ניטרלית ובלי קשר לזה

דן אילוז:  אומרים לי שיש כרגע קומה כשרה אחת, ושסומכים על כל הרבנים

דן אילוז:  אני בטוח

דן אילוז:  אני גם סומך

דן אילוז:  אני לא בא לבקר חס וחלילה את תלמידי חכמים גדולים, זה לא המקום שלי

דן אילוז:       אבל אני לא יודע מה יהיה בעוד עשור, אני לא יודע מה יהיה בעוד שני עשורים

דן אילוז:  הדרך היחידה לוודא שדברים יעבדו נכון – זה כשיש אלטרנטיבה, ולא מונופול

דן אילוז:  לכן אנחנו צריכים לבנות את החקיקה הזאת שהיא תכלול אפשרות של אלטרנטיבה, עם קומות כשרות נוספות, כולל העברת מספרים לקומות הכשרות הנוספות

דוד ביטן: תודה

דוד ביטן:  הלאה, בבקשה

יוראי להב-הרצנו: 	דוד, החקיקה כפי שהיא מנוסחת עכשיו, פוגעת בלהט"בים

יוראי להב-הרצנו:  היא חוסמת מאוכלוסיות שלמות, מקהלים שונים, את הגישה לקווי הסיוע של הקהילה הגאה

יוראי להב-הרצנו:  אין קו אחד, כי אין אוכלוסייה אחת

יוראי להב-הרצנו:  יש קו סיוע תהל"ה להורים, ויש קו סיוע לדתיות, ויש קו סיוע לדתיים, ויש קו סיוע כללי, ויש קו סיוע לבני נוער

יוראי להב-הרצנו:       מדובר פה בקווי סיוע שהם מצילי חיים

יוראי להב-הרצנו:  אנשים שנמצאים בארון או אנשים שהילדים שלהם יוצאים מהארון, נמצאים במצוקה לעיתים, שעלולה להוביל לאובדנות

יוראי להב-הרצנו:       ולכן, כשאתה חוסם את הגישה לקווים האלה, שהם קווים מצילי חיים, כל אחד מהם בפני עצמו וכולם ביחד - -      

דוד ביטן: אז ניתן לכל עמותה?     

יוראי להב-הרצנו: - - אתה פוגע

יוראי להב-הרצנו:  זה המצב היום

דוד ביטן: יש 20 עמותות

דוד ביטן:  מה אתה רוצה שנעשה?     

גלעד קריב: אז מה? אז יהיו 20 קווי סיוע

גלעד קריב:  תגדיר מה זה קו סיוע

יוראי להב-הרצנו: אני שמעתי את ההערה שלך בתחילת הדיון, ואני מאוד מעריך אותה

יוראי להב-הרצנו:  אבל הדרך היחידה לוודא שאין פגיעה בקהילת הלהט"ב, היא לוודא שכל קווי הסיוע הקיימים יוגדרו כפתוחים – פשוט כי הם משרתים קהילות שונות של אנשים

קריאה: צרכים שונים

דוד ביטן: תקשיב, היה דיון על זה

דוד ביטן:  יש המון עמותות, אני לא יודע מה המספר, לא ניכנס למספר

דוד ביטן:  כל עמותה רוצה שיהיה לה קו פתוח, זה בעייתי במובן הזה

דוד ביטן:  ובכלל, אני רוצה להגיד לך שאף עמותה לא קיבלה אישור ממשרד התקשורת על הקיצור, כי הן לא עומדות בתנאים

דוד ביטן:  אמרנו למשרד התקשורת שיבדקו עכשיו - - -      

איתי עצמון: אולי שיחזרו לגבי התנאים היום?      

דוד ביטן: טוב, שיחזרו על התנאים

דוד ביטן:  אמרנו להם: אם יש פה מגוון של עמותות בנושאים שונים, צריך לדון בזה

דוד ביטן:  אבל אי-אפשר לבוא ולבקש שלכל העמותות יהיה קו פתוח בגלל שהן עמותות של להט"ב

דוד ביטן:  אי-אפשר

דוד ביטן:  אין להן זכות יתר

גלעד קריב: למה? אם הן מפעילות קו סיוע, תגדיר מה זה קו סיוע

גלעד קריב:  לארגוני הנשים גם יש 20 קווי סיוע לנשים שסובלות מאלימות – אז גם תבחרו אחד?     

דוד ביטן: קריב, עם כל הכבוד לך, אתה באת בישיבה הקודמת, נאמת, רבת איתי ויצאת

דוד ביטן:  עכשיו בוא תראה - - -      

גלעד קריב: לא, אני רוצה לתקן

גלעד קריב:  נאמתי – והוצאת אותי

דוד ביטן: הוצאתי אותך כי לא הפסקת לדבר

גלעד קריב: שלא תהיה אשליה שיצאתי מרצוני

גלעד קריב:  זרקת אותי מהוועדה

רון כץ: אני חושב שזה הראשון

דוד ביטן: כי הוא לא הפסיק לדבר

דוד ביטן:  הראשון שהוצאתי

גלעד קריב: לא, סליחה

גלעד קריב:  הוא כבר שלוש פעמים הוציא אותי

דוד ביטן: לא נכון, מה פתאום

גלעד קריב: לא הוצאת אותי בדיון על המתווה העסקים? כשניר ברקת בא לתת את מופע האימה שלו?      

דוד ביטן: אה, בסדר

גלעד קריב: שר שתוקף את התוכנית שאושרה בממשלה

דוד ביטן: רגע

דוד ביטן:  שמענו בדיוק מה זה ואיך זה

דוד ביטן:  אבל אנחנו נחזור על זה קצת, אין בעיה

יוראי להב-הרצנו: דוד, קודם כל, אין מאות עמותות שנותנות קווי סיוע ללהט"בים

יוראי להב-הרצנו:  יש בערך ארבע או חמש - - -     

דוד ביטן: לא נכון

קריאה: ארבעה קווים

דוד ביטן: דיברו פה על 15-10 - -     

יוראי להב-הרצנו: בסדר, זה לא הרבה

דוד ביטן: - - עמותות

דוד ביטן:  אני לא יודע כמה קווים

יוראי להב-הרצנו: מדובר בצרכים שונים ובמענים שונים, וזה מציל חיים

דוד ביטן: אתה אומר שבגלל שזה להט"בים, צריכים לתת לכולם

דוד ביטן:  זה מה שאתה אומר

יוראי להב-הרצנו: אני חושב שצריך לתת לכל קו סיוע שמציל חיים

דוד ביטן: אני אומר לך שלא צריכים לתת לכולם רק בגלל שזה להט"בים

יוראי להב-הרצנו: אני מבקש, כדי שתהיה הגנה ושלא תהיה פגיעה בלהט"בים: א', שיוגדרו קריטריונים ברורים, מהו קו סיוע שלא חוסמים אותו

יוראי להב-הרצנו:  שנית, מאחר שבממשלה - - -     

דוד ביטן: תסביר רגע למי אתם נותנים את החיוג המקוצר

מימון שמילה: א', הקריטריונים מופיעים באתר של המשרד, הם שקופים לכל הציבור ואפשר לקרוא שם מי זכאי לקבל מספר מקוצר של ארבע ספרות או שלוש ספרות

מימון שמילה:  זה לא כוכבית

מימון שמילה:  זה מספרים ללא כוכביות

התקשורת שלמה קרעי: ואותם אי-אפשר לחסום בחוק הזה

גלעד קריב: לא נכון

גלעד קריב:  כדי שיהיה אי-אפשר לחסום אותם, השר צריך להגדיר אותם כבלתי-ניתנים לחסימה

איתי עצמון: נכון

גלעד קריב: ולכן יש פה גם הגדרה של מספר, של שלוש או ארבע

יוראי להב-הרצנו: זה לא מה ששאלתי

גלעד קריב: אבל אחרי זה, השר יאמר את מי מותר לחסום

יוראי להב-הרצנו: זה לא מה ששאלתי

יוראי להב-הרצנו:  אני לא שאלתי לגבי קווי חירום, אלא לגבי קווי סיוע

גלעד קריב: רק תדייקו בפרטים

דוד ביטן: הפעם צדקת

התקשורת שלמה קרעי: בסדר

דוד ביטן: בסדר, טעות של השר

יוראי להב-הרצנו: זאת אומרת, רוצה השר – הוא לא יגדיר את קווי הלהט"ב כקווים שאי-אפשר לחסום אותם והם ייחסמו?      

התקשורת שלמה קרעי: קדימה, מוני, הלאה

יוראי להב-הרצנו: אבל זה לא מה ששאלתי, אדוני

מימון שמילה: ביקשת לדעת איך היום מגדירים מספרים של שלוש ספרות או ארבע ספרות

יוראי להב-הרצנו: שזה קו חירום

יוראי להב-הרצנו:  אני מדבר על קו סיוע

דוד ביטן: אין הבדל

מימון שמילה: רגע, אני אתן לך תשובה ברורה

מימון שמילה:  אחד, השירות יומלץ כשירות ציבורי לחירום, מצוקה או רווחה – ומי שממליץ על זה הוא מנכ"ל המשרד הממשלתי הנוגע בדבר

מימון שמילה:  זאת אומרת, אם מנכ"ל משרד הרווחה רואה בגוף מסוים גוף שנותן שירותי רווחה, הוא ממליץ לוועדה שמקצה את המספרים אצלנו במשרד ואז המשרד דן בדבר

יוראי להב-הרצנו: כן, רק ששר הרווחה השמיע אמירות הומופוביות לפני כמה חודשים, אז אני אמור לסמוך על האמירות שלו? וגם שר התקשורת אמור לאשר את זה

דוד ביטן: אתה התייחסת לעמותה שהיא נותנת סיוע בתחום מסוים

דוד ביטן:  אם היא נותנת, משרד הרווחה יגיד שהיא כזאת

מימון שמילה: הקריטריון השני

מימון שמילה:  המוקד צריך לשרת ציבור בהיקף ארצי

מימון שמילה:  במקרים מיוחדים יישקל שירות הניתן לציבור רחב, אף שלא בהיקף ארצי: השירות לא יהיה בעל אופי עסקי; לא הוקצה מספר לשירות דומה למישהו אחר

מימון שמילה:  זאת אומרת, הוא צריך להיות ייעודי, אי-אפשר שיהיה לאותו שירות ארבעה מספרים

מימון שמילה:  המוקד צריך להיות מאויש 24 שעות ביממה, עם הפנייה אוטומטית לכונן

גלעד קריב: אין היום קו להט"בי של ארבע ספרות

יוראי להב-הרצנו: אין דבר כזה

יוראי להב-הרצנו:  אין דבר כזה

דוד ביטן: אז ביקשנו שיהיה

מימון שמילה: אפשר להגיש בקשה, כדי שיהיה

גלעד קריב: אבל זה לא עומד בקריטריונים

יוראי להב-הרצנו: זה לא אפשרי

מימון שמילה: מה לא אפשרי?      

יוראי להב-הרצנו: מדובר בעמותות שלא יכולות לאייש קווים 24/7

יוראי להב-הרצנו:  זה לא עומד ב - - -     

דוד ביטן: לכן ביקשנו ממשרד התקשורת להגמיש את התנאים האלה לגבי העמותות שאתה מדבר עליהן

דוד ביטן:  אבל אי-אפשר - - -     

יוראי להב-הרצנו: ביטן, זה פוגע בלהט"בים, על מה אתה מדבר?      

דוד ביטן: אז מה, כל העמותות? למה?     

יוראי להב-הרצנו: כן, כל עמותה שהיא מצילת חיים צריכה להיות פטורה מחסימה, על מה אתה מדבר?     

דוד ביטן: הן לא היחידות שמצילות חיים

דוד ביטן:  יש עוד הרבה עמותות שמצילות חיים

דוד ביטן:  אז את כולן?     

יוראי להב-הרצנו: אז צריך לפטור את כולן

יוראי להב-הרצנו:  לפטור את כולן

גלעד קריב: כן

גלעד קריב:  תקבעו בחוק קריטריונים לעמותות של קווי סיוע, ואת כולן לא יוכלו לחסום

יוראי להב-הרצנו: אתה מבקש משלמה קרעי – שהוא הומופוב – שיאשר קווים ללהט"בים? ביטן, זה שירות מציל חיים

גלעד קריב: תנועה רפורמית לא תבקש קו

דוד ביטן: אני מסכים שצריך לתת מענה

דוד ביטן:  אבל אי-אפשר לתת לכל העמותות להיות בעניין הזה

גלעד קריב: אז תגדיר קריטריונים

יוראי להב-הרצנו: ביטן, השר שלמה קרעי התבטא גם מולי באמירות הומופוביות

יוראי להב-הרצנו:  הדרישה שהוא יאשר קווי חירום ללהט"בים, ואם לא, אז לא יהיו קווי חירום לאוכלוסייה הזאת – זה פשוט בלתי-נתפס

התקשורת שלמה קרעי: אני מעדיף להתעלם מהאיש גס הרוח שיושב כאן משמאלי

דוד ביטן: אתה לא שמעת את מה שאמרתי

דוד ביטן:  אנחנו לא נסגור את החוק אם העמותה אחת או שתיים של להט"בים לא יקבלו את הקיצור

דוד ביטן:  זה הכול

דוד ביטן:  לכן פניתי לשר

יוראי להב-הרצנו: ביטן, אבל יש יותר משתי עמותות

דוד ביטן: רגע

דוד ביטן:  פניתי לשר, פניתי לסמנכ"ל – סמנכ"ל, נכון?      

מימון שמילה: מנהל המינהל

דוד ביטן: למנהל המינהל, שיעשו את מה שצריך, גם אם לא עומדות בתנאים

דוד ביטן:  זה הכול

דוד ביטן:  מה אתה רוצה ממני, אני לא מבין?      

יוראי להב-הרצנו: מה אני רוצה? אני רוצה שלא תקדם הצעות חוק שפוגעות בלהט"בים

דוד ביטן: אני אומר: לא נסכם את החוק בלי זה

דוד ביטן:  אבל לא יכול להיות שעל כל העמותות של הלהט"בים אתה תגיד שהן מצילות חיים, ואז כולן יהיו

גלעד קריב: ומה קורה עם אלימות נגד נשים?     

דוד ביטן: יש עמותות שעוסקות בכל מיני נושאים

יוראי להב-הרצנו: יש אלימות נגד נשים ויש כל-כך הרבה קבוצות אחרות וקווים חשובים

דוד ביטן: אלימות נגד נשים – לדעתי יש להן

גלעד קריב: אבל למה צריך להיות קו אחד? ואם מחר יקום גורם שמפעיל קו מיוחד עם זווית מסוימת? למה לא להגדיר קריטריונים של מהם קווי סיוע? – ואז זה לא יהיה תלוי בהחלטת השר

גלעד קריב:  קווי סיוע לא חוסמים

דוד ביטן: היועץ המשפטי אומר לי שנדבר על זה בסעיף

יוראי להב-הרצנו: אני רק מבקש משפט אחרון

יוראי להב-הרצנו:  אני מבקש שיהיו קריטריונים ברורים לקווי סיוע, שלא לפי הקריטריונים של קווי חירום

דוד ביטן: הבנתי את מה שאתה מבקש

דוד ביטן:  כשאנחנו ניכנס לסעיף, נדבר על זה

דוד ביטן:  אבל לא יכול להיות מצב, עם כל הכבוד, שבגלל שזה להט"בים אז כולם יקבלו אפשרות

דוד ביטן:  את זה אני לא מקבל

יוראי להב-הרצנו: אני מכיר את הפעילות

יוראי להב-הרצנו:  אני לא מדבר רק על להט"בים

יוראי להב-הרצנו:  אני מדבר על זה שכל עמותה שיש לה קווי סיוע שמצילות חיים, צריכה להיכלל בחוק תחת קריטריונים ברורים, לא רק להט"בים

יוראי להב-הרצנו:  כולם

דוד ביטן: בסדר

דוד ביטן:  הלאה

דוד ביטן:      רבותיי, אם מישהו רוצה להגיד משהו שלא נאמר בישיבה הקודמת, ולא קשור לסעיף ספציפי, אני אאפשר, ממש בקיצור, למי שלא דיבר בפעם שעברת

דוד ביטן:  אתה דיברת בפעם שעברה?      

יאיר הס: לא הייתי בפעם שעברה

דוד ביטן: אבל היה מישהו מטעמך?     

יאיר הס: לא היה אף אחד מטעמי

דוד ביטן: את מי אתה מייצג?     

יאיר הס: עמותת הלל יוצאים בשאלה

דוד ביטן: יוצאים בשאלה?      

יאיר הס: כן

דוד ביטן: הבנתי

דוד ביטן:  דבר, יש לך שתי דקות

התקשורת שלמה קרעי: שיחזרו בתשובה

יאיר הס: ראשית, אני רוצה לומר שלא מדובר כאן בסוגיה של חינוך ילדים

יאיר הס:  הסוגיה פה היא סוגיה של שליטה במבוגרים

יאיר הס:  ואני לא בא לדבר על המספר הטלפון של עמותת הלל

יאיר הס:  אני בא לדבר על אנשים שנמצאים בתוך החברה החרדית ורוצים לבחור בטלפון אחר

יאיר הס:       לכל אדם יש את הזכות לבחור איזה סינון הוא רוצה על הטלפון שלו, כמו שיש לו את הזכות לבחור איזו כשרות הוא אוכל

יאיר הס:  אבל אין שום סיבה שכאשר אדם מתקשר לאמא שלו, לאחותו או למישהו אחר או ללקוח שלו, הוא יצטרך לדווח לו איזה סינון יש לו על הטלפון

יאיר הס:       מדובר במנגנון שליטה חברתית שמאפשר ענישה כלכלית, ביוש של ילדים ופגיעה בילדים

יאיר הס:  עיריית בני ברק לא מאפשרת לקבל ילדים לגנים שלה אם להורים שלהם יש טלפון לא כשר

יאיר הס:  זו פגיעה חמורה בילדים

יאיר הס:  לכל אדם יש את הזכות לבחור איזה סינון שהוא רוצה, אבל אסור לפגוע בפרטיות שלו

יאיר הס:  הוא לא חייב לדווח לכל מי שהוא מתקשר אליו איזו כשרות הוא אוכל בבית

דוד ביטן: תודה, הבנתי את העיקרון

דוד ביטן:      מי זה יוסף כהן? שתי דקות

יוסף כהן: אני חרדי, מחזיק רק טלפון כשר מאז שיש לי מכשיר סלולרי

יוסף כהן:  מעולם לא נגעתי אפילו בטלפון שהוא לא כשר

יוסף כהן:  בכל אופן, משתדל לא לגעת

יוסף כהן:       אני חושב שמי שהכי נעלם באירוע הזה – זה הציבור החרדי

יוסף כהן:  אתם מדברים על כל מיני נושאים נורא קטנים בחוק, על קהילות כאלה וקהילות כאלה

דוד ביטן: רגע, מה זה? אתה מייצג את הציבור החרדי? אתה מייצג את עצמך

יוסף כהן: אני מייצג את עצמי, אבל אני חלק - - -     

דוד ביטן: את עצמך

דוד ביטן:  אז למה אתה מדבר בשם כל הציבור החרדי?      

גלעד קריב: הוא לא מדבר בשם כל הציבור

דוד ביטן: תסביר לנו מבחינתך

דוד ביטן:  אם אתה רואה בעיה בעניין הזה, אז תגיד מה הבעיה שאתה רואה אותה

דוד ביטן:  לדעתי, אתה לא צריך לדבר בשם כל הציבור החרדי

יוסף כהן: יש עשרות אלפים – אולי אפילו מאות אלפים – מהציבור החרדי שלא מרוצים מהמצב הנוכחי

יוסף כהן:  צריך לדעת את זה

יוסף כהן:  וגם, אפשר לעקוב אחרי זה, יש סקרים שנעשו

דוד ביטן: מה זאת אומרת לא מרוצים? מישהו מונע ממך לקחת פלאפון שהוא לא כשר? תענה לשאלה

דוד ביטן:  לא מונע, נכון? יש לך פלאפון אחר?      

יוסף כהן: לא

משה פסל: ממה הציבור לא מרוצה?     

יוסף כהן: הציבור לא מרוצה מכמה דברים

דוד ביטן: שאלתי שאלה: מישהו מפריע לך לקחת פלאפון אחר? מכריחים אותך להצטרף לגוף הזה? לכשר? לא מבין את זה

יוסף כהן: לי יש היום טלפון כשר, ואני לא יכול לעבור לכשרות אחרת בלי להחליף מספר

דוד ביטן: למה אתה לא יכול לעבור?      

יוסף כהן: כי אני צריך להחליף את המספר שלי

יוסף כהן:  המשמעות של להחליף את המספר היא כפולה

יוסף כהן:  קודם כל, יש לי בערך 1,000 אנשי קשר

יוסף כהן:  אם אני עכשיו מחליף מספר, אף אחד לא יתקשר אליי

דוד ביטן: אתה בשנייה מעביר להם טלפון, ואומר: החלפתי

יוסף כהן: אבל איך אני אעביר להם? אין לי אפילו sms

ינון אזולאי: אני אספר לך איך מעבירים

ינון אזולאי:  כשהיה לי טלפון לא כשר ב-2010, שמתי תא קולי

התקשורת שלמה קרעי: משאירים הודעה קולית

ינון אזולאי: השארתי הודעה קולית לתקופה מסוימת, וזה עבר, והכל בסדר

יוסף כהן: רבותיי, אני יודע את הפתרונות

ינון אזולאי: אני רק מבקש שיגיד גילוי נאות, האם הוא מייצג רק את עצמו או שוועד רבנים אחר שלח אותו

יוסף כהן: אני אענה על השאלה זאת, ברשותך

ינון אזולאי: לא, תדייק

יוסף כהן: אני אענה

ינון אזולאי: חשוב מאוד

אברהם בצלאל: אמרת שמאות אלפי אנשים לא מרוצים, אז כנראה שאתה מייצג מישהו

גלעד קריב: ש"ס נגד ועדות רבנים? זו כותרת

ינון אזולאי: שאלו אותך

ינון אזולאי:  אגב, אני בעד שתדבר, וזה בסדר גמור, וחשוב שתדבר

ינון אזולאי:  אבל שתהיה פה הגינות, כמו שכל אחד פה אומר, חשוב שתענה על מה שהיושב-ראש שאל אותך

ינון אזולאי:  זה מה שחשוב

יוסף כהן: אני אענה על השאלה

יוסף כהן:  אני באמת סייעתי בעבר לוועד בני תורה

יוסף כהן:  אני תלמיד של הרב אדלשטיין, זכרונו לברכה

דוד ביטן: יש להם קומה כשרה, נכון?      

יוסף כהן: יש להם כשרות משלהם, קומה כשרה משלהם

דוד ביטן: והם לא ביטלו אותה ולא משנים אותה?      

יוסף כהן: לא משנים אותה

יוסף כהן:  אבל עכשיו, לפי החוק הזה, אני לא בטוח - - -     

דוד ביטן: אז אתה חבר שם?     

יוסף כהן: אני לא חבר, אני סייעתי להם בעבר

משה פסל: כמה לקוחות יש להם?      

ינון אזולאי: כ-6,000

משה פסל: זאת, אומרת, לפי החוק החדש הוא לא יוכל בכלל - - -     

דוד ביטן: רגע, אבל נגיע לסעיף הזה, נגיע

יוסף כהן: הוא לא יוכל להגביל ניידות, כן

יוסף כהן:  אבל הוא לא רוצה להיכנס לסעיפים

דוד ביטן: פסל, התחלת לדאוג לרב אדלשטיין?     

משה פסל: התחלתי לדאוג שלא יהיו מונופולים בישראל, זה הכול

יוסף כהן: אני חוזר שוב

יוסף כהן:  למעשה יש גם את הבעיה הספציפית הזאת, אבל זה יעלה ואני אדבר כשנעבור על הסעיפים

דוד ביטן: נכון

יוסף כהן: אבל באופן כללי בנושא העיקרי, נושא התחרות והאפשרות לנייד מכשרות אחת לאחרת

יוסף כהן:  אני אתן לכם דוגמאות, אפילו לא ברמה כלכלית, אלא ברמה כשרותית

יוסף כהן:  היום בטלפון הכשר יש גם דברים לא נעימים: צינתוקים, מתקשרים אליך מקווי תוכן ואתה יכול לשמוע טלוויזיה – וגם בזה אני לא מעוניין

יוסף כהן:       ודווקא בכשרות השנייה אין את הבעיה הזאת, הם מצליחים לסנן את הדברים הללו

יוסף כהן:  אז למה חוסמים אותי? ואומרים לי: תשמע, לפני 17 שנה חתמת – אני, האמת, לא חתמתי על שום דבר – קנית מכשיר

יוסף כהן:  אם קנית מכשיר, אתה מוגבל ל-200 שנים קדימה להיות רק עם איזה גוף מסוים

יוסף כהן:       אנחנו יודעים שהגוף הזה הוא – אני חס ושלום לא רוצה לפגוע, אבל צריך לדעת את האמת – עמותה בפירוק

יוסף כהן:  עמותה בפירוק

גלעד קריב: שמעת, אדוני השר?      

יוסף כהן: עמותה בפירוק יכולה מחר להיעלם

יוסף כהן:  מי ישמור לי על הטלפון?      

אברהם בצלאל: שלמה, והוא לא מייצג אף אחד

התקשורת שלמה קרעי: אנחנו לא מגבילים אף אחד מלעבור ולקבל מספר אחר

יוסף כהן: אני מבקש להתייחס לטענות הענייניות שלי, ולא להתייחס למי אני מייצג או לא מייצג

משה פסל: מה זאת אומרת? חשוב לדעת את מי אתה מייצג

יוסף כהן: אני אומר, אני חושב שאני מייצג, לדעתי, עשרות אלפים שחושבים כמוני

יוסף כהן:  אבל לא כל מי שמגיע לפה צריך לבוא מטעם איזה גוף

יוסף כהן:  אני בא ומייצג דעה בציבור, בסדר?      

משה פסל: יקירי, אתה מייצג דעה בציבור, אבל אתה היית מטעם ועדת רבנים אחרת, וזה הגיוני - - -     

ינון אזולאי: זה גם לגיטימי

יוסף כהן: אני חייב רק לציין: זה שהייתי מטעם, זה לא אומר שאני - - -     

אליהו אליעזר קמינסקי: אני מנהל ועד בני תורה

אליהו אליעזר קמינסקי:  אני שמח שכולם מדברים על הנושא הזה, אבל צריך לדעת דבר אחד

דוד ביטן: רגע, אתה מדבר על מה שהוא מדבר?     

אליהו אליעזר קמינסקי: הוא לא מייצג אותי

אליהו אליעזר קמינסקי:  אני מייצג את עצמי, וחשוב לדעת את זה

אליהו אליעזר קמינסקי:  אני שמח מאוד על הלהט, שכולם תוקפים אותו בגלל שאי-פעם הוא עשה את העבירה החמורה וייעץ לוועד בני תורה בזמן רפורמת יועז הנדל

אליהו אליעזר קמינסקי:  אבל הוא מדבר בשם הציבור החרדי, נעשו גם סקרים

אליהו אליעזר קמינסקי:  זכותו לדבר בשם עצמו, וההתקפה - - -     

דוד ביטן: אז למה אתה מפריע? הוא מדבר בשם עצמו

דוד ביטן:  מההתחלה שאלתי אותו: אתה מדבר בשם?      

אליהו אליעזר קמינסקי: מצוין, בבקשה

דוד ביטן: רגע, ברוכי, אני רוצה להבין דבר אחד

דוד ביטן:  למה - - -     

אליהו ברוכי: אני מבין את השאלה, אני אקצר לך

אליהו ברוכי:  גם הוא לא רוצה שמחר יניידו את המספרים שלו לוועדת כשרות חדשה שתקום

אליהו ברוכי:  זאת אומרת, היום הוא אומר: אני רוצה שיניידו אליי

אליהו ברוכי:  אבל מחר, כשגלעד קריב יקים, בעזרת השם, גוף כשרות, הוא לא ירצה שיניידו

אליהו ברוכי:  זאת אומרת, מניעת הניוד - - -     

דוד ביטן: רגע, אבל יש לי שאלה אליך

דוד ביטן:  למה אתם מתנגדים? יש משהו בטענה הזאת שאומרת: אם אני חתמתי – זה לא לכל החיים

דוד ביטן:  למה אי-אפשר להגיד שאחרי חמש שנים או עשר שנים הוא יוכל לקחת את המספר?      

אליהו ברוכי: כי זה פוגע בקבוצה, בכל הסמל של הקבוצה

אליהו ברוכי:  כל מי שנכנס לשם - - -      

דוד ביטן: אם אני לוקח את המספר אחרי עשר שנים?     

ינון אזולאי: אני לא מבין

ינון אזולאי:  אני נמצא 15 שנים עם קו

דוד ביטן: כן, אבל אתה רוצה

ינון אזולאי: זה לא רק אני

ינון אזולאי:  זה כולם

יאיר הס: כדי שאפשר יהיה להעניש אותו, כדי שאפשר יהיה לזרוק את הילדים שלו מהגן

דוד ביטן: אזולאי, אתה מעוניין בזה, זאת לא הבעיה

ינון אזולאי: לא, לא הבנת

ינון אזולאי:  זאת המהות של קבוצה

יאיר הס: בשביל שאפשר יהיה לפגוע בו כלכלית, שלא יקנו ממנו

ינון אזולאי: זאת המהות של קבוצה

ינון אזולאי:  כשאתה נכנס לקבוצה, אתה יודע שרכשת את המספר, זה מספר שלהם

גלעד קריב: זה לא

גלעד קריב:  מה זה מספר שלהם? זה מספר שלהם?     

ינון אזולאי: זה מספר שלהם

משה פסל: דוד, זה נורא פשוט

משה פסל:  זה כמו שאני הולך לרב לנדאו - - -     

ינון אזולאי: זה פוגע במהות של קבוצה

גלעד קריב: אתה מבין? אין זכות קניין לאזרח על המספר שלו, אבל לוועדת הרבנים – יש

דוד ביטן: רגע, רבותיי, לאט, לאט

קריאות: - - -     

בועז טופורובסקי: כמו מאפיה: אפשר להיכנס, אבל אי-אפשר לצאת

גלעד קריב: אתם מקשיבים לעצמכם?     

ינון אזולאי: כן, אני מקשיב לעצמי

גלעד קריב: המספר הוא של ועדת הרבנים? הוא לא של האזרח, אבל הוא של ועדת הרבנים?     

דוד ביטן: קריב, מספיק, הבנו את הטענה שלך

דוד ביטן:  אמרנו שנדבר על זה

דוד ביטן:  מספיק

גלעד קריב: אני מתנגד

דוד ביטן: אני רוצה לשאול אתכם שאלה, תענו לי

דוד ביטן:  אתה אומר שאתה 15 שנים, כי אתה מסכים

דוד ביטן:  אין בעיה, מי שמסכים – אנחנו לא באים אליו בטענות

דוד ביטן:  תראה, ככל שאתה מחזיק את המספר הזה הרבה זמן, אתה יותר קשור אליו מה שנקרא

דוד ביטן:  אם אני מחזיק אותו חצי שנה, זה לא כמו שאני מחזיק אותו 15 שנים

דוד ביטן:       המספר הזה, ברגע שהוא הרבה שנים אצלי, כלפי כולי עלמא זה המספר שלי

דוד ביטן:  למה אתם לא מוכנים לקבוע בחוק איזושהי תקופה שלאחריה הבן אדם לא יהיה מוגבל בלקחת את המספר?      

ינון אזולאי: ברגע שאתה מעביר מספר טלפון אחד, לא צריך יותר, בעצם פרצת איתו את הגדר והעברת אותו – זה יכול להיות לוועד רבנים אחר, זה יכול להיות למשהו לא כשר – בסופו של דבר הרסת את כל הקבוצה

ינון אזולאי:       מה המהות של הקבוצה? שכולם נמצאים – לצורך העניין, 05041, 05484, 05276, 05331 ועוד כל מיני מספרים נוספים שנמצאים בקבוצה הזאת, שהיא כשרה

ינון אזולאי:  למשל, אני יודע שעכשיו הבן שלי בישיבה, בקבוצה הזאת

ינון אזולאי:  לצורך העניין, הוא הגיע עכשיו - - -     

אברהם בצלאל: יש כאלה שלא מחייגים למספר שהוא לא כשר

קריאות: - - -     

דוד ביטן: זאת דוגמה טובה, מה שאמרת

דוד ביטן:  אין בעיה

התקשורת שלמה קרעי: אתה רוצה לעבור מהצנחנים לגולני, אתה יכול ללכת עם כומתה אדומה?     

דן אילוז: יש מספרים שכבר עברו לקומה - - -     

דוד ביטן: קריב, שמעת את התשובה של אזולאי?     

גלעד קריב: כן, אבל היא לא - - -     

דוד ביטן: היא נשמעת לי תשובה טובה וסבירה

גלעד קריב: לא

דוד ביטן: אם אני הצטרפתי לקבוצה, ובקבוצה זה הולך רץ ואני יודע שמספר 414 שייך לקבוצה, אז לכאורה אני אעביר גם לו, בלי לדעת שהוא כבר לקח את המספר למקום אחר

גלעד קריב: אבל זה בדיוק העניין

יאיר הס: בוא נוסיף הודעה - - -     

קריאה: תהיה הודעה קולית שאומרת: מספר זה הוא מספר כשר

דוד ביטן: הבנת למה אני מתכוון?     

גלעד קריב: כן

גלעד קריב:  האמירה הזו מתקפת את מה שאמר מנכ"ל הלל

גלעד קריב:  יש כאן שימוש בטלפון הכשר כמעין תג סימון של שייכות של אדם לקבוצה

גלעד קריב:  הם מפחדים, והם באמת אומרים שברגע שאני יודע שאדם מחזיק טלפון כשר של ועדת הרבנים – ואני אומר לך שוועדת הרבנים, לפחות הנוכחית, מקבלת מידע האם רשום על בעלותו של אדם גם קו אחר – אז יש פה בדיוק כמו שאמר המנכ"ל - - -     

ינון אזולאי: לא נכון, לא נכון

ינון אזולאי:  אל תוציא לעז

ינון אזולאי:  איך היא מקבלת את זה, יש לה שיתוף? עזוב

ינון אזולאי:  ואם היא מקבלת את זה, זו עבירה פלילית, אותה חברה שנותנת לה עוברת עבירה פלילית

ינון אזולאי:  לא ועדת הרבנים, אלא אותה חברה

ינון אזולאי:  אז לך תגיש תלונה במשטרה

גלעד קריב: בסדר, ינון, אני לא אגיש תלונה, אני רוצה לומר לכם משהו

גלעד קריב:  מערכות היחסים בין ועדת הרבנים לבין חברות הסלולר זה דבר שמן הראוי לבדוק אותו לעומקו, ואני יודע על מה אני מדבר

גלעד קריב:       אני אומר יותר מזה

גלעד קריב:  החקיקה בכוונה לא מציעה שום כלי רגולציה למשרד התקשורת על ועדת הרבנים

גלעד קריב:  להפך, בנוסח הנוכחי עוד הלכו ואמרו: אדם מסוים או תאגיד מסוים

גלעד קריב:  אין רגולציה ותנאי סף למי זה התאגיד הזה

גלעד קריב:  לא ברור על פי החקיקה איזו נגישות למאגרי מידע יש להם או אין להם

גלעד קריב:       אני מודיע לכם, שאין שום דרך לוועדת הרבנים לפעול מבלי שהיא יושבת באופן טכנולוגי על מאגר המספרים וחוסמת

גלעד קריב:  זאת נקודה חשובה

גלעד קריב:  זה לא שוועדת הרבנים שולחת לחברת הסלולר פתק: אני צריכה שתחסמו את המספרים הללו

גלעד קריב:       אני מציע שתבדקו את מה שאני אומר, ואני אומר לכם שלוועדת הרבנים יש גישה למאגרי - - -     

דוד ביטן: תודה

דוד ביטן:  קריב, מספיק

גלעד קריב: ובכוונה לא מכניסים להצעת החוק שום קריטריונים ושום איסורים על ועדות הרבנים

גלעד קריב:  ולכן, התשובה של ינון היא לא הגיונית

גלעד קריב:  אתה אומר ככה: לאזרח אין זכות קניין על המספר, אבל לוועדת הרבנים, שהיא תאגיד - - -     

דוד ביטן: קריב, שאלתי אותך, אתה מדבר שעה – ואיבדנו אותך

גלעד קריב: אבל הסברתי לך

גלעד קריב:  מספר טלפון הוא לא מספר חברות - -      

דוד ביטן: בסדר, בסדר

גלעד קריב: - - ביהדות התורה או בחסידות מסוימת

דוד ביטן: משרד התקשורת, אני מבין שיש לכם עמדה לגבי הטענה של קריב, לעניין איזושהי זכות יסוד מיוחדת על המספר עצמו או איזושהי זכות קניין מיוחדת, מעבר לזכות קניין רגילה?      

מימון שמילה: על המספר עצמו אין זכות קניין

מימון שמילה:  זה שייך לציבור, זה שייך למדינה

מימון שמילה:  אנחנו מעניקים את המספר לחברות התקשורת, מקצים קומות לחברות התקשורת, והן מקצות אותן לציבור

מימון שמילה:       בחוק הניידות לפני עשר שנים אפשרנו לאדם לקחת את המספר שלו ולעבור איתו ממקום למקום

מימון שמילה:  זה אף פעם לא הוכרז כקניין של האדם הפרטי

דוד ביטן: זו לא זכות קניינית

גלעד קריב: אני יכול לשאול שאלה בעניין הזה?     

דוד ביטן: לא, תן לו רגע לענות

גלעד קריב: תקבלו בג"ץ בעניין, עוד מעט

דוד ביטן: אתה אומר שזאת לא זכות

דוד ביטן:  אני אשאל אותך שאלה הפוכה: אתה אומר שזה שייך - - -     

מימון שמילה: למדינה

מימון שמילה:  מחר המדינה יכולה לקחת את כל המספרים חזרה

דוד ביטן: מחר בבוקר, אתה יכול לקחת לו את המספר?     

מימון שמילה: כן

ברוריה מנדלסון: המדינה יכולה להוסיף ספרה, המדינה יכולה להחליף, להחליט שקידומת שייכת לגוף מסוים

מימון שמילה: שינינו

מימון שמילה:  הוספנו ספרה לא מזמן

דוד ביטן: קריב, שמעת את העמדה של משרד התקשורת?     

גלעד קריב: כן

גלעד קריב:  אני יכול לשאול שאלה?      

דוד ביטן: כן, אבל קצר

גלעד קריב: בסדר גמור

גלעד קריב:  בואו, ההבחנה בין זכות יסוד ללא זכות יסוד היא חסרת משמעות

דוד ביטן: לא, זכות קניין, עזוב

גלעד קריב: אני רוצה להזכיר לכם שבמדינת ישראל יש גם מושג - - -     

דוד ביטן: אבל אתה לא היועץ המשפטי לממשלה, ולא שופט בבית המשפט העליון

דוד ביטן:  שמעת את התשובה

גלעד קריב: אין ספק שאתם מאוד רוצים שתהיה פסיקה של בג"ץ בעניין הזה

דוד ביטן: אם אתה רוצה לשאול שאלת המשך, בבקשה

גלעד קריב: אני שואל

גלעד קריב:  א', גם אדוני הסמנכ"ל וגם גברתי היועצת המשפטית מתעלמים מחובת השוויון, שהיא גם כללית, אבל היא גם מוזכרת באופן ספציפי בחוק איסור אפליה בכל מה שנוגע למוצרי תקשורת

גלעד קריב:  כשמדינת ישראל מאפשרת לאזרח אחד לנייד את המספר שלו ולאזרח אחר היא לא מאפשרת, היא פוגעת בחובת השוויון

דוד ביטן: אז זו לא זכות קניין

גלעד קריב: אבל אני מסביר

דוד ביטן: עכשיו עברת לנושא אחר

גלעד קריב: אני לא עברתי לנושא אחר, אני מסביר לך

דוד ביטן: בסדר, הבנו

גלעד קריב: אדוני היושב-ראש, יש פה בעיה חוקתית עם הגבלת הניידות במצב המשפטי הנוכחי, ואתם תקבלו על זה בסוף פסיקה

דוד ביטן: יכול להיות, יכול להיות

דוד ביטן:      היועצת המשפטית, יש לך תשובה? אמרתם שאין זכות קניין בעניין הזה

דוד ביטן:  הוא טוען עכשיו לנושא של השוויון לפי חוק אחר

דוד ביטן:  תעני לו בבקשה

ברוריה מנדלסון: החוק האחר מדבר על הזכות לצרוך את השירותים, ובזה יש שוויון

ברוריה מנדלסון:  כל אחד יכול לצרוך וכל אחד יכול להצטרף גם למספר הכשר

דוד ביטן: זהו, אוקיי

גלעד קריב: לא

גלעד קריב:  גברתי, אם השירות - - -      

דוד ביטן: כבוד השופט, כבוד השופט – עזוב, אתה לא שופט עדיין

גלעד קריב: עם מה שאתם הולכים לעשות בתהליך בחירת השופטים – גם אין סיכוי שאני אהיה שופט, אז הכול בסדר

התקשורת שלמה קרעי: נכון

דוד ביטן: דרך אגב, יש תמיד שופט אחד דתי בבית המשפט העליון

דוד ביטן:  אתה מבין? יכול להיות הכול

גלעד קריב: טוב

דן אילוז: יש לו יותר סיכוי להיות השופט הספרדי

דוד ביטן: משרד המשפטים פה? אני הבנתי מהיועץ המשפטי שלא הערתם הערות

דוד ביטן:  לא העירו לך?      

איתי עצמון: לא קיבלנו ממשרד המשפטים הערות על הנוסח

דוד ביטן: מה העמדה שלכם?      

עדי ליברוס: ביחס למה, אדוני?     

דוד ביטן: למספר עצמו

גלעד קריב: לניוד המספר מחוץ לקומה

עדי ליברוס: האם זו זכות קניין?     

איתי עצמון: עלתה פה טענה לפגיעה חוקתית לכאורה

עדי ליברוס: בואו רק נמקד את השאלה

דוד ביטן: קודם כל, שמענו ממשרד התקשורת שאין זכות קניינית, ושזה לא פוגע בנושא של השוויון

דוד ביטן:  השוויון הוא שוויון לצרוך, לא השוויון במובן שקריב טוען

דוד ביטן:  יש לכם עמדה בעניין הזה או שאת רוצה לחשוב על זה לישיבה הבאה?      

עדי ליברוס: אני תמיד שמחה לחשוב לישיבה הבאה

דוד ביטן: בסדר

עדי ליברוס: לגבי הקניין, אני לא מכירה עמדה משפטית פוזיטיבית שכזו

עדי ליברוס:  זה גם נראה לי מעט רחוק ממחוזות הקניין החדש

עדי ליברוס:  אבל אם צריך, אנחנו נבדוק את זה

גלעד קריב: תקבלו על זה פסיקת בג"ץ נגד החוק

ינון אזולאי: מה זה, נראה שהבג"ץ בידיים שלך

עדי ליברוס: לגבי השוויון, אני מבקשת להשיב בישיבה הבאה

דוד ביטן: בסדר, תחשבי על זה

דוד ביטן:      כבוד השופט, תשמע רגע

גלעד קריב: כן

דוד ביטן: שמעת גם ממשרד המשפטים וגם ממשרד התקשורת שאין זכות קניין

גלעד קריב: אין בעיה עם השוויון, לשיטתכם?     

דוד ביטן: לגבי נושא השוויון – הם יבדקו את זה

עדי ליברוס: אנחנו נשיב ביחס לשתי השאלות

דוד ביטן: לגבי המספר

דוד ביטן:  העובדה שהוא חותם שהוא לא ייקח את המספר, והעובדה שחוסמים אותו מלקחת את המספר – אין פה פגיעה מהותית

גלעד קריב: אני יכול לשאול שאלה?     

דוד ביטן: רגע, עזוב את זה, אנחנו נגיע לסעיף

גלעד קריב: לא על הסעיף, אבל על הנקודה הזאת

דוד ביטן: מכיוון שאתה טוען את זה כל הזמן, רציתי לסיים את הוויכוח ביני לבינך בעניין הזה

גלעד קריב: אני מבין מסמנכ"ל משרד התקשורת שאין לכם בעיה שאחת מחברות הסלולר תציע עכשיו מסלול לכלל הלקוחות, שאומר את הדבר הבא: אני מוריד לך קצת מדמי המנוי החודשי, אבל אתה חותם שאתה לא מנייד את המספר לחברה אחרת

גלעד קריב:  חופש הקניין, גם חופש העיסוק

מימון שמילה: חבר הכנסת קריב, חד משמעית לא

גלעד קריב: לא?     

מימון שמילה: כי כתוב בהצעת החוק - - -     

גלעד קריב: לא, אני שואל אותך האם העמדה היא של משרד האוצר, כי אתם הרי לא רוצים להפלות

מימון שמילה: העמדה המקצועית שלנו היא חד משמעית: לא לכבול מישהו לחברה מסוימת

מימון שמילה:  וכדי לעשות את זה, צריך שאותה תוכנית תהיה לפחות בעוד שתי חברות

גלעד קריב: אז אני אשאל שאלה אחרת

דוד ביטן: מספיק

גלעד קריב: האם אתם מוכנים שחברות הסלולר יאמרו שהן מציעות: לא עניין של ניידות לחברה אחרת, אלא שאתה מצטרף למסלול ומקבל במסלול הזה מספר, אבל אם אתה רוצה לעבור לתוכנית אחרת של אותה חברה, אתה צריך לוותר על המספר? אתה מוכן להפעיל כזאת תוכנית במשרד התקשורת?      

דוד ביטן: אתה לא חייב לענות לו

דוד ביטן:  עזוב

גלעד קריב: בסוף הוא יענה כי תהיה עתירה נגד החוק הזה, אתם לא מבינים?      

דוד ביטן: קריב, תקשיב רגע

גלעד קריב: למה אתם לא מנסים להוציא חוק שעומד בסטנדרטים חוקתיים?      

דוד ביטן: אתה רוצה להקשיב שנייה? אומנם אני נותן לך זכויות יתר מול כל החה"כים, כי אני יודע שאתה מתנגד הכי גדול ואני מעדיף לפרק את הטענות שלך אחת-אחת

גלעד קריב: אתם טועים

דוד ביטן: רגע

דוד ביטן:  אבל אני מבקש ממך דבר אחד

גלעד קריב: להתנהג יפה

דוד ביטן: כמו שאני מתייחס לטענות שלך בכבוד רב ובודק אותן, גם כשנותנים לך תשובות נכונות – אל תתווכח רק כדי להתווכח

דוד ביטן:  זה מה שאני מבקש ממך

גלעד קריב: בסדר, אני מקבל את בקשתך

דוד ביטן: כשנותנים לך תשובה שאתה חושב שהיא בסדר – קח אותה, ואל תתנגד רק לשם התנגדות

התקשורת שלמה קרעי: הוא קיבל משימה, נו, עזוב אותו

דוד ביטן: רשות התחרות – איפה היא? בזום? למה בזום? אם הוא במילואים, נאפשר לו

דוד ביטן:  בבקשה

דוד ביטן:      נתנו לחרדי אחד לדבר שהוא נגד החוק

דוד ביטן:  נתנו לחילוני שהוא נגד החוק

גלעד קריב: אפילו לרפורמי שהוא נגד החוק נתתם

דוד ביטן: תאמינו לי, הרב קריב מייצג אתכם נאמנה, את כל אלה שהם נגד החוק

דוד ביטן:  בסוף נגלה שכבר יש לו 10,000 איש בקומה משלו

אליהו אליעזר קמינסקי: סליחה, אני יכול לדבר על קומה כשרה שנייה, כוועד בני תורה?      

דוד ביטן: לא, לא

אליהו אליעזר קמינסקי: כבוד היושב-ראש, אני יכול לדבר?     

דוד ביטן: לא, קודם רשות התחרות

דוד ביטן:  רצית להתייחס?     

מוטי כץ: כבוד היושב-ראש, יש לי הערות מסוימות לסעיפים מסוימים, אם אתה רוצה

דוד ביטן: לא

דוד ביטן:  מתי שנגיע לסעיף, נגיע

דוד ביטן:  אם יש לך משהו כללי, בבקשה

דוד ביטן:  יש פה טענה לגבי התחרות

דוד ביטן:  תיקנו את החוק המקורי במובן הזה שצריכות להיות מינימום שלוש חברות שאפשר להתנייד אליהן במסגרת כל קומה

דוד ביטן:  מינימום

דוד ביטן:  יכול להיות גם יותר

דוד ביטן:  ולכן אין פה בעיה של תחרות, זאת הטענה שטוענים בפניי

דוד ביטן:       איזו עמדה יש לכם לגבי העניינים האלה של תחרות?      

מוטי כץ: אנחנו העברנו לכם בשבוע האחרון את עמדתנו

דוד ביטן: כן, אבל אני רוצה שאנשים ישמעו

דוד ביטן:  עזוב שהעברת לנו בכתב

מוטי כץ: אני רק מציין שהעברנו אותה

מוטי כץ:  אנחנו חושבים שהמגבלת על הניוד היא כן מגבלה, שיוצרת גם חסם מעבר ללקוחות וגם חסם כניסה לוועדות נוספות שרוצות להעניק שירותי כשרות

מוטי כץ:  אנחנו הצענו גם אז, וגם היום יש לנו הצעות ופתרונות לחשש הזה

מוטי כץ:       אנחנו מבינים שיש איזשהו רצון לאסור על ניוד כדי לשמר איזשהו אינטרס מסוים של זיהוי הלקוחות

מוטי כץ:  אנחנו חושבים שיש פתרונות מדודים יותר שיכולים לאפשר גם את הזיהוי הזה וגם להקטין את הפגיעה בתחרות או באפשרות של ועדות נוספות להיכנס ולתת שירותי כשרות ללקוחות שמעוניינים בזה, ומצד שני ללקוחות שמעוניינים לעבור מהקומה הכשרה עם המספר ולאפשר להם

מוטי כץ:  את הפתרונות האלה אנחנו נעלה בדיון

דוד ביטן: אני מבין שאתה אומר שעדיף פתרונות יצירתיים יותר

דוד ביטן:  זה מה שאתה אומר? אם יש כאלה, תיתן לנו אותם כשנדון בסעיפים הספציפיים

מוטי כץ: בסעיפים הרלוונטיים אנחנו נעלה

מוטי כץ:  בגדול, אני חושב שבתנאים מסוימים לא צריכה להיות מניעה לניוד, בייחוד אם - - -     

דוד ביטן: בסדר, בוא נגדיר כך: אם אין קומה כשרה, זה אולי עדיף מבחינת התחרות

דוד ביטן:  אבל אם יש קומה כשרה, השאלה אם זאת פגיעה מהותית בתחרות - -      

גלעד קריב: בוודאי

דוד ביטן: - - אם אדם מסכים שתהיה לו פגיעה מסוימת בזכות שלו לעבור עם המספר

מוטי כץ: אני חושב שהסוגיה של ההסכמה – וזה הובהר גם על ידי אליהו קמינסקי ועל ידי הדובר שהיה לפניו – היא סוגיה רגישה

מוטי כץ:  לו הייתה עכשיו הסכמה חדשה – גם חבר הכנסת אילוז העלה את זה בדיון האחרון – שברגע שאנחנו משנים את ההסדר החוקי, הלקוחות יידרשו להסכים באופן אופרטיבי, יכול להיות שהעמדה שלנו הייתה אחרת

מוטי כץ:  אבל לטעון שבגלל שהלקוחות אי-פעם הסכימו על משהו ובגלל זה הם עכשיו מנועים לנצח מלהתנייד, היא מעלה בעיה תחרותית

דוד ביטן: טוב, תודה רבה

דוד ביטן:  שמור על עצמך במילואים

גלעד קריב: יישר כוח גדול

גלעד קריב:      אדוני היושב-ראש, אפשר לדעת אם משרד התקשורת עשה סקר בקרב ציבור הצרכנים הקיים בקומה הכשרה, לבדוק את עמדותיו? זה כלי חשוב ב- 

גלעד קריב: RIAעשיתם תהליך RIA על החוק הזה?     

מימון שמילה: זו הצעת חוק פרטית

גלעד קריב: אז מה? אבל יש עמדת משרד

גלעד קריב:  עשיתם סקר, בדקתם, עשיתם תהליך RIA? מה זה משנה אם זו הצעת חוק פרטית?      

מימון שמילה: חבר הכנסת קריב, לא עשינו RIA

גלעד קריב: 	 לא עשיתם RIA

גלעד קריב:  והאם עשיתם במשרד התקשורת סקר בקרב הצרכנים בקומה הכשרה? מה עמדתם לגבי הרפורמה המוצעת? זה כלי בסיסי כדי לדעת מה הציבור חושב ולעצב מדיניות של ממשלה

התקשורת שלמה קרעי: עשינו סקר בקלפי לפני שנה ושלושה חודשים

גלעד קריב: מה הקשר? האם זאת השאלה שהלכת איתה לקלפי?     

התקשורת שלמה קרעי: הנציגים של הציבור החרדי הגיעו להסכמות, כולם כאן, פה אחד

אליהו ברוכי: השר קרעי, אני מחזיק סקר של אסקריא מתקופת הנדל

אליהו ברוכי:  95% מהציבור החרדי התנגד לרפורמה שהוא עשה

אליהו ברוכי:  אז בבקשה

גלעד קריב: אבל זאת לא השאלה

גלעד קריב:  אליהו, השאלה היא לא מה התנגדו ליועז הנדל או לא, שלא שם כיפה כשהוא קיבל את הרבנים

גלעד קריב:  השאלה היא אחרת

דוד ביטן: מספיק, די

גלעד קריב: שמשרד ממשלתי יעשה סקר, יבדוק איפה עומדים - - -     

דוד ביטן: בסדר, תעשה, מה הבעיה? אין לכם תקציב?     

התקשורת שלמה קרעי: הינה, ברוכי הראה סקר

התקשורת שלמה קרעי:  95% מתנגדים להנדל, ואנחנו מבטלים כאן את גזרות הנדל

התקשורת שלמה קרעי:  על זה החוק הזה

דוד ביטן: טוב, רבותיי, סקר פחות משמעותי כרגע

גלעד קריב: סקר פחות משמעותי? לי מאוד חשוב - - -     

דוד ביטן: אני מבקש שנתחיל לקרוא

קריאות: יש סקר שבוצע אתמול, סקר מאתמול

גלעד קריב: סקר מאתמול? אולי כדאי להציג את הסקר מאתמול?      

דוד ביטן: אנחנו מתחילים לקרוא

קריאה: אפשר להציג את הסקר?     

דוד ביטן: רגע, קריב, אתה מאמין לסקרים?      

גלעד קריב: רק של שלמה פילבר, שמשרד התקשורת ישכור את שירותיו של שלמה פילבר

דוד ביטן: רק רגע

דוד ביטן:  אני לא אמרתי שאני מאמין

דוד ביטן:  אבל אם אתה מאמין לסקרים, אתה צריך להתפטר כי אתם לא עוברים את אחוז החסימה

גלעד קריב: אני צריך להתפטר? אני צריך לחכות בשקט, יקרה מה שיקרה

גלעד קריב:  למה אני צריך להתפטר היום?      

דוד ביטן: כי אתם לא עוברים

גלעד קריב: מה, אני נורבגי?              

דן אילוז: אתה צריך לחכות, זה לא חייב להיות בשקט

גלעד קריב: נכון

דוד ביטן: אל תאמין בסקרים

גלעד קריב: לא להאמין בסקרים?     

דוד ביטן: והחרדים לא עונים לסקרים, אני לא יודע איזה סקר אתה עושה

גלעד קריב: החרדים לא עונים לסקרים?     

קריאה: 21,000 איש ענו לסקר אתמול

גלעד קריב: מה אתם מדברים, חברים?     

דוד ביטן: אני יודע שהחרדים לא עונים לסקרים

גלעד קריב: אז עשרה מנדטים של ש"ס בסקרים – זה כי החילונים אמרו בסקר שהם מצביעים לש"ס?     

התקשורת שלמה קרעי: חוזרים בתשובה

אליהו אליעזר קמינסקי: 21,000 איש ענו אתמול לסקר, אז אולי כדאי לשמוע את הסקר הזה?      

דוד ביטן: לא, לא

דוד ביטן:  אנחנו לא הזמנו סקר, ואני לא יודע איזה סקר, מי עשה, איך עשה, מי ניתח

דוד ביטן:  מה פתאום?      

גלעד קריב: אתה לא צריך להזמין סקר

גלעד קריב:  משרד התקשורת - - -     

התקשורת שלמה קרעי: אגף התקציבים קיצץ לנו את תקציב 2024 בצורה משמעותית

התקשורת שלמה קרעי:  אין לנו כסף לסקרים, קריב

דוד ביטן: תתחיל לקרוא, אחר כך אנשים יוכלו להתייחס במסגרת הסעיף, זה לא שמונעים מהם

דוד ביטן:  את הסקרים אני לא רוצה לשמוע

דוד ביטן:  עם כל הכבוד לקריב, אני לא הזמנתי סקר ולא יודע מי המכון ולא יודע מי עשה אותו

גלעד קריב: אבל אני לא מדבר על הסקר הזה

גלעד קריב:  אני רוצה שמשרד התקשורת יעשה סקר צרכנים

דוד ביטן: אבל הם לא רוצים לעשות, מה אתה רוצה?      

גלעד קריב: הם לא רוצים הרבה דברים

גלעד קריב:  הם גם לא רוצים להגן על חופש הבחירה של האזרחים

גלעד קריב:  לא רוצים

דוד ביטן: מי יענה? יכתבו להם בקומה הכשרה: לא לענות לסקר

דוד ביטן:  אז מה יהיה? חשבתי על זה?      

גלעד קריב: זו באמת בעיה גדולה, נכון, אתה צודק

דוד ביטן: בבקשה

איתי עצמון: הצעת חוק התקשורת (בזק ושידורים) (תיקון מס' 76) – המספר כמובן ישתנה כאן – (הגבלות מוסכמות על שירות תקשורת וציוד תקשורת), התשפ"ד–2024 התיקון הזה הוא תיקון יותר טכני באופיו, מכיוון שהוא מתייחס לסעיף שקיים היום, סעיף 51ג רבה, שעניינו איסור הגבלה או חסימה, ואחד החריגים לאיסור ההגבלה או החסימה הוא קבוע בפסקת משנה (א) שנוסחה הוא:  

איתי עצמון: זה הנוסח שקיים היום בחוק התקשורת

איתי עצמון:  כפי שאמרתי, הוא נוסח ניטרלי, וזה גם הנוסח שאנחנו אימצנו בהמשך הצעת החוק, בסעיף 51ג1

גלעד קריב: אפשר לשאול שאלה על הסעיף?     

דוד ביטן: כן, בטח

גלעד קריב: אנחנו מדברים על 51ג1(א) בנוסח, נכון?     

איתי עצמון: אנחנו מדברים על תיקון לסעיף קיים בחוק

איתי עצמון:  זה פשוט תיקון של הפנייה

איתי עצמון:  במקום הסדרה כפי שקיימת היום, אנחנו מפנים לסעיף חדש, מכיוון שכל ההסדרה החדשה לעניין בקשת מנוי להגביל שירות בזק, מכשיר וכרטיס חכם – כרטיס סים, תהיה מעוגנת בסעיף חדש 51ג1, שזה הסעיף הבא בהצעת החוק

גלעד קריב: עוד לא נכנסנו ל-51ג1?     

איתי עצמון: נכון, זה תיקון טכני

דוד ביטן: תמשיך לקרוא

איתי עצמון: זה הסעיף הקטן הראשון בסעיף המוצע החדש, שבעצם מעגן את הזכות של מנוי או קבוצת מנויים, לפי רצונם החופשי כמובן, לבקש מספק מורשה – שזו חברת התקשורת – לקבל שירותי תקשורת או מקבץ של שירותי תקשורת, בכפוף להגבלות או חסימות כפי שיעוגנו בהתקשרות שתיערך ביניהם, התקשרות חוזית

איתי עצמון:  אותו מנוי או קבוצת המנויים יכולים לציין בבקשה שלהם שהם מבקשים להיות כפופים להגבלות או חסימות שקבע יחיד מסוים או תאגיד מסוים

גלעד קריב: אדוני היושב-ראש, אני מבקש לשאול שתי שאלות בהקשר הזה

גלעד קריב:  אחת, אני מבקש להבין את סיפור היחיד המסוים

גלעד קריב:  האם נראה הגיוני שהמנגנון הזה – שגם מי שתומך בו צריך להכיר שהוא מנגנון מאוד חריג, הוא לא דבר שבשגרה בדפוס הפעולה של חברות סלולריות – האם נשמע הגיוני שהחוק יאפשר הגבלה על ידי יחיד? והאם הגיוני שהחוק לא יקבע שום קריטריון לסוג התאגיד, מה תאגיד צריך להיות, תאגיד לכוונת רווח, לא לכוונת רווח? אדם מסוים – זאת אומרת, מחר אנחנו יכולים על פי החוק הזה לתת בידי קטין את ההחלטה, בידי עבריין מורשע

גלעד קריב:  אין שום קריטריונים למי זה היחיד המסוים ולמי זה התאגיד

גלעד קריב:  זאת שאלה אחת, האם זה נשמע הגיוני

גלעד קריב:       שאלה שנייה שאני מבקש לשאול: מה זה הסכם התקשרות? האם הסכם התקשרות הוא הסכם שחייב לכלול את כל הפרטים לגבי תנאי המסלול? ואם כן, למה אנחנו לא מפרטים מה בדיוק החובה בחובת הגילוי הנאות? כשאני הולך לבנק ונכנס למסלול, יש חובת גילוי נאות

גלעד קריב:  יש פה דבר חריג

גלעד קריב:  מה חובת הגילוי הנאות של הספק לגבי העניין הזה?      עוד שאלה שאני מבקש לשאול

גלעד קריב:  מכיוון שהחוק אומר שמדובר בחסימה שקבע - - -     

דוד ביטן: רגע

דוד ביטן:  משרדי הממשלה לא צריכים אישור

דוד ביטן:  ברגע ששואלים שאלה ויש לכם התייחסות - - -      

גלעד קריב: אבל אני בסעיף ג' של השאלה – ג' ואחרון

דוד ביטן: תשאל רגע

גלעד קריב: תודה

גלעד קריב:  מכיוון שהסעיף הזה מדבר על חסימה שקבע יחיד מסוים או תאגיד מסוים, אני מבקש להבין ממשרד התקשורת מה מנגנון החסימה שקבע יחיד או תאגיד, כי אנחנו מעגנים את הקביעה הזאת בחקיקה

גלעד קריב:  האם מדובר על רשימות מספרים שאותו תאגיד מעביר לשלושת הספקיות ולמשל פעם בחודש שולח מספר?      או שקבע חסימה – זאת לא קביעה, אלא זאת שליטה טכנית על המאגר? זאת אומרת, האם יושב אותו תאגיד, במשרדיו יש מערכת מחשבים שמאפשרת להכניס מספר על ידי התאגיד, וזה נחסם במערכות הספקים? או שקבע – זה פקס שהם שולחים לגבי המספרים?      אני רוצה להבין איך זה עובד

דוד ביטן: השאלה הזאת קשורה לסעיף?     

גלעד קריב: בוודאי

דוד ביטן: איך זה קשור?     

גלעד קריב: אם כתוב חסימה שקבע – אני רוצה להבין מה זה חסימה שקבע

גלעד קריב:  חד משמעית

גלעד קריב:  אני רוצה גם להבין איך זה עובד היום מול ועדת הרבנים, כי טענו שאני לא יודע על מה אני מדבר

התקשורת שלמה קרעי: איך זה שונה במהות, אני לא מצליח להבין? מה זה משנה לך? 
     

גלעד קריב: השר קרעי, אני אסביר לך

התקשורת שלמה קרעי: מה זה משנה לך אם אני מקליד במחשב ורובוט מקבל בחברת הסלולר את הבקשה שלי ומאשר אותה? זה מחשב מול אדם

גלעד קריב: השר קרעי, אני לא אומר את זה להתנגחות

גלעד קריב:  אני אסביר לך

גלעד קריב:  כשהחסימה מתבצעת על ידי ספק, הספק נושא באחריות לעמידה בקריטריונים

גלעד קריב:  הספק צריך לעמוד גם בקריטריונים שייקבעו בחוק, אבל גם בקריטריונים הכלליים

גלעד קריב:  זה גוף שנמצא תחת פיקוח רגולטורי

גלעד קריב:  אומנם זה גוף פרטי, אבל יש לו חובות

דוד ביטן: זה מה שאני אומר

דוד ביטן:  לא כל דבר זה בחוק

דוד ביטן:  יש רגולטור

גלעד קריב: אם הבן אדם יושב בדירה בלב ירושלים ולוחץ על מחשב שהוא קיבל מהספק, לוחץ – וזה נחסם, אז הספק לא אחראי

גלעד קריב:  אני רוצה לדעת מה זה חסימה שקבע

דוד ביטן: קריב, מספיק

דוד ביטן:  לא כל דבר אתה חייב לשאול

דוד ביטן:  רגע

גלעד קריב: על הנקודה הזאת אני מתעקש

התקשורת שלמה קרעי: אתה מאוד תיאטרלי בנושא שהוא כלום ושום דבר

גלעד קריב: כלום ושום דבר? 

דוד ביטן: רגע

דוד ביטן:  קודם כל, אני מקבל את הטענה שאומרת - - -     

גלעד קריב: תראה מה עשיתם ליועז הנדל, אם זה כלום ושום דבר

גלעד קריב:  זה הנושא הכי חשוב לינון

התקשורת שלמה קרעי: מבטלים את גזרותיו

גלעד קריב: ואני מכבד את ינון

גלעד קריב:  מה שחשוב לינון, חשוב לי

דוד ביטן: רבותיי, קודם כל, מכיוון שאנחנו טוענים שהבן אדם חתם וידע על מה שהוא חתם - - -     

איתי עצמון: הוא ביקש, לא רק חתם

דוד ביטן: רגע

דוד ביטן:  עזוב שהוא ביקש

גלעד קריב: כתוב פה הסכם התקשרות

דוד ביטן: זה שהוא ביקש – זה ברור

איתי עצמון: נכון, אבל הוא יזם וביקש

גלעד קריב: אז מה?     

דוד ביטן: אני רוצה שכן תהיה הדגשה בחוק

דוד ביטן:  הוא חייב לחתום על מסמך שבו מצוינים הדברים העיקריים

דוד ביטן:  זאת אומרת - - -      

ברוריה מנדלסון: אני רק אגיד לעניין הזה, שגם לפי הרישיונות וגם לפי התקנות - - -     

דוד ביטן: בסדר, אבל אני מקבל את הטענה הזאת

קריאות: - - -     

דוד ביטן: רגע, אחר כך תעני

דוד ביטן:  אני מקבל את הטענה

דוד ביטן:  למה? הוא צריך לדעת שהוא חותם, שהוא לא יכול לקחת את המספר

דוד ביטן:  צריך להדגיש לו את זה בנייר

דוד ביטן:  לא בהסכם שהוא 100 עמודים, שהוא צריך לאתר, אלא בנייר מסוים וספציפי שבו הוא חותם על כל הדברים האלה – כי אנחנו מסתמכים על ההסכמה הזאת, מסתמכים על זה שהוא רצה

דוד ביטן:       ולכן, אני רוצה שעל זה לא יהיו ספקות בכלל

דוד ביטן:  הוא ידע שהוא לא יכול לקחת את המספר, לא משנה כמה שנים יעברו

דוד ביטן:  הוא ידע את הכול

דוד ביטן:  אני רוצה שזה יהיה ברור, זה הכול

התקשורת שלמה קרעי: דוד, תקשיב ליועצת המשפטית

ברוריה מנדלסון: הנושא הזה מוסדר כיום

ברוריה מנדלסון:  כבר היום, תקנות ההיתר קובעות בתקנה 28(ב) שהסכם ההתקשרות יכלול את כל פרטי ההתקשרות העיקריים ואת כל פרט הנוגע למתן שירות ולציוד

דוד ביטן: זה בדיוק העניין

דוד ביטן:  הסכם ההתקשרות – זה 100 עמודים

מימון שמילה: לא, לא

ברוריה מנדלסון: כל פרט שנוגע - - -     

דוד ביטן: אני רוצה את זה בנייר נפרד, זה הכול

דוד ביטן:  בנייר נפרד

איתי עצמון: את מה? את הבקשה?     

התקשורת שלמה קרעי: את המגבלות העיקריות שנוגעות לסעיף הזה

דוד ביטן: שהוא יחתום על זה בנפרד, ושיהיה כתוב שהוסבר לו על הדברים

מימון שמילה: משרד התקשורת דן בנושא הזה כבר מזמן

דוד ביטן: בסדר, לא יודע במה דנת

מימון שמילה: אין חבילת דפים

מימון שמילה:  יש דף אחד, שם מפורטים עיקרי התוכנית

דוד ביטן:   אני רוצה שזה יהיה חלק מהחוק, כי להסכמה ולהבנה הזאת שלו יש משמעויות, ואני רוצה שזה יהיה ברור

דוד ביטן:  אנחנו פה מגבילים אותו – ומסתמכים על מה? על זה שהוא חתם והסכים

ברוריה מנדלסון: אתה רוצה שזה יהיה בנפרד?     

דוד ביטן: כן, נייר נפרד

איתי עצמון: עיקרי התנאים?     

דוד ביטן: התנאים החשובים – שהוא יודע שהוא בקבוצה, שהוא לא יכול לקחת את המספר גם אם הוא ירצה לעבור

דוד ביטן:  כל הדברים צריכים להיכתב במפורש

ברוריה מנדלסון: יימסר בנפרד מהסכם ההתקשרות?     

דוד ביטן: כן

איתי עצמון: הוא מדבר לא רק על הבקשה

איתי עצמון:  הוא מדבר על ההסכם עצמו

איתי עצמון:  נכון?     

דוד ביטן: בהסכם זה חייב להיות כתוב

דוד ביטן:  אני מדבר על מסמך נפרד

איתי עצמון: מסמך של מה? של הבקשה?     

דוד ביטן: שיהיה כתוב שידוע לו כך וכך וכך, ושהוא מסכים לזה, זה הכול

איתי עצמון: מסמך גילוי?     

עדי ליברוס: איתי, נספח להסכם, לרבות מגבלת הניידות

מימון שמילה: זה דבר מבורך

דוד ביטן: כן, אני רוצה שזה יהיה חלק מהחוק

דוד ביטן:       הינה, קריב

התקשורת שלמה קרעי: קיבלת

דוד ביטן: קיבלתי את ההערה שלך, החשובה

גלעד קריב: אבל יש עוד שתי הערות

דוד ביטן: לא, מספיק אחת ליום

גלעד קריב: לא, לא, אני אשמח לתשובה ממשרד התקשורת לגבי מה זה קבע, איך קובעים את החסימה

דוד ביטן: הם יתנו לך תשובה, אם זה קשור לסעיף

איתי עצמון: קשור, קשור

גלעד קריב: אבל זה קשור לסעיף

דוד ביטן: אם זה קשור, קדימה

גלעד קריב: אם המחוקק פה אומר: קבע חסימה – אז אחד מהמחוקקים שואל איך קבע חסימה

דוד ביטן: תענו לו

גלעד קריב: יש רגולציה על היכולת הטכנית של ועדת הרבנים ללחוץ?     

מימון שמילה: חבר הכנסת קריב, אני אשיב לדבר הזה

מימון שמילה:  אחד, האחריות על החסימה היא על חברת התקשורת, על ספק השירות

מימון שמילה:  זאת אומרת, אם היא עושה את זה בעצמה, אם היא קיבלה את זה בפקס, אז כמובן שהיא אחראית

מימון שמילה:  ואם היא אפשרה למישהו לעשות את זה מרחוק, להיכנס למחשב ולסגור, האחריות היא עליה

מימון שמילה:  מה שהבחור עשה מרחוק, היא אחראית שהוא עשה את זה כמו שצריך

גלעד קריב: מי אמר? 
     

מימון שמילה: שלוחו של אדם כמותו

גלעד קריב: אבל סליחה, פה הם לא מוגדרים כשלוחו

מימון שמילה: דרך אגב, גם היום עושים את זה

גלעד קריב: אדוני, אנחנו עוסקים היום בחקיקה, אז פחות מעניין אותי מה אתם חושבים שצריך להיות

גלעד קריב:  אותי מעניין מה כתוב בחוק

גלעד קריב:  החוק לא מגדיר את האחריות על חברת הסלולר

ברוריה מנדלסון: יש אחריות

ברוריה מנדלסון:  הסייגים חלים על חברת הסלולר - - -     

גלעד קריב: סליחה, כשקובעים שמי שקובע את החסימה זה יחיד או תאגיד, אז הסמכות היא 100% בידם

גלעד קריב:       אני רוצה לשאול אתכם שאלה, כדי שנדע – הרי אתם עושים רגולציה לספקים – האם ועדת הרבנים שפועלת היום עם מספר המנויים הגדול ביותר, מבצעת את החסימות באופן עצמאי? האם יש לה את היכולת הטכנולוגית להזין מספרים שבאופן אוטומטי נחסמים?      

מימון שמילה: למיטב ידיעתי כן, יש לה יכולת לעשות את זה מרחוק

גלעד קריב: אדוני היושב-ראש, שמעת? אמר הסמנכ"ל: ועדת הרבנים חוסמת היום באופן אוטומטי

מימון שמילה: למיטב ידיעתי, ועדת הרבנים יכולה מרחוק – לא אוטומטי – לחסום בעצמה

התקשורת שלמה קרעי: ומה הבעיה בזה?     

גלעד קריב: הבעיה בזה שאין שום פיקוח

קריאה: אין שקיפות

התקשורת שלמה קרעי: יש שקיפות, מפורסם באתר איזה מספרים נחסמו

גלעד קריב: האם ועדת הרבנים היום חשופה לכל מאגר המספרים של הספק הסלולרי? כי אין דרך אחרת

גלעד קריב:  האם ועדת הרבנים היום, שיש לה מערכת, ממשק אוטומטי, למאגרי - - -     

מימון שמילה: לחלק מהחברות, ידוע לי, בעבר

מימון שמילה:  לדוגמה, גולן טלקום נתנה אפשרות להיכנס מרחוק במקום לשלוח לפקס, לחסום את המספר מרחוק

גלעד קריב: אני טוען שזה לא רק בגולן טלקום

גלעד קריב:  אני שואל אותך: האם הם חשופים?      

מימון שמילה: אני אומר לך את מה שאני יודע

גלעד קריב: לא בדקתם את זה?     

מימון שמילה: לא

גלעד קריב: זה לא עניין שהרגולטור צריך לבדוק

מימון שמילה: האם אפשר מרחוק או מקרוב? לא

גלעד קריב: האם לגוף שאין לו הסדרה בחוק, והוא לא חברת תקשורת כהגדרתה בחוק, יש שליטה על מאגרי המידע של החברות הסלולריות? אתם לא צריכים להתעסק בזה?      

מימון שמילה: אתה שואל כרגע שאלה אחרת, על מאגרי מידע ושליטה - - -     

גלעד קריב: האם ועדת הרבנים חשופה לכל המספרים הניידים?     

התקשורת שלמה קרעי: לא צריכים להיות חשופים למאגרי מידע כדי לחסום מספר

התקשורת שלמה קרעי:  מאיפה הלוגיקה הזאת, חבר הכנסת קריב?     

גלעד קריב: ד"ר קרעי, אבל השאלה היא אחרת

התקשורת שלמה קרעי: כדי לחסום את המספר שלך, אני צריך את כל מאגרי המידע של חברות הסלולר? אני רוצה לחסום אותך

גלעד קריב: ד"ר קרעי, אני יודע שאתה רוצה לחסום אותי, אבל שאלתי שאלה אחרת: האם הם חשופים או לא? לא אם צריך

גלעד קריב:  בוודאי שלא צריך

דוד ביטן: רגע, עצור שנייה

דוד ביטן:  היועץ המשפטי אומר לי שהחוק הזה לא מסדיר את התאגיד עצמו, את העמותה עצמה

איתי עצמון: נכון

קריאה: זה עוד יותר חמור

קריאה:  חמור

דוד ביטן: חמור לדעתך

גלעד קריב: אבל איך יכול להיות שנותנים פה זכות כזאת לתאגיד ולא מסדירים? תגיד שהורשע בפלילים יכול להיות?     

דוד ביטן: רגע, מספיק

גלעד קריב: מה מספיק? אבל אני שואל שאלות שהן רלוונטיות לחקיקה

דוד ביטן: החוק לא מסדיר את זה, מכיוון שזה מוסדר על ידי - - -     

גלעד קריב: איפה?     

דוד ביטן:  בדרך כלל על ידי רשם העמותות

גלעד קריב: מה פתאום?     

קריאה: לא, זה לא מוסדר

ברוריה מנדלסון: נתת הערה חשובה, אנחנו נחשוב על זה

גלעד קריב: בבקשה

קריאה: חוץ מזה שזה גם אדם יחיד

שי גליק: החוק נותן כוח לעמותה, לכן זה רלוונטי

גלעד קריב: עמותה שהורשעה בפליליים יכולה להיות חוסמת מספרים

דוד ביטן: לא, לא אדוני

דוד ביטן:  לא מסדיר את התאגיד

דוד ביטן:  אנחנו לא נכנסים בחוק הזה לגוף עצמו

שי גליק: אבל החוק כן נותן כוח לעמותה

גלעד קריב: בוודאי שכן

גלעד קריב:  אני לא מבין, באיזה חוק אתה רוצה להיכנס? בחוק צער בעלי חיים? אני לא מבין

דוד ביטן: לא, יש רשם העמותות

גלעד קריב: אבל זה לא קשור

קריאה: אבל זה לא רק עמותה

קריאות: - - -     

דוד ביטן: רגע, מספיק

גלעד קריב: אני לא מבין

איתי עצמון: בואו נחזור רגע את הדיון למקום הנכון שלו

גלעד קריב: - - -     

ברוריה מנדלסון: אבל האנשים מבקשים את זה

גלעד קריב: אז מה אם האנשים מבקשים את זה? זה פותר אתכם מהאחריות לרגולציה?      

ברוריה מנדלסון: - - -     

דוד ביטן: קריב, למה אתה לא נותן ליועץ המשפטי לדבר?      

איתי עצמון: אני במקרה הייתי באמצע המשפט

גלעד קריב: סליחה

איתי עצמון: אנחנו עכשיו עוסקים בתיקון לחוק התקשורת, בזק ושידורים

איתי עצמון:  זה חוק שמסדיר כרגע פה את הקשר בין מנוי לחברת תקשורת

איתי עצמון:  אנחנו לא מסדירים עכשיו – לא גופים חברתיים, לא רוחניים, לא אתניים, שום גוף מסוג שהוא

איתי עצמון:  אם היא עמותה שלא רשאית לפעול לפי הדין, היא לא תפעל

גלעד קריב: אבל יש לי שאלה על ההסבר, אדוני היועץ המשפטי

גלעד קריב:  החוק הזה מעגן בחקיקה ראשית את יכולתו של אדם מסוים או תאגיד מסוים לבצע פעולה שהיא פעולה מאוד משמעותית

גלעד קריב:  אין חוק אחר שמגדיר את מעמדם ואת סמכויותיהם של האדם המסוים והתאגיד המסוים

גלעד קריב:  זה לא יכול להיכנס לחוק העמותות

גלעד קריב:  לא שואלים פה את השאלה האם מפרקים את העמותה או לא

גלעד קריב:  אבל בכל חקיקה שנותנת סמכות - - -     

איתי עצמון: סמכות לעשות מה?     

גלעד קריב: סמכות לחסום מספר

גלעד קריב:  אני שואל אותך: האם נראה לך הגיוני שתאגיד שהורשע בפלילים יוכל לחסום מספרים? האם תאגיד שעבר עבירות קשות על דיני העמותות, לא מדווח לרשויות המס, יכול להישאר עם רישיון לעשות את זה?     

איתי עצמון: מי מבצע בסוף את החסימה או את ההגבלה?      

גלעד קריב: התאגיד

שי גליק: הוא אמר במפורש: התאגיד יכול לחסום לבד

גלעד קריב: סליחה, היום ועדת הרבנים חוסמת לבדה, תפסיקו לעצום עיניים

שי גליק: זה מה שהוא אמר בעצמו, שהוועדה חוסמת לבד

גלעד קריב: הוועדה לוחצת, זה לא עובר - - -     

קריאות: - - -     

שי גליק: הרגע היה פה שמילה שאמר שמי שחוסם בגולן טלקום זו ועדת רבנים

התקשורת שלמה קרעי: היא לא חוסמת, היא מעבירה את הבקשה

שי גליק: הוא אמר שלא

קריאות: - - -     

גלעד קריב: לא נכון

התקשורת שלמה קרעי: היא לוחצת על ה-ENTER במחשב

התקשורת שלמה קרעי:  מי חוסם בפועל?      

גלעד קריב: האדם, ועדת הרבנים

התקשורת שלמה קרעי: חברת הסלולר

התקשורת שלמה קרעי:  חברת הסלולר אחראית על החסימות

גלעד קריב: לא נכון

גלעד קריב:  ועדת הרבנים מחוברת למערכות שלה

קריאות: - - -     

התקשורת שלמה קרעי: הוא אמר שהיא לא שולחת פקס, אלא היא עושה את זה במחשב

התקשורת שלמה קרעי:  אבל מי הבעלים של החסימה? חברת הסלולר

קריאה: ומי מורה על החסימה? אין שום תהליך של שקיפות

התקשורת שלמה קרעי: אין שום בעיה להורות על החסימה

קריאות: - - -     

גלעד קריב: חברת הסלולר לא בוחנת את הבקשה הזו

ריקי שפירא רוזנברג: - - -     

קריאה: יש ערעור? יש שימוע? אין כלום

התקשורת שלמה קרעי: על פי החוק אסור לה לחסום מספרים מסוימים

התקשורת שלמה קרעי:  אם היא תחסום אותם, היא תיענש על זה

התקשורת שלמה קרעי:  בשביל זה יש רגולטור

ריקי שפירא רוזנברג: אבל בחוק כתוב שאסור לה להתערב במה שאומרת הוועדה

גלעד קריב: אסור לה להתערב

דוד ביטן: קריב, תקשיב טוב

דוד ביטן:  אתה רוצה לשאול ולא לקבל תשובה? אתה לא חייב להסכים לתשובה, אבל זאת התשובה

דוד ביטן:  היועץ המשפטי אומר משהו אחר לגמרי

דוד ביטן:  זה לא קשור לתאגיד עצמו

איתי עצמון: אני כרגע לא מתייחס למה שקורה אולי בפועל, לפי מה ששמענו, לפי חלק מהדעות

איתי עצמון:  הצעת החוק עוסקת, כמו שאמרתי, במערכת היחסים בין מנוי לחברת התקשורת

איתי עצמון:  חברת התקשורת היא זאת שמבצעת הגבלה או חסימה, והיא גם זאת שחשופה לעיצומים כספיים – תראו את זה בהמשך – אם היא מפרה את הוראות החוק

איתי עצמון:  זו לשון החוק

דוד ביטן: לכן זה לא קשור

ריקי שפירא רוזנברג: אבל בהמשך כתוב שאסור לה להתערב ברשימות שמועברות אליה

ריקי שפירא רוזנברג:  כתוב פה בהמשך שהוועדה קובעת

גלעד קריב: אתם לא חושבים, למשל, שצריך לקבוע שהתאגיד הוא לא לכוונת רווח? אני רוצה לשאול, האם אתם לא חושבים שבחקיקה ראשית צריך למשל להיכנס לשאלה האם מדובר בתאגיד לכוונת רווח או לא לכוונת רווח?     

איתי עצמון: פה, בחוק התקשורת? למה?     

גלעד קריב: מה מעמדו של אדם מסוים - - -      

דוד ביטן: אבל זה קשור עכשיו לסעיף?     

גלעד קריב: בוודאי

דוד ביטן: לא

דוד ביטן:  זה לא קשור

גלעד קריב: בוודאי שזה קשור לסעיף, כי פה קובעים את הסמכות של האדם המסוים או של התאגיד

דוד ביטן: לא קשור

גלעד קריב: אז איפה זה ייקבע?     

דוד ביטן: - - -     

ריקי שפירא רוזנברג: כתוב שחברת הסלולר לא יכולה להתערב בחסימות שמורים לה עליהן

גלעד קריב: עורך הדין עצמון, האם האדם הזה יכול לקבל כסף מחברת הסלולר? לא צריך להסדיר את זה? התאגיד יכול לקבל כסף מחברת הסלולר? האם מותר לתאגיד הזה לקבל כסף כדי לא לחסום אותך? אני בעל עסק, התאגיד רצה לחסום, מותר לי ללכת ולשלם לו 100,000 ש"ח תרומה כדי שלא יחסום אותי? כי אין שום רגולציה

גלעד קריב:  יש זכות שימוע בפני התאגיד והאדם המסוים הזה?      

דוד ביטן: אתה משתלט על הישיבה, וזה לא יפה

דוד ביטן:  אחר כך אתה שואל למה הוצאתי אותך

נריה הרואה: אדוני היושב-ראש, אני יועץ משפטי של חברת תקשורת - - -     

דוד ביטן: לא, זהו

גלעד קריב: מה לא? אבל יש פה הערות על הסעיף

דוד ביטן: לא, כי אתה לוקח להם את הזמן

גלעד קריב: אשמתי שאני שואל שאלות?     

דוד ביטן: אז אולי שיעבירו לך את השאלות ואתה תשאל

גלעד קריב: למה שיעבירו לי את השאלות? ככה עושים דיון חקיקה

דוד ביטן: כי אתה מגזים

דוד ביטן:  אתה מגזים

גלעד קריב: אז אני אנסה להרגיע את עצמי

גלעד קריב:  בתמורה – תנו תשובות ענייניות

דוד ביטן: כרגע אני ממשיך לקרוא

דוד ביטן:  אחר כך, אם יהיו לך הערות על כמה סעיפים, אנחנו נתייחס לזה

גלעד קריב: על כל סעיף, לא?     

דוד ביטן: אתה לוקח את כל הזמן, מה אני אעשה

גלעד קריב: יש לו הערה על הסעיפים הללו

קריאה: סליחה, יש הערה לסעיף הזה

דוד ביטן: אז בפעם הבאה אל תיקח את כל הזמן

גלעד קריב: אני אשתדל מהסעיף הבא

גלעד קריב:  אבל יש הערות על הסעיף הזה

גלעד קריב:  אדוני, בסוף, כשיגישו עתירה לבג"ץ לבטל את החוק הזה, יסתכלו על הפרוטוקול

גלעד קריב:  יסתכלו האם הקשיבו להערות או לא

גלעד קריב:  אני נותן טיפ

דוד ביטן: כן, אין בעיה

דוד ביטן:  בסדר

גלעד קריב: מהניסיון שלנו עם חבר הכנסת רוטמן, שהיה מאוד סבלני להערות

דוד ביטן: אני נותן לכולם

דוד ביטן:  אבל אני אומר לך שאתה לוקח את כל הזמן

גלעד קריב: אז הינה, אני עכשיו מצמצם את עצמי

דוד ביטן: אתה לא לבד

דוד ביטן:  אתה גם שואל שאלה על שאלה על שאלה

דוד ביטן:  זה לא הולך ככה

דוד ביטן:  אתה שאלת שאלה, קיבלת תשובה, עכשיו אתה שואל על משהו אחר

גלעד קריב: אני חסיד של שיטת הפלפול האשכנזית, אין מה לעשות

דוד ביטן: לא, זה לא צריך להיות ככה

דוד ביטן:  לא דנים עכשיו בגמרא

דוד ביטן:  אנחנו צריכים לשאול עניינית

גלעד קריב: אוי ואבוי לנו אם הגמרא הייתה מחוררת כמו הצעת החוק הזו

דוד ביטן: היא לא מחוררת

גלעד קריב: מחוררת לחלוטין

דוד ביטן: בסדר

דוד ביטן:  אתה נגד העיקרון

גלעד קריב: לא ככה מחוקקים ומעניקים סמכויות לאדם מסוים, תאגיד מסוים

דוד ביטן: כן, בבקשה

איתי עצמון: סעיף קטן (ב) - - -     

התקשורת שלמה קרעי: 70 פנים לחקיקה

קריאה: אפשר לשאול שאלה לגבי הנוסח של הסעיף?     

דוד ביטן: לא עכשיו

דוד ביטן:  כן, תמשיך לקרוא

נריה הרואה: אדוני, בתור נציג של חברת תקשורת - - -      

דוד ביטן: תמשיך לקרוא

יעקב ניצני: מתי נוכל להעיר הערות? מזמינים אותנו לדיון - - -     

דוד ביטן: אנחנו עוד מעט נחזור אליכם

יעקב ניצני: אם לא שומעים אותנו, אז למה הזמינו אותנו?      

דוד ביטן: הלאה

איתי עצמון: סעיף 30א, המכונה חוק הספאם, אוסר על שיגור דברי פרסומת, לרבות על ידי שיחת טלפון אם המנוי לא הסכים לכך מראש ובכתב

קריאה: סליחה, אני יכול להעיר על הסעיף הזה?      

דוד ביטן: שנייה, שנייה

איתי עצמון: בסעיף קטן (ב) מפורטים הסוגים השונים של ההגבלות או החסימות, כאשר לעניין הגבלת ניידות מספרים – והדבר הזה נאמר גם בראשית הדיון – יש תנאים יותר מחמירים, ובהם, כפי שנאמר, שאותה חבילה, אותו סל שירותים ייעודי ניתן בידי לפחות שלוש חברות תקשורת והוא כולל לפחות 10,000 מנויים

איתי עצמון:       ונתנו כאן סמכות לשר התקשורת לקבוע הוראות לעניין יישום התנאי הנוגע למספר המנויים

דוד ביטן: אוקיי, עכשיו נתייחס לכל מה שקראנו עד עכשיו

משה פסל: 10,000 מנויים זה די ויותר, זה מנציח מונופול, זה דבר שלא נכון לעשות

משה פסל:  אם רוצים כשרויות זה מעולה, המדינה לא יכולה להתערב בזה, אבל תחת זה שהמדינה לא מתערבת גם אם אני רוצה להקים כשרות עם ארבעה אנשים

משה פסל:  למי זה מפריע?      

התקשורת שלמה קרעי: מושיקו, אתה יכול, אבל אי-אפשר להתנייד

התקשורת שלמה קרעי:  זה כל ההבדל

גלעד קריב: למה?     

משה פסל: אני רוצה להקים כשרות עם ארבעה אנשים שיוכלו - - -     

התקשורת שלמה קרעי: אתה יכול להקים - - -     

גלעד קריב: מה הבסיס להבדל הזה, חוץ מהנצחת מונופול?      

התקשורת שלמה קרעי: חבר הכנסת קריב, אתה לא יכול להתערב בכל משפט כשאני מדבר

התקשורת שלמה קרעי:       אתה יכול להקים ועדת רבנים עם עשרה אנשים, מניין, ולעשות את כל מה שאתה רוצה בהסכם מול חברות סלולר

התקשורת שלמה קרעי:  אין שום בעיה

התקשורת שלמה קרעי:  אפילו מול חברה אחת

התקשורת שלמה קרעי:  עשרה מספרים

התקשורת שלמה קרעי:  הדבר היחיד שאתה לא נהנה ממנו, זה שאם מישהו מהעשרה האלה רוצה לעבור למקום אחר עם המספר הזה, הוא יכול, זה הכול

התקשורת שלמה קרעי:  את השירותים, את הכשרויות, כל מה שאתה רוצה - - -     

גלעד קריב: מה הבסיס להבחנה?     

משה פסל: זאת אומרת, בפחות מעשרת אלפים אני לא אוכל לחסום אותו מלנייד את המספר?      

התקשורת שלמה קרעי: זה הכול, זה כל ההבדל

גלעד קריב: אבל מה הבסיס?      

מימון שמילה: ההצעה באה כדי לתת איזונים, כדי שלא תהיה פגיעה בתחרות

גלעד קריב: מטילים מגבלה, כדי שלא יקום פה כל יומיים

גלעד קריב:  אתם רוצים מונופול

התקשורת שלמה קרעי: לא, שיקום

התקשורת שלמה קרעי:  אתם רוצים בכלל ניידות, קריב

גלעד קריב: אנחנו רוצים ניידות

התקשורת שלמה קרעי: אז עד 10,000 תקים עשר כשרויות, עם ניידות ביניהם

התקשורת שלמה קרעי:  רפורמים וקונסרבטיבים - - -     

גלעד קריב: נכון

גלעד קריב:  אין שום סיבה, אין שום הצדקה שמטילים מגבלה - - -     

דוד ביטן:  קריב, עוד פעם אתה עושה את זה

גלעד קריב: מה?      

דוד ביטן: הוא שאל שאלה, ענו לו

דוד ביטן:  מספיק, אתה לא צריך כל דבר - - -     

גלעד קריב: בסדר, אז יש לי גם שאלה

דוד ביטן: לא, אתה לא יכול לשאול

גלעד קריב: מה זאת אומרת לא יכול לשאול?     

דוד ביטן:  אחרים ישאלו עכשיו

גלעד קריב: ואחרי זה אני, בכל זאת דיון חקיקה

דוד ביטן: אחרי זה אני אחשוב

משה פסל: היושב-ראש, כשאתה מקים כשרות, אתה לא יכול שביום אחד היא תהיה עם 10,000 איש

משה פסל:  ולכן אני הייתי מציע להחיל עליהם את ההגבלות רק אחרי חצי שנה

משה פסל:  לדוגמה, אם תוך חצי שנה לא הגעת למצב שיש לך 10,000, אז לא תוכל לנייד

משה פסל:       אבל כל אחד מבין, שאם אני מקים כשרות - -      

ברוריה מנדלסון: ברור, ברור

משה פסל: - - כמו הרב לנדאו או הרב מחפוד – באוכל זה אותו דבר, לא באותו יום אני מביא 10,000 אנשים

משה פסל:  לכן נדרשת תקופה שבה התנאים יהיו אותם תנאים כמו - - -     

התקשורת שלמה קרעי: מושיקו, חבר הכנסת פסל, זה אותם תנאים

התקשורת שלמה קרעי:  אתה לא צריך חצי שנה

התקשורת שלמה קרעי:  אתה יכול לקבל את כל התנאים של הכשרות

דוד ביטן: אני לא מבין את זה

דוד ביטן:  רגע, כבוד השר, למה אתם לא נותנים לאנשי מקצוע גם לענות?     

התקשורת שלמה קרעי: בבקשה

דוד ביטן: אתם רוצים לשמוע רק את עצמכם?      

התקשורת שלמה קרעי: צודק, צודק

ברוריה מנדלסון: בדיוק בשביל זה הוספנו את הסיפה, שהשר יקבע הוראות לעניין יישום התנאי הנוגע למספר המנויים כאמור בתקנות ההיתר הכללי או בהוראות מינהל

ברוריה מנדלסון:  מובן מאליו שאי-אפשר שבדקה הראשונה יהיו 10,000 מנויים, ולכן אמרנו שהחקיקה הראשית זה לא המקום להסדיר ממתי בדיוק סופרים ואיך סופרים

ברוריה מנדלסון:       איך ייקבע המנגנון ואיך נספור, זה ייקבע בתקנות או בהוראות מינהל או ברישיון

משה פסל: אני חושב שזה צריך להיקבע בחוק, כי אחרת זה מתכון לזה

משה פסל:  השר קרעי הוא בן אדם שמעודד שוק חופשי וכו', אבל יכול לבוא שר אחר ולהחליט שפתאום זה ב-10,000

דוד ביטן: מה זה שייך? שר הוא שר

דוד ביטן:  מה זה יבוא שר אחר?     

משה פסל: מה זאת אומרת? כשעושים חוק, עושים - - -      

דוד ביטן: זה לא שיקול

משה פסל: לא יכול להיות שאתה תיתן לשר סמכות לייצר מונופול

דוד ביטן: זה באישור הוועדה?     

איתי עצמון: לא, זה לא באישור הוועדה

דוד ביטן: אז תכניס שזה יהיה באישור הוועדה

התקשורת שלמה קרעי: מה באישור הוועדה? זה כולה איך לספור את ה-10,000

התקשורת שלמה קרעי:  מצידי תוריד את זה בכלל מהחוק

התקשורת שלמה קרעי:  למה צריך הוראות שלי איך לספור 10,000?      

דוד ביטן: למה לא?     כן, הלאה

התקשורת שלמה קרעי: תקבל מהחברות כמה מנויים יש לוועדה הזאת, זה 10,000

התקשורת שלמה קרעי:  בחייכם

איתי עצמון: אדוני היושב-ראש, אני רוצה בכל זאת להעיר לפסקה הזאת, שהיא פסקה שהוספה בעקבות - - -     

התקשורת שלמה קרעי: גם ככה כל מה שכתוב שהשר יקבע – בסוף אני בא לקבוע ואומרים לי: לא, צריך אישור של ההוא, ואישור של זה, וזה לא עובד ככה

משה פסל: אישור של השופט קריב

התקשורת שלמה קרעי: זה סתם כתוב שהשר אחראי על ביצוע החוק

איתי עצמון: אבל המדיניות היא שלך

התקשורת שלמה קרעי: בסדר, נו

דוד ביטן: מה לעשות? רצית להיות שר

איתי עצמון: חשוב לי רגע להגיד משהו ולהסב את תשומת הלב לפסקה שהוספה בעקבות ההערות של משרד התקשורת

איתי עצמון:  אני רוצה לוודא, ואני חושב שחשוב שהוועדה תוודא, שאכן, אם אמורה לקום או מעוניינת לקום קומה כשרה נוספת או כל קבוצה אחרת, לא משנה כרגע מה האפיון שלה, היא באמת תוכל לקום גם עם ההגבלה הזו כרגע

איתי עצמון:       המספר הזה, 10,000 – מאיפה בעצם הוא שאוב, מהיכן לקחתם אותו? אני שואל את משרד התקשורת

גלעד קריב: פשוט לא ייאמן

ברוריה מנדלסון: בגדול, המטרה הייתה לאזן בין האפשרות לקבוע את ההגבלה הזאת לבין למנוע פרקטיקות אנטי-תחרותיות

משה פסל: איזה פרקטיקות? אני שואל שאלה

משה פסל:  לדוגמה, אני מחר מקים קומת כשרות משלי

נריה הרואה: יש היום, יש היום

משה פסל: הינה, יש

משה פסל:  למי זה מפריע שזה יהיה 1,000 אנשים ולא 5,000?      

ברוריה מנדלסון: משרד האוצר ירחיב בנושא הזה של פרקטיקות

מימון שמילה: מקודם נדמה לי שאתה שאלת את השאלה, ונציג רשות התחרות גם התייחס לזה

מימון שמילה:  תאר לעצמך מצב שחברה סלולרית מסוימת מביאה 100 לקוחות, ואומרת: נייצר לכם תוכנית, נקרא לכם ועדה, ואז אתם לא תוכלו לעבור לשום חברה אחרת, אולי רק לשתיים הנוספות

מימון שמילה:       אנחנו לא רוצים שכל אחד עכשיו פתאום יכבול את האנשים בניידות

מימון שמילה:  אנחנו אומרים שאם יש מסה קריטית - - -     

קריאות: - - -     

דוד ביטן: אתם לא נותנים להם לדבר

משה פסל: הם דווקא נתנו תשובה לעניין

דוד ביטן: אני מבקש מחברי הכנסת לא להתפרץ

דוד ביטן:  אני מאפשר לכם לשאול שאלות ולדבר, בלי שאני - - -     

משה פסל: היושב-ראש, אני שאלתי שאלה והם ענו גם התשובה לעניין

משה פסל:  אני רק אומר, אולי עדיף שיהיה לא 10,000, אלא - - -      

דוד ביטן: אתם לא נותנים להם להשיב

דוד ביטן:  לגבי המספר – נדבר עליו

דוד ביטן:  אבל עם כל הכבוד, אפשר להקים קבוצות גם עם עשרה אנשים, רק שיש כללים שהם חלים רק מ-10,000

דוד ביטן:  זה הכול

נריה הרואה: הצעת החוק יכולה לחסל חברות, ולא נותנים לנו לדבר, למרות - - -     

דוד ביטן: עם כל הכבוד, אמרתי לכם שכולם ידברו

דוד ביטן:  אתה לא חייב לדבר רק מתי שאתה רוצה

דוד ביטן:  אני עושה עכשיו סבב, נכון? אז מה בדיוק הבעיה? אתה אומר את זה בכוונה, כדי שתבוא לבית המשפט ותגיד שלא נתנו לך לדבר? אתה לא מתבייש, תגיד לי?      

נריה הרואה: לפני זה לא נתנו לנו לדבר, בסעיפים הרלוונטיים לא נתנו לנו לדבר

דוד ביטן: אמרתי: אני אחזור – ותדברו

דוד ביטן:  עם כל הכבוד, אני לא חייב לשאול לגבי כל שורה למי יש טענה

דוד ביטן:  אתה רוצה להחליף אותי? תבוא, תחליף אותי

נריה הרואה: אדוני היושב-ראש, אני מבקש להתייחס למצב עובדתי קיים

דוד ביטן: לא, אין עובדתי

דוד ביטן:  תתייחס עכשיו רק לסעיפים

דוד ביטן:  נגמר הסיפור

דוד ביטן:  אני רואה שכשאני נותן לכם קצת, כשמשחרר לכם את העסק – אתם לא מבינים את זה

נריה הרואה: אני מבקש להתייחס לסעיף הרלוונטי, זה שפוגע בנו היום

דוד ביטן: לא, רק לסעיף

דוד ביטן:  רק לסעיף

נריה הרואה: הסעיף הזה תפור למצב עובדתי קיים - - -     

דוד ביטן: קודם כל, את מי אתה מייצג?     

נריה הרואה: אני היועץ המשפטי של חברת מרכזיה

דוד ביטן: מה זה חברת מרכזיה?     

נריה הרואה: חברת מרכזיה היא חברת תקשורת חדשה, תודות למשרד התקשורת, עם הרפורמה החדשה והטובה שהוא עשה כשאפשר לספקים מורשים לפעול ולא רק לבעלי רישיון

נריה הרואה:  ניידו אלינו מספרים מתוך הקומות הכשרות, שאינם תחת פיקוח של ועדת הרבנים לענייני תקשורת, אלא בפיקוח ועד בני תורה

נריה הרואה:  זה היום המצב העובדתי הנוכחי

נריה הרואה:  המצב העובדתי הנוכחי הוא שהמנויים לא חתמו על הסכמים שמסמיכים גוף ספציפי – יחיד מסוים או תאגיד מסוים – אלא דיברו על ועד רבנים

נריה הרואה:  והיום, בפועל, יש לנו מספרים

נריה הרואה:  כמה יש מחוץ לקומה הכשרה אצלנו? יש לנו 6,000 מספרים

נריה הרואה:  זה העניין

נריה הרואה:  מחוץ לקומה הכשרה בסך הכול יש כמעט 10,000 מספרים, שהם מספרים כשרים, שהם לא נמצאים בחברות עם הסכמים עם ועדת הרבנים לענייני תקשורת

נריה הרואה:       וזה מה שהם רוצים היום למנוע

נריה הרואה:  הם מבקשים לשנות את המצב הקיים שבו אפשר לנייד מספרים לחברות תקשורת אחרות

נריה הרואה:  אפשר לנייד מספרים לחברות שלא עובדות עם ועדת הרבנים לענייני תקשורת, כמונו, ורוצים לשנות את זה ולמנוע את זה מאיתנו

נריה הרואה:  זאת בדיוק הסיבה של 10,000 – כי זה מה שאין לנו כרגע

נריה הרואה:  וזאת בדיוק הסיבה לשלושה ספקים מורשים – כי ועדת הרבנים שלנו עובדת עם שניים

נריה הרואה:  יש שתי חברות – אנחנו ו-019 – שעובדות יחד עם ועד בני תורה

נריה הרואה:  זה המצב נכון להיום

דוד ביטן: אני לא מבין את הטענה, אבל לא משנה

נריה הרואה: הטענה אומרת, בסופו של דבר, שאנחנו היום מפעילים מספרים מתוך הקומות הכשרות בלי ועדת הרבנים

נריה הרואה:  אנחנו כשרות אחרת

יצחק קרויזר: זה כבר קיים?     

נריה הרואה: קיים היום, נכון

התקשורת שלמה קרעי: אז מה הבעיה? איך המצב משתנה?     

נריה הרואה: כי רוצים למנוע עכשיו

התקשורת שלמה קרעי: מה מונעים?      

נריה הרואה: האם יוכלו לנייד אלינו?     

יצחק קרויזר: ברגע שאתה מגדיר 10,000 - - -     

גלעד קריב: אחרי שהחוק הזה יעבור, לא יוכלו לנייד את המספר מוועדת הרבנים לענייני התקשורת לבני תורה

התקשורת שלמה קרעי: אבל גם עכשיו אי-אפשר, גם עכשיו הם לא יכולים לנייד

גלעד קריב: עכשיו אפשר

התקשורת שלמה קרעי: לא

יצחק קרויזר: הוא אומר שאי-אפשר

דוד ביטן: רבותיי, תקשיבו טוב: אפשר להקים קבוצות כמה שרוצים

דוד ביטן:  יש מגבלות שחלות מ-10,000

התקשורת שלמה קרעי: המצב לא משתנה

התקשורת שלמה קרעי:  זה המצב הקיים היום

יצחק קרויזר: פחות מ-10,000 – אי-אפשר

התקשורת שלמה קרעי: אי-אפשר היום לנייד מוועדת הרבנים לבני תורה

התקשורת שלמה קרעי:  אי-אפשר לנייד

ריקי שפירא רוזנברג: זה הנצחת המונופול

נריה הרואה: היום אנחנו מניידים

התקשורת שלמה קרעי: זה המצב, זה מה שהקהילה רוצה, וזה מה שיהיה

התקשורת שלמה קרעי:  אל תתערבו להם בחיים, מה זה?     

גלעד קריב: אנחנו לא מתערבים להם בחיים

התקשורת שלמה קרעי: אתם מתערבים

גלעד קריב: לא

גלעד קריב:  יש להם בחירה חופשית בכניסה, אנחנו רוצים שתהיה להם - - -     

התקשורת שלמה קרעי: אתה מקנא בחינוך של הילדים שלהם

גלעד קריב: אין שום ספק

גלעד קריב:  מאוד מקנא

דוד ביטן: טוב, הלאה

גלעד קריב: הבת שלי היום מתמיינת לצבא

גלעד קריב:  הילדים שלהם לא

גלעד קריב:  תאמין לי שאני לא מקנא בחינוך שלהם

דוד ביטן:  מעכשיו, מי שיפריע, כולל חה"כים, יצאו החוצה

גלעד קריב: אפשר שאלה?      

דוד ביטן: לא, לא, אי-אפשר

גלעד קריב: בקשה ממשרד המשפטים?     

דוד ביטן: לא רוצה לתת לך כלום

דוד ביטן:  לא נותן לך כלום

גלעד קריב: אתה לא נותן לי לבקש בקשה ממשרד המשפטים?     

דוד ביטן: לא

דוד ביטן:  כרגע לא

גלעד קריב: אז בהמשך?     

דוד ביטן: אני אתן לך בסוף

דוד ביטן:  אמרתי לך – בסוף

גלעד קריב: בסוף?     

דוד ביטן: אתה לא מסוגל להתאפק, אה?     

גלעד קריב: אני מסוגל

דוד ביטן: לא, אתה לא מסוגל

גלעד קריב: הינה, תראה כמה אני מתאפק

גלעד קריב:  הינה

דוד ביטן: אז תתאפק

דוד ביטן:      הלאה

דוד ביטן:  אתם רוצים להגיד משהו? לא דברים כלליים

דוד ביטן:  דברים כלליים אני לא צריך

מנחם לנצנר: שלמה, המצב העובדתי היום שהחוק לא אוסר לעשות אפיון פונקציונלי

מנחם לנצנר:  האפיון הפונקציונלי מדבר על אפשרות של מעבר – ניוד – בין כשרויות, כל עוד שזה ועד רבנים, כך כתוב באפיון הפונקציונלי, בתנאי שזה דיבור בלבד, בלי אינטרנט ובלי sms

מנחם לנצנר:  זה המצב העובדתי

מנחם לנצנר:       זאת אומרת, גם היום אפשר לנייד מספרים כשרים

מנחם לנצנר:  החברות אומנם מעקמות פרצוף, אבל בפועל יש ניוד

מנחם לנצנר:  לדוגמה, בחברת פלאפון בהסכם של הלקוח, בנספח, כתוב במפורש שאפשר לעבור לקומות כשרות אחרות או להסדר דומה שישמור על מאפייניו

דוד ביטן: עצור

דוד ביטן:  אתה יכול להפנות לסעיף שלגביו הערת את ההערה? לא, נכון?     

מנחם לנצנר: כן

דוד ביטן: תראה לי את השורה

נריה הרואה: סעיפים (4)(ב) ו-(4)(ג)

דוד ביטן: איפה הערת עכשיו לגבי הסעיפים (4)(ב) ו-(4)(ג)? למה אתם סתם מעירים הערות?     

גלעד קריב: איך אתה אומר את זה?     

נריה הרואה: כתוב שם, בסעיף (ב), שזה רק לאותו יחיד מסוים או תאגיד מסוים

איתי עצמון: נכון, נכון

דוד ביטן: אז תפנו אותנו, אל תדברו באופן כללי

דוד ביטן:  הייתם צריכים להתייחס לסעיף הרלוונטי

קריאות: - - -  
     

גלעד קריב: מתייחסים לסעיף, מה אתה רוצה מהם?     

נריה הרואה: זה (4)(ב)

דוד ביטן: לא, הם מדברים באופן כללי

נריה הרואה: לא, לא, מדברים על הסעיפים (ב) ו-(ג)

דוד ביטן: אז תגידו לי לאיזה סעיף אתם מתייחסים ומה הטענה, זה הכול

דוד ביטן:  לא לדבר כללית

נריה הרואה: סעיפים (ב)(4)(ב) ו-(4)(ג), אלה הסעיפים

נריה הרואה:  אלה שתי הגבלות שהיום מונעות מאיתנו

נריה הרואה:  בעצם, רוצים למנוע מאיתנו את היכולת להמשיך להתחרות

נריה הרואה:  זה המצב

דוד ביטן: ואתה הנציג של החברה החדשה, נכון?      

נריה הרואה: אני נציג של מרכזיה, היועץ המשפטי שלה

דוד ביטן: הבנתי

דוד ביטן:  אז אתה רוצה בעצם לקבל קדימות על כל החברות שקיימות 20 שנה?      

נריה הרואה: חלילה, מה פתאום?      

דוד ביטן: ככה זה נראה לי

נריה הרואה: אני רוצה שתהיה אופציה לכל החברות באופן שוויוני

נריה הרואה:  להפך, אני רוצה שתהיה לי את היכולת להתקשר גם עם ועדת הרבנים לענייני תקשורת

נריה הרואה:  אני רוצה להטיל עליה חובה להתקשר גם איתי

נריה הרואה:       לפי ההצעה הנוכחית, היום אין שום רגולציה על ועדת הרבנים

גלעד קריב: נכון

נריה הרואה: אני רוצה לחייב אותה להתקשר גם איתי, באופן שוויוני

נריה הרואה:  אני רוצה להפעיל מספרים, בכשרות ובהשגחה של ועדת הרבנים לענייני תקשורת

אליהו אליעזר קמינסקי: אני רוצה לדבר על סעיף (ב)(2), הגבלה של קבלת שיחות שבוצעו ממספרי טלפון בניגוד להוראות סעיף 30א

אליהו אליעזר קמינסקי:  אנחנו חושבים שבדיוק כמו שיש הגבלה על שיחות יוצאות, צריך לאפשר גם הגבלה על שיחות נכנסות

אליהו אליעזר קמינסקי:  זה שוועדת הרבנים לענייני תקשורת עובדת עם טכנולוגיה מלפני 17 שנה ולא מסוגלת להגביל שיחות נכנסות, זה כישלון שלה, כמו עוד כישלונות שהיו לה בעבר

אליהו אליעזר קמינסקי:       אנחנו מעוניינים שיהיה אפשר להגביל גם שיחות נכנסות, בהגבלות מסוימות, לא רק שיחות הטרדה

אליהו ברוכי: אני כבר אמרתי לך כמה פעמים בשיחות אישיות

אליהו ברוכי:  תפסיק לתקוף את הוועדה

אליהו אליעזר קמינסקי: אני לא בא לתקוף את הוועדה

אליהו ברוכי: תבדוק את זה, כי משרד התקשורת לא מסכים

אליהו ברוכי:  גם הוועדה הזאת רוצה, מה זה קשור?      

אליהו אליעזר קמינסקי: - - -     

התקשורת שלמה קרעי: אבל היועץ המשפטי אומר שאפשר להגביל שיחות נכנסות

אליהו אליעזר קמינסקי: רק לפי הסעיף 30א, שזה סעיף ההטרדות והספאם

איתי עצמון: נכון, נכון

דוד ביטן: אז אתה רוצה מגבלה הרבה יותר גדולה מזו שקיימת?      

אליהו אליעזר קמינסקי: לא, לא

אליהו ברוכי: אנחנו גם רוצים

אליהו ברוכי:  משרד התקשורת לא מסכים

דוד ביטן: משרד התקשורת לא מסכים לזה

קריאות: - - -     

התקשורת שלמה קרעי: מה הבעיה שלך? הצינתוקים?      

אליהו אליעזר קמינסקי: לא, הרבה יותר מהצינתוקים

אליהו אליעזר קמינסקי:  גם צינתוקים

התקשורת שלמה קרעי: כי הצינתוקים יעברו מהעולם בעוד שנה וחצי, כשהקש"ג ייעלם

אליהו אליעזר קמינסקי: ד"ר קרעי, אבל אתה יודע מה לא ייעלם, וזה מה שחשוב: קווי תוכן שיתקשרו, כשהקישוריות לא תעלה

דוד ביטן: הבקשה שלך לא מאושרת

דוד ביטן:       הלאה

התקשורת שלמה קרעי: יש תשובה לזה

התקשורת שלמה קרעי:  מוני, תענה תשובה

דוד ביטן: תגיד מה התשובה – ובזה נגמר הסיפור

מימון שמילה: כרגע החשש הוא בעיקר מצינתוקים וספאם, ואת זה אפשר לחסום

מימון שמילה:       הדבר השני, כמו שהזכיר השר קרעי, אנחנו הולכים לבטל את הקש"ג

מימון שמילה:  אנחנו מניחים שזה יוריד דרסטית, כמעט ימגר, את התופעה של הצינתוקים, כי לא יהיה שום אינטרס לחייג למישהו כדי שיחזור חזרה

מימון שמילה:       הדבר השלישי

מימון שמילה:  היה וכל מה שאמרתי עד עכשיו יתבדה ויקרו פתאום תופעות אחרות, תמיד אנחנו יכולים בהוראת מינהל במשרד לעשות רגולציה ולעשות עוד תיקונים ולעשות עוד שינויים

מימון שמילה:  אבל לא נכון לעשות את זה כרגע בחקיקה ראשית

שי גליק: אני רוצה להגיד - - -     

אליהו אליעזר קמינסקי: אני רוצה רק לומר - - -     

דוד ביטן: לא, לא, סיימת

אליהו אליעזר קמינסקי: לא, כבוד היושב-ראש, מדברים פה על תחרות

דוד ביטן: סיימת, סיימת

אליהו אליעזר קמינסקי: אנחנו הכשרות השנייה

אליהו אליעזר קמינסקי:  לגיטימי לתת לנו לדבר כשמדברים על הציבור החרדי, כש-60% מהציבור החרדי מעוניין

דוד ביטן: סיימת אתה? אתה מבקש כל מיני דברים

דוד ביטן:  תבינו, לכל אחד יש פה אינטרס

דוד ביטן:  מקובל עליי, אין לי בעיה, אבל לא להגזים בנושא הזה

התקשורת שלמה קרעי: למה באמת? מה ההבדל בין שיחות יוצאת לשיחות נכנסות? אם אני חסמתי מספר טלפון לשיחה יוצאת, למה שאני אאפשר לו להיכנס אליי?      

איתי עצמון: אתה יכול לפגוע במנוי

אליהו אליעזר קמינסקי: תן לזה שקיפות באתר

גלעד קריב: השר קרעי, אתה לא מבין שיש פה כלי דרמטי של ענישה פנים-קהילתית מול יחידים? יש לי שאלה

דוד ביטן: לא, לא קיבלת זכות דיבור

גלעד קריב: אבל אני רוצה להעיר

דוד ביטן: אמרתי לך – בסוף

גלעד קריב: בסוף? אבל אני רוצה להעיר לסעיפים האלה

גלעד קריב:  כשעוברים על חקיקה - - -      

דוד ביטן: בסוף תעיר על כל הסעיפים במכה אחת

גלעד קריב: על כל הסעיפים ביחד?     

דוד ביטן: במכה אחת תעיר על הסעיפים

גלעד קריב: במכה אחת?     

דוד ביטן: כן, ולא כל רגע לשאול שאלה

גלעד קריב: מה לעשות שעשיתי שיעורי בית

גלעד קריב:  באתי מוכן לדיון

דוד ביטן: אין בעיה, אני מוכן

דוד ביטן:  כל טענה שלך – אני אדון בה - -      

גלעד קריב: מצוין

גלעד קריב:  מתי מסתיים הדיון?     

דוד ביטן: - - אבל לא צריך אלף שאלות

גלעד קריב: מה זה לא? אם יש לי אלף נושאים להעלות, אז יש אלף שאלות

דוד ביטן: אבל אתה יכול לתמצת אותן בשורה אחת

גלעד קריב: את כל האלף?     

דוד ביטן: לא את כל האלף, אבל אתה יודע למה אני מתכוון

דוד ביטן:      כן, בבקשה

שי גליק: קודם כל, אני רוצה להגיד פה, באמת, גלעד קריב אומנם לא מייצג את הציבור החרדי - - -      

דוד ביטן: רגע, אבל אני לא נתתי לך, אני נתתי לה

שי גליק: סליחה

דוד ביטן: כן, תהיה ג'נטלמן, בחייך

גלעד קריב: גם היא לא מייצגת את הציבור החרדי

גלעד קריב:  גם אתה לא מייצג את הציבור החרדי

גלעד קריב:  זה בסדר

שי גליק: יותר ממך, זה בטוח

גלעד קריב: לא, בסדר, אני לא מתיימר בכלל

רחל גור: תודה רבה

רחל גור:  שאלה לעניין סעיף 51ג1(א), הסעיף המהותי הראשון

רחל גור:  כל ההצעה הזאת ניתלה על הרעיון שהלקוח מסכים להגבלות, אחרת יש לנו בעיה הרבה יותר גדולה

איתי עצמון: הוא לא סתם מסכים, הוא מבקש

רחל גור: מבקש באופן מפורש

רחל גור:  לכן רציתי לשאול: מה ההגדרה פה של בקשה מפורשת? אין פה

רחל גור:  מה נחשב מבחינת הוועדה לבקשה מפורשת?      

איתי עצמון: קודם כל, הנוסח הזה שאוב מסעיף שקיים היום, שהקראתי אותו קודם לכן

רחל גור: נכון

איתי עצמון: גם היום בחוק התקשורת כתוב שזה בבקשה פרטנית ומפורשת

איתי עצמון:  אני לא חושב שצריך להגדיר מה זה מפורש

ריקי שפירא רוזנברג: - - -     

רחל גור: אני מכירה את הנוסח הנוכחי של בקשה פרטנית ומפורשת

רחל גור:  אבל מכיוון שאנחנו מדברים פה על הגבלה כה רחבה של זכות שהיא די בסיסית – היום הנייד זה כמו תעודת זהות – אני מציעה שאנחנו נכניס פה נוסח יותר מורחב ומפורט, כדי שברחל בתך הקטנה נדע שאכן מדובר במשהו שבן אדם ביקש

רחל גור:  אני יכולה להציע אחר כך נוסח מפורש שיהיה בו משהו מעבר למפורש ופרטני

רחל גור:       אנחנו מדברים פה על הגבלה שהיא מאוד רצינית, שבכוחה לשנות באופן יסודי את כלל שוק הסלולר

רחל גור:  לא מספיק להסתמך על מילים כלליות

דוד ביטן: היועצת המשפטית, מה את אומרת?      

ברוריה מנדלסון: ברישיונות התקשורת יש הוראה לגבי בקשה מפורשת ואיך היא צריכה להיעשות

ברוריה מנדלסון:  לדוגמה, בסעיף 60

ברוריה מנדלסון: 6 – המספור קצת משתנה בין הרישיונות – בסלקום רט"ן בקשה מפורשת תיעשה באמצעות: מסמך חתום, הודעת דואר אלקטרוני, שיחת טלפון, מסרון

ברוריה מנדלסון:       זאת אומרת, ברישיונות זה מוסדר

רחל גור: אז אולי שזה לא יהיה פה, כי אם אני לא הצלחתי למצוא את זה – והשקעתי בזה לא מעט שעות - - -      

איתי עצמון: אני חושב שזה לא רלוונטי - - -     

רחל גור: כן

ברוריה מנדלסון: אנחנו נבדוק

ברוריה מנדלסון:  תנו לנו כמה דקות

איתי עצמון: אוקיי

דוד ביטן: טוב, תבדקו את הטענה הזאת

דוד ביטן:  אם צריך לתקן – נתקן, אין בעיה

דוד ביטן:      מה רצית?      

שי גליק: שתי נקודות להעיר

שי גליק:  אחד, סעיף 51ג(א) מדבר על זה שמבקשים עכשיו את הבקשה מפורשת להגבלה או חסימה

שי גליק:  אבל בסופו של דבר החוק הזה יחול גם על כל מי שהיה לו מספר כשר בעבר

שי גליק:  אנחנו מדברים על מי שיש לו כבר 15 שנה - - -     

איתי עצמון: זאת הערה שלא רלוונטית לסעיף הזה

איתי עצמון:  זאת הערה שמתייחסת להוראות המעבר, נכון?      

שי גליק: רלוונטית גם לזה, כי בחוק כרגע זה לא כתוב

שי גליק:  זה יחול על כולם

איתי עצמון: הסעיף שאנחנו דנים בו כרגע צופה פני עתיד, הוא לא מתייחס למצב דהיום

שי גליק: נכון

איתי עצמון: כשנגיע להוראות המעבר

איתי עצמון:  אני חושב שההערה שלך היא רלוונטית לשם

שי גליק: מצוין, אז נשמור את זה לשם

שי גליק:       לגבי סעיף (ב), כשדיברנו על 10,000

שי גליק:  ההגבלה הזאת לא רק פוגעת במנויים שרוצים להצטרף לקבוצה חדשה, היא גם פוגעת במי שנמצא בתוך הקבוצות הרגילות

שי גליק:  למה? כי כל בר דעת יודע: אם אין תחרות – אין שירות

שי גליק:  זה כלל הכי בסיסי בכלכלת היצע וביקוש

שי גליק:       המספר הכשר הוא קניין של בן אדם, מסיבה מאוד פשוטה

שי גליק:  ולמה? כי למשל טכנאי מזגנים, המספר שלו זה הקניין שלו

שי גליק:  הרבה מאוד אנשים שהם עסקים עצמאיים, המספר שלהם זה הקניין שלהם

שי גליק:  ולכן המספר הוא לא סתם מספר

שי גליק:       אני מדבר על מעבר רק בין הקומות הכשרות

שי גליק:  בעצם, נוצר מצב שקשה מאוד להקים קומה כשרה

שי גליק:  והיות שקשה להקים קומה כשרה שאי-אפשר יהיה לנייד אליה את המספרים, אז לא יהיה שירות בקומה הכשרה הרגילה

שי גליק:  כי למה שחברה תיתן שירות, אם היא יודעת שאי-אפשר לעבור למתחרה שלה?      ולכן, המגבלה של 10,000 פוגעת דבר ראשון בצרכנים של אותה חברה, של אותה עמותה הראשונה

שי גליק:  ולכן, המגבלה של 10,000 היא מהותית והיא פוגעת בכל השוק הזה

דוד ביטן: אנחנו לא מצביעים היום

דוד ביטן:  לגבי 10,000 מנויים – אני ער לטענה, אנחנו עוד נדבר על זה

דוד ביטן:  זה לא דבר שנסכם אותו היום

דוד ביטן:  זה מספר שקיבלנו ממשרד התקשורת, אבל נדבר על זה

דוד ביטן:       מה שכן, יש גבול עד כמה אפשר להקטין את העניין הזה

דוד ביטן:  עם כל הכבוד לאינטרסים שיש לעמותות שמטפלות בזה, אנחנו - -      

שי גליק: צריך למצוא את דרך המלך

דוד ביטן: - - נתייעץ לגבי העניין הזה

דוד ביטן:  אבל יש גבול גם לכמה אפשר לרדת

ברוריה מנדלסון: לגבי הסכמה מפורשת

ברוריה מנדלסון:  אנחנו מציעים להוסיף לחוק הגדרה של הסכמה מפורשת, בדומה למה שיש בתקנות ההיתר

ברוריה מנדלסון:  נעשה את השינויים המחויבים

ברוריה מנדלסון:  יש לנו כבר הגדרה של מה זה הסכמה מפורשת: הסכמה שנתן מנוי לספק השירות להצעה מטעם הספק

דוד ביטן: תעבירי את זה אלינו

ברוריה מנדלסון: כן

ברוריה מנדלסון:  אנחנו נעשה התאמות לחוק

דוד ביטן: זאת אומרת, את מוכנה לתקן את זה?      

איתי עצמון: זה מקובל עליך?     

דוד ביטן: מקובל

דוד ביטן:  זה עניין משפטי, אני לא אתערב בזה

ברוריה מנדלסון: נוסיף שם דגש מיוחד

התקשורת שלמה קרעי: אדוני היושב-ראש, יש הערה אחת שאני חושב שהיא נכונה, שמקודם אולי לא הבנתי אותה כמו שצריך

התקשורת שלמה קרעי:  לגבי הסעיף (4)(ג), שהשר יקבע הוראות לעניין יישום התנאי לגבי ה-10,000

התקשורת שלמה קרעי:  אני לא רוצה להרע את המצב הקיים בצורה דרמטית

התקשורת שלמה קרעי:  אני מבין שהוועדה החדשה, של אותם 6,000, היום לא מתניידים ממנה, כמו הוועדה השנייה

קריאות: מתניידים

מנחם לנצנר: זה דברים שאפשר לבדוק בחברות התקשורת

מנחם לנצנר:  אפשר להתנייד

קריאה: עם המספר

התקשורת שלמה קרעי: היום אי-אפשר להתנייד

מנחם לנצנר: אפשר

מנחם לנצנר:  אפשר לבדוק בחברות התקשורת כמה יש

התקשורת שלמה קרעי: היום אי-אפשר להתנייד

התקשורת שלמה קרעי:  זה מה שעכשיו אמר הנציג שלכם שבא ודיבר איתי

התקשורת שלמה קרעי:  אז מה אתה מתווכח, מה קורה איתכם? תתאמו ביניכם

התקשורת שלמה קרעי:       אנחנו הקפאנו הרי את הגזרה של הנדל - -      

דוד ביטן: נכון

התקשורת שלמה קרעי: - - ואמרנו שאי-אפשר להתנייד עד שלא נקבע את זה בחקיקה

התקשורת שלמה קרעי:  הם לא רוצים שכשהחוק יעבור פתאום יתניידו מהם, כי הם עוד לא הגיעו ל-10,000, אז הם רוצים פרק זמן

התקשורת שלמה קרעי:  וזה בעצם פרק הזמן שנקבע בתקנות ההיתר הכללי

התקשורת שלמה קרעי:       אני לא רוצה שכשהחוק יעבור, תהיה איזו לקונה שיהיה אפשר להתנייד מהם

התקשורת שלמה קרעי:  אז או שנקבע כאן פרק זמן של שנה ושאחרי שנה כבר יהיה אפשר להתנייד אם לא יגיעו ל-10,000

התקשורת שלמה קרעי:  אני חושב ששנה זה זמן סביר, אם קבוצה גדולה מתכנסת לכדי ועדה; או שזה לא ייכנס לתוקף עד שלא נקבע את ההוראות האלה

דוד ביטן: הבנתי

אליהו ברוכי: זאת אומרת, אלה שמלינים עכשיו על זה שאי-אפשר לנייד מהקבוצה המתחרה אליהם, הם מבקשים לקשור את אלה שנמצאים אצלם שלא יוכלו להתנייד החוצה

התקשורת שלמה קרעי: נכון

אליהו ברוכי: בסדר גמור

התקשורת שלמה קרעי: הם אומרים: אם כבר הם מקבלים, גם אנחנו רוצים

קריאות: - - -     

התקשורת שלמה קרעי: אני בעד שלכולם יהיו התנאים והיכולת להתאגד בקהילה שלהם

דוד ביטן: אתם מסכימים לזה?     

נריה הרואה: אנחנו רוצים את האפשרות כמו שהיא היום: לנייד בין כשרויות בקומות הכשרות

התקשורת שלמה קרעי: היום אין אפשרות כזאת

נריה הרואה: עובדה שאנחנו מפעילים, מה לעשות

התקשורת שלמה קרעי: אם אתם מפעילים, זה בניגוד לחוק

נריה הרואה: לא, זה לא בניגוד לחוק

נריה הרואה:  עובדה שאנחנו עושים את זה

התקשורת שלמה קרעי: זה בניגוד, כי אנחנו הקפאנו

מנחם לנצנר: יש חוק ניידות מספרים, שאפשר לנייד מכל מקום לכל מקום

מנחם לנצנר:  מה שמעכב את הניוד הקומות הכשרות זה נקרא אפיון פונקציונלי

מנחם לנצנר:  באפיון פונקציונלי כתוב שריך להיות ועד רבנים - - -     

דוד ביטן: הבנת עכשיו, כבוד השר? כל אחד מושך את השמיכה לכיוון שלו

התקשורת שלמה קרעי: כן

התקשורת שלמה קרעי:  אני רוצה שלכולם יהיו תנאים זהים

אליהו ברוכי: אני רוצה לחדד משהו

אליהו ברוכי:  מקודם המנכ"ל הסביר בדיוק למה הם הביאו את הדרישה הזאת של 10,000

דוד ביטן: אמרתי שלגבי ה-10,000 נדבר

מנחם לנצנר: השר קרעי, באפיון הפונקציונלי כתוב במפורש שאפשר לעבור אם יש - - -     

דוד ביטן: קיבלת רשות דיבור? לא קיבלת

התקשורת שלמה קרעי: אין בעיה, אבל אפשר לקצוב פרק זמן, שאם לא יגיעו - - -     

מנחם לנצנר: כן, אבל המצב היום הוא שמניידים

מנחם לנצנר:  לפי האפיון הפונקציונלי אפשר לעבור בין קומות כשרות

מנחם לנצנר:  זה המצב העובדתי

דוד ביטן: אבל לא נתתי לך אישור לדבר, אני לא מבין את הקטע הזה

דוד ביטן:  אתה חושב שאתה בעל הבית של הוועדה?     

התקשורת שלמה קרעי: שמילה, אולי תגיב לגופו של העניין? היום מותר להתנייד בין ועדה לוועדה, אחרי שהקפאנו את התקנות של הנדל? אי-אפשר

התקשורת שלמה קרעי:  תודה רבה

מימון שמילה: מי שעושה את זה, עושה את זה בניגוד לכללים

התקשורת שלמה קרעי: תודה

מנחם לנצנר: איזה כללים?     

מימון שמילה: שאסור לנייד בין ועדה לוועדה

מנחם לנצנר: איזה כלל? איפה זה כתוב?      

מימון שמילה: 51ג, כמו שפירשנו - - -     

מנחם לנצנר: 51ג בכלל מדבר על הוראות של ציוד קצה, לכן אנחנו מתכנסים פה לתקן את זה

מימון שמילה: אתה מטעה פה את הציבור, אתה אומר דברים לא נכונים

מנחם לנצנר: אני אשמח שתפנו אותי לסעיף

מימון שמילה: סעיף 51ג

מימון שמילה:  ככה פירשנו אותו עד היום וככה עבדנו עד היום, זו הפרקטיקה הנהוגה

מנחם לנצנר: איפה כתוב שם שאי-אפשר לעבור בין קומות כשרות?     

מימון שמילה: את החוק הקודם השר הנדל רצה לשנות

מימון שמילה:  עכשיו השר רוצה מדיניות אחרת, כרגע זאת הצעת החוק

מנחם לנצנר: מה שיועז הנדל רצה לעשות זה להכניס אינטרנט לקומות הכשרות - -      

מימון שמילה: לא, לא

מנחם לנצנר: - - לבטל את האפיון הפונקציונלי, שהקומה היא ללא אינטרנט וללא sms

מנחם לנצנר:  אנחנו פה שומרים על האפיון הפונקציונלי, זה כתוב במפורש גם בנספח של הלקוח בפלאפון

דוד ביטן: צא החוצה, צא

דוד ביטן:  תוציאו אותו בבקשה

מנחם לנצנר: אני אצא

דוד ביטן: כי אתה לא מבין מה שמדברים איתך

דוד ביטן:  אתה רוצה להישאר – תכבד את הכללים

דוד ביטן:  מספיק כבר

דוד ביטן:       אני מקבל את העמדה של השר

דוד ביטן:  גם היועץ המשפטי שלי אומר שזה טוב לתחרות

דוד ביטן:  אין לי בעיה שאי-אפשר יהיה, כדי לאפשר להם להגיע למספרים שאנחנו נקבע, שיאפשרו להם להגיע לזה באיזושהי צורה, ולכן אני מקבל את העמדה

התקשורת שלמה קרעי: תודה

דוד ביטן: מישהו רוצה לדבר?      

יוסף כהן: אני רק רציתי לחדד את מה שאתם דיברתם עכשיו, לגבי הגעה ל-10,000 מנויים

יוסף כהן:  כדי שהתחרות תהיה אמיתית, נקודת ההתחלה צריכה להיות באותה נקודה

דוד ביטן: תפנה אותי לשורה שיש לך הערות

יוסף כהן: סעיף (4)(ג)

דוד ביטן: מה הטענה?     

יוסף כהן: כדי שתהיה תחרות אמיתית, צריך שנקודת ההתחלה שלה תהיה שוויונית באופן מוחלט

יוסף כהן:  זאת אומרת, אם אתה פחות מהמתחרה שלך, אתה לא יכול להתחיל

דוד ביטן: אבל יש לך היום קבוצות

דוד ביטן:  אתה רוצה שהן יסלקו עכשיו את כולם כדי להיות שוויוניות? אני לא מבין

דוד ביטן:  זה לא הולך

יוסף כהן: אני אסביר את כוונתי

יוסף כהן:  למשל, אם ועדת הרבנים מחילה הוראת הגבלת ניידות, צריך לאפשר למתחרה שלה – וזה לא משנה אם זה מתחרה שיש היום או מתחרה שיקום – את האפשרות להגביל את הניידות

יוסף כהן:       לגבי הנושא של 10,000 מנויים

יוסף כהן:  אני חושב שאפשר היה לוותר על זה, כי הסעיף הבא בעצם חוסם את האפשרות של הגבלת ניידות באופן גס, בגלל שהוא מחיל את זה רק אם יש הגבלה משמעותית

יוסף כהן:  אני מציע את ההצעה שהציעו פה, שבתוך שנה או שנתיים צריך להגיע ל-10,000 מנויים

דוד ביטן: אמרנו שנה

דוד ביטן:  אל תוסיף עוד שנה

יוסף כהן: מקווה שזה יספיק

דוד ביטן: אתה רוצה עד שלרב אדלשטיין יהיו 10,000? רק אז אתה תסכים לכל דבר?     

יוסף כהן: אבל בוא נחדד את זה

יוסף כהן:  ההגבלה תהיה מהיום הראשון

יוסף כהן:  הוא יוכל, אחרי שנה, אם אתה לא תגיע ל-10,000 - - -     

התקשורת שלמה קרעי: כן, זאת בדיוק הכוונה

דוד ביטן: עוד איזו עמותה שיש לה אינטרס פה? עוד לא היה לי דיון עם כל-כך הרבה אנשים שיש להם אינטרס

דוד ביטן:  לא היה לי דבר כזה, אני חייב להגיד לכם

קריאה: האינטרס הוא הציבור, כן? חשוב להגיד

קריאה:  זה לא אינטרס אישי פרטי

דוד ביטן: כולם פה, כל אלה שמדברים – יש להם אינטרסים, חוץ מלובי 99 שמשרתים פה את הציבור

ריקי שפירא רוזנברג: לנו אין אינטרס מגזרי, לנו יש אינטרס של כל הציבור

קריאה: לא הבנתי

קריאה:  האינטרס הציבורי הוא לא של הקהילה שלי?     

דוד ביטן: אבל זה מוגזם

דוד ביטן:  לא היה לי דבר כזה באף ישיבה

דוד ביטן:  באף ישיבה

דוד ביטן:  כל אחד רוצה להגיע ליעד - - - 
     

התקשורת שלמה קרעי: חכה שנבוא עם חוק השידורים, חכה

קריאה: חבר הכנסת ביטן, אנחנו מייצגים קהילות, אנחנו מייצגים המון אנשים

קריאה:  אנחנו לא מייצגים את עצמנו כפרטים

דוד ביטן: אתם מייצגים רק את הדברים שלכם, זאת ההרגשה שלי

קריאה:     נכון, את הדברים של הקהילה שלנו

ריקי שפירא רוזנברג: אני רציתי לשאול לגבי היחיד

דוד ביטן: את מי את מייצגת?     

ריקי שפירא רוזנברג: אני מייצגת את המרכז הרפורמי לדת ומדינה

דוד ביטן: הבנתי

דוד ביטן:  הרב קריב לא מספיק בשבילך?      

ריקי שפירא רוזנברג: לא

ריקי שפירא רוזנברג:  הרב גלעד קריב, שהוא גם עורך דין, הוא לא קשור לעמותה היום

ריקי שפירא רוזנברג:       הזכרתם מקודם לגבי תאגיד או יחיד

ריקי שפירא רוזנברג:  אמרתם שתאגיד מפוקח על ידי רשם העמותות, ושאם יהיו איתו בעיות רשם העמותות יטפל בו

דוד ביטן: נכון

ריקי שפירא רוזנברג: אבל מה לגבי היחיד? כלומר, אני לא מבינה סיטואציה שבה אלפי אנשים הסמיכו בבקשה מפורשת יחיד, התגלה להם שהיחיד הזה פועל שלא כדין והם לא יכולים היום לצאת מהקבוצה

דוד ביטן: אין בעיה, אני מקבל את הטענה הזאת

דוד ביטן:  רק תאגיד

דוד ביטן:  לא יחיד

דוד ביטן:  נמחק

ריקי שפירא רוזנברג: תודה

מימון שמילה: חבר הכנסת ינון הזכיר מקודם שהוא דואג לילדיו

מימון שמילה:  יש לו חמישה אנשים, הוא לא יוכל מחר לקבוע אם הוא ירצה

דוד ביטן: הוא רוצה לעשות קבוצה משלו?      

התקשורת שלמה קרעי: לא קבוצה

התקשורת שלמה קרעי:  היום אתה יכול לבקש מחברת הסלולר לחסום לך את שירות האינטרנט לילדים

התקשורת שלמה קרעי:  אתה יכול לבקש את זה

איתי עצמון: - - -     

מימון שמילה: אפשר להוסיף שאם הוא המנוי

ברוריה מנדלסון: לפי העניין

דוד ביטן: אבל הוא יכול לבקש מהקבוצה

דוד ביטן:  אין בעיה

התקשורת שלמה קרעי: יחיד יכול לבקש לגבי עצמו

ריקי שפירא רוזנברג: לגבי עצמו הוא בטוח יכול

דוד ביטן: לגבי עצמו, אבל לא לגבי אחרים

ריקי שפירא רוזנברג: לגבי עצמו לא צריך את החוק הזה, הוא כבר יכול היום

מימון שמילה: נכון

דוד ביטן: לכן אני מבטל את המילה יחיד

דוד ביטן:  אני לא מבין את הטענה

ריקי שפירא רוזנברג: היום כל יחיד יכול לחסום

ריקי שפירא רוזנברג:  השאלה האם יחיד יכול לחסום לאחרים

התקשורת שלמה קרעי: כששמילה מעיר הערה, מבחינתי יש לה משמעות

דוד ביטן: רק הוא יכול לבקש לילדיו הקטינים, זה כן

ריקי שפירא רוזנברג: זה כן, ברור

התקשורת שלמה קרעי: זה מותר גם בלי קשר, החוק לא אוסר את זה

מימון שמילה: אם אני המשלם, אני יכול

ריקי שפירא רוזנברג: החוק היום מאפשר

ריקי שפירא רוזנברג:  לא צריך בשביל זה את החוק הזה

דוד ביטן: אנחנו לא רוצים שבן אדם יחיד יבקש בשביל מישהו אחר, זה הכול

קריאה: אבל בפועל זה מה שקורה

קריאה:  אתה מאפשר למישהו לחסום למי שהוא רוצה, מה שהוא רוצה

קריאה:  זאת אומרת, אתה נותן פה שליטה מאוד ריכוזית לארגון, לאיזו צריכת תוכן

איתי עצמון: זאת שאלה אחרת

איתי עצמון:  השאלה כאן האם להכניס כאן יחיד מסוים, או גם יחיד וגם תאגיד

דוד ביטן: אני מקבל את הטענה הזאת

דוד ביטן:  אם אתם רוצים ניסוח אחר, תביאו אותו

מימון שמילה: טוב

דוד ביטן: אבל לא יכול להיות שבן אדם יתחיל לבקש בשביל אחרים, אלא אם כן זה הבן שלו שהוא קטין ואז הוא רשאי בכל מקרה

ריקי שפירא רוזנברג: זה הוא יכול כבר היום

דוד ביטן: לא צריכים לפרוס את זה ליותר מדי

מימון שמילה: אנחנו נסתכל על זה ונחזור

דוד ביטן: תחשבו על זה

דוד ביטן:  בגדול, הטענה היא נכונה

דוד ביטן:  לגבי הניסוח, נדבר על זה

מימון שמילה: מקובל, בסדר

דוד ביטן: כן, אגף התקציבים

נעם שרלו: שתי הערות לגבי הסעיף הזה

נעם שרלו:  הערה ראשונה לגבי סעיף קטן (3)(ב), שמאפשר לייחד את החבילה, את סל השירותים וציוד רט"ן, מבלי לקבוע איזשהו רף מינימום

נעם שרלו:  כלומר, על פניו, אני יכול לייצר איזשהו סל שירותים שיעבוד רק עם סמסונג ועל ידי כך לקבל איזשהו דיבידנד מסמסונג

נעם שרלו:  זה עלול לייצר בעיה תחרותית

איתי עצמון: מה ההצעה?      

נעם שרלו: אין לי כרגע הצעה

נעם שרלו:  אני מציג פה בעיה

נעם שרלו:  אנחנו צריכים לחשוב

דוד ביטן: תגיד לנו איך פותרים אותה

מימון שמילה: אני מציע שהפתרון יהיה כמו שאמרנו, שלפחות בעוד שלוש חברות יהיה לפחות עוד דגם של ציוד קצה שאפשר יהיה לעבור אליו, כדי שלא נגביל רק לחברה מסוימת

דוד ביטן: בסדר גמור

דוד ביטן:  תביאו נוסח ונתקן

מימון שמילה: נבוא עם נוסח לתיקון, מקובל

דוד ביטן: מקבלים את העניין

דוד ביטן:  יחד עם משרד התקשורת תסגרו את הבעיה הזאת

נעם שרלו: אין בעיה

נעם שרלו:  ההערה השנייה נוגעת לסעיף על 10,000 ועל שלוש חברות

נעם שרלו:  עד עכשיו כולם פה דיברו על הצורך להוריד את הרף

נעם שרלו:  הצד השני של המטבע הוא החשש הכי גדול בחוק הזה, שההסדר הזה יזלוג לשוק של הציבור הכללי

נעם שרלו:  כלומר, לא הייתי רוצה לחתור תחת רפורמת הסלולר ההיסטורית ולהתחיל לייצר פה כל מיני דלתות אחוריות שדרכן יהיה אפשר להגביל ניידות לכל האזרחים

דוד ביטן: אבל איך הוא יכול? הוא צריך שכולם יהיו בקבוצה מסוימת

נעם שרלו: אני אתן דוגמה קטנה

נעם שרלו:  אני כאיזשהו מאכער יכול להתקשר עם שלוש חברות סלולר ולהגיד להן: בואו, אני מארגן לכן מנויים שידעו להתנייד רק ביניכן לאורך זמן

התקשורת שלמה קרעי: אבל אתה צריך הגבלה משמעותית על השירותים

ריקי שפירא רוזנברג: הוא יגביל

התקשורת שלמה קרעי: מי יגביל? למה שאני אגביל?     

דוד ביטן: אנשים רוצים הגבלה פה? יבואו 100,000 תושבים ויחתמו על ההגבלות?     

נעם שרלו: רגע, אני אתן דוגמה קטנה, שאולי גם יגידו פה שיש בה צורך

נעם שרלו:  אני עכשיו ממציא חבילה לילדים, לבני נוער, עם איזשהן הגבלות של הגנת הורים וכדומה, ומתחיל לשווק אותה כחבילה

דוד ביטן: תסתכל בסעיף (ד)

איתי עצמון: בעקבות החשש שלך הוספה פסקת משנה (ד), שמדברת על-כך שלעניין הגבלת הניידות אחד התנאים הוא סל השירותים הייעודי צריך לכלול הגבלה משמעותית או חסימה לגבי יותר משירות בזק אחד

נעם שרלו: אז נתתי דוגמה

נעם שרלו:  אין בעיה, אני מגביל לילדים, לא יודע מה, אני צריך לחשוב מה הם שני השירותים שאני רוצה להגן על ילדים - - -      

התקשורת שלמה קרעי: משהו שנקרא שירות בזק

התקשורת שלמה קרעי:  שירות בזק זה לא כל מה שאתה מעלה

נעם שרלו: נכון, אבל נניח גלישה לדעתי מוגדרת כשירות בזק

נעם שרלו:  אני יכול להגביל גלישה ועוד שירות משמעותי ולהגיד: זאת חבילה לבני נוער שאני משווק אותה לוועדי הורים, ואותם בני נוער מכאן והלאה יתניידו רק בין שלוש חברות

דוד ביטן: לפי מה שאתה אומר, אז נבטל את החוק אולי ולא נעשה אותו

דוד ביטן:  זה מה שאתה בעצם אומר

קריאה: זה רעיון מאוד מוצלח

דוד ביטן: אם אתה הולך לקיצוניות יתר, ואתה בא ואומר: מיליון איש יחתמו על זה – אתה בבעיה - - -      

נעם שרלו: לא צריך מיליון איש, מספיק 10,000

נעם שרלו:  זה לא מופרך

קריאה: שלושה תאגידים

נעם שרלו: אני לא מציע לבטל את החוק

נעם שרלו:  הסעיף הזה שנועד לתת איזושהי הגנה לזליגה לציבור הכללי – שכולם מסכימים שהיא החשש הכי גדול פה – לא סוגר את זה הרמטית, הוא משאיר פה עוד פתח

דוד ביטן: תשבו עם משרד המשפטים והתקשורת ותגידו לי

נעם שרלו: אני חושב שניסינו לאורך הרבה זמן

נעם שרלו:  הדרך ההרמטית לסגור את זה היא להגדיר באיזשהו אופן מהי קומה כשרה

נעם שרלו:  יש פה ניסיון להימנע מהדבר הזה, ואנחנו לא מוצאים איך למנוע את זה הרמטית ללא הדבר הזה

קריאה: זאת האמת

התקשורת שלמה קרעי: חסימה של יותר משירות בזק אחד, אני לא חושב – זה בעצם סוג של קומה כשרה

התקשורת שלמה קרעי:  אם אתה חוסם שירות גלישה ואתה חוסם sms - - -     

נעם שרלו: אני לא חוסם את כל הגלישה

נעם שרלו:  אני חוסם גלישה לאתרים מסוימים

התקשורת שלמה קרעי: זה לא נקרא חסימה של שירות

נעם שרלו: זו הגבלה

התקשורת שלמה קרעי: זה לא נקרא חסימה של שירות, נעם

ברוריה מנדלסון: הגבלה משמעותית או חסימה

ברוריה מנדלסון:  זה מה שהיום נדרש

מימון שמילה: אז נוריד את ההגבלה המשמעותית ונשאיר - - -     

נעם שרלו: אין סוף לדבר

נעם שרלו:  יש פה עדיין בעיות, צריכים להיות מודעים אליהן

דוד ביטן: תנסחו את זה

דוד ביטן:  אם אפשר להגן פה, נגן

התקשורת שלמה קרעי: אגב, אנחנו במשרד התקשורת עובדים על העניין של מוגנות ילדים, שיהיה אפשר להתקין על הטלפון יישום שיגן על ילדים

התקשורת שלמה קרעי:  נמנע מהחברות לעשות את זה

נעם שרלו: כבוד השר, יכול להיות, אבל הילד הזה יהיה תקוע עם חוסר יכולת להתנייד לכל חייו

דוד ביטן: בסדר, הבנו, הם ינסו לפתור את הבעיה

דוד ביטן:       עוד מישהו רוצה? מה רצית להגיד?     

יעקב ניצני: אני רציתי לדבר על נושא חסימת מספרים, שהמנוי יכול להסמיך לחסום עבורו מספרים

יעקב ניצני:  חברת ימות המשיח מפעילה היום עשרות אלפי קווי מידע קולי, היא חברה הכי גדולה בציבור החרדי

אליהו ברוכי: והיא אחראית על כמות הצינתוקים הכי גדולה שיש בשוק, נכון?      

נריה הרואה: לא

יעקב ניצני: לא

אליהו ברוכי: כן

יעקב ניצני: אני מציע, אם רוצים להאשים אותנו בדברים – שיסירו חסינות, כי רוב הדברים האלה זה פשוט עילה לתביעת דיבה

יעקב ניצני:  אבל פה אני לא יכול לתבוע

התקשורת שלמה קרעי: אז אני אגיד לכם שבתקופת המלחמה אתם וחברת מרכזיה ועוד חברה אחרת חסמתם את הקווים של הלמידה מרחוק, כי התנגדתם לזה שניתן להורים לא לשלם על ההתקשרות

יעקב ניצני: לא, אתם רציתם - - -     

התקשורת שלמה קרעי: אתם מונופול בשוק הזה, והמונופול הזה הולך להסתיים כי הקש"ג הולך להתבטל בעוד שנה וחצי

גלעד קריב: אני שמח שהשר נגד מונופולים

התקשורת שלמה קרעי: בוודאי

גלעד קריב: אבקש ממנו להיות עקבי

דוד ביטן: היה לנו שקט עשר דקות – וחזרת

גלעד קריב: שבתי

גלעד קריב:  נתתי לך, אני נדיב

יעקב ניצני: אני לא אענה לטענות שהן לא רלוונטיות לנו

יעקב ניצני:      היום הרגולציה מחייבת חובת נימוק חסימה, גם אם זה לא נאכף בצורה מלאה, אבל לפחות יודעים שהחברות חייבות לנמק

יעקב ניצני:  אין חסימה שרירותית, לפחות לפי התקנות עצמן

יעקב ניצני:  בהתאם לחוק, אותו תאגיד – אומרים שאת היחיד ימחקו – יוכל לקבוע שהוא חוסם מספרים

יעקב ניצני:  אין שום הגבלה על הדבר הזה

יעקב ניצני:       כבר היום אותה ועדת רבנים לענייני תקשורת פועלת באופן שרירותי

יעקב ניצני:  לדוגמה, אנחנו רוצים להתקשר איתה בהסכם והיא דורשת מאיתנו שנחתום על-כך שהיא תוכל לקבוע כללים שונים לחברות שונות

יעקב ניצני:  היא כבר עשתה את זה

יעקב ניצני:  לדוגמה, היא אמרה שקווים עבור משפחות אפשר להפעיל בחברת קול כשר, שהיא מהמקורבים שלה

דוד ביטן: בסדר, יש לה זכות להגן על אלו שנמצאים - - - 
     

יעקב ניצני: אבל זה אותו שירות

יעקב ניצני:  אצלנו אסור ואצלה מותר

דוד ביטן: רגע, אז למה צריך אותה אם היא לא יכולה להגן על אנשים, על התוכן שהם מקבלים?      

יעקב ניצני: היא מגנה, אין בעיה

יעקב ניצני:  אני אומר שאני אקבל כל כלל שלכם, רק שיהיה שוויוני

דוד ביטן: בעניין הזה לא נראה לי שאפשר לדבר על שוויון

דוד ביטן:  הם זכאים

דוד ביטן:  אני מבין את השיקול הכלכלי שלכם

דוד ביטן:  אבל זה כל העניין, שוועדת הרבנים הזאת, וכל ועדה אחרת שלא תהיה, זכאית גם להגן על הציבור

גלעד קריב: על פי איזה שיקולים?     

דוד ביטן: זה לא רלוונטי

גלעד קריב: בוודאי שזה רלוונטי

דוד ביטן: לא אדוני, לא רלוונטי

דוד ביטן:  לא רלוונטי

דוד ביטן:  הם זכאים

גלעד קריב: היושב-ראש, זה מאוד רלוונטי כי עסקינן בחוק

דוד ביטן: אז לא צריך את הקבוצות

גלעד קריב: לא, זה לא יעזור

דוד ביטן: אם הן לא יכולות להגן על הציבור שלהן, אז אין צורך

גלעד קריב: אתה חייב להבנות את שיקול הדעת של הוועדה, והוועדה לא סוברנית להפלות על בסיס לא ענייני

דוד ביטן: לא נכון, לא נכון

דוד ביטן:  אני לא מדבר על אפליה פה

גלעד קריב: מה לעשות, זה החוק במדינת ישראל

דוד ביטן: אם הן לא יכולות להגן, לא צריכים אותן

יעקב ניצני: אני אולי אדבר עבור עצמי

דוד ביטן: אז דבר על עצמך, עזוב אותי עכשיו מהכללי

דוד ביטן:  מה הטענה שלך?      

יעקב ניצני: הטענה שלי היא שאותו גוף שרוצים להסמיך – למעשה, אף אחד לא יודע מי זה הגוף הזה

יעקב ניצני:  עד עכשיו ידענו שהיו עסקנים שבעקבות מעילות כספים פירקו אותם

יעקב ניצני:  כרגע זה נמצא אצל עורך דין חילוני

יעקב ניצני:  בהמשך, בית המשפט ימנה חברים חדשים, לאף אחד אין מושג מי הם

יעקב ניצני:  מה שאנחנו יודעים, שהיום אותם אנשים פועלים - - -     

דוד ביטן: עצור

דוד ביטן:  אנחנו ענינו על השאלה הזאת

דוד ביטן:  ענינו

דוד ביטן:  קיבלו תשובה

דוד ביטן:  היועץ המשפטי אמר

יעקב ניצני: אבל אין קריטריונים, אין קריטריונים

דוד ביטן: אנחנו ענינו על השאלה הזאת

דוד ביטן:  ענינו

יעקב ניצני: תהיה חובת נימוק?      

דוד ביטן: ענינו שאנחנו לא מתייחסים לגבי התאגיד עצמו

דוד ביטן:  אנחנו מתייחסים לדברים אחרים בחוק

גלעד קריב: אתם לא יכולים לא להתייחס לתאגיד עצמו

יעקב ניצני: - - -      

גלעד קריב: בחקיקה הזאת אתם מעניקים לו להיות המונופול המרכזי, אז אתם יכולים להתעלם מהתאגיד?     

דוד ביטן: לא, לא מעניקים להיות המונופול

דוד ביטן:  מעניקים למיליון קבוצות שהולכות להיות, זה הכול

יעקב ניצני: התאגיד עצמו פועל היום בחוסר שוויוניות ומסיבות לא ענייניות, ושרוב הציבור החרדי - - -     

דוד ביטן: לא מעניקים מונופול לאף אחד

גלעד קריב: אתה כן

דוד ביטן: לא מעניקים מונופול לאף אחד

גלעד קריב: אם אתה נותן לגוף אחד שקיים בשוק - - -     

דוד ביטן: כבר אמרתי לך: אתה לא השופט פה

דוד ביטן:  אתה לא השופט פה

יעקב ניצני: זה לא עוזר שצועקים שלא יהיה מונופול, אם החוק קובע את המונופול הזה

דוד ביטן: גמרנו, סיימת

איתי עצמון: אני לא מבין מלשון החוק שניתן כאן מונופול

איתי עצמון:  ומעבר לכך, אותו תאגיד מסוים – איזה תאגיד שלא יהיה – הוא לא גוף שפועל במשפט הציבורי

איתי עצמון:  הוא גוף שפועל במשפט הפרטי

איתי עצמון:  אתה מבקש כאן להחיל עליו כל מיני חובות שחלות על גופים מינהליים

גלעד קריב: עורך הדין עצמון, מכיוון שאתה מעניק לו סמכויות שצריכות להיות - - -     

יעקב ניצני: בהחלט, כי אתם נותנים לו כוח

דוד ביטן: אסור לו להגיד את דעתו?     

גלעד קריב: בוודאי, אבל לנו מותר לשאול

דוד ביטן: אז מה אתה רוצה, לא הבנתי? הגזמת

גלעד קריב: היושב-ראש, מידת הכעס היא לא טובה

דוד ביטן: עוד מעט אני עובר אליך, אל תדאג

יעקב ניצני: הוא בהחלט הופך להיות גוף דו-מהותי פה

דוד ביטן: ענינו לך

דוד ביטן:       עכשיו אני עובר אליך

גלעד קריב: תודה

גלעד קריב:  אדוני, מכיוון שיש לנו באמת רק עוד ארבע דקות, כי יש דברי סיכום שלך - - -     

דוד ביטן: לא, לא

דוד ביטן:  דבר

גלעד קריב: יש ישיבות סיעה

איתי עצמון: נכון

דוד ביטן: בסדר, אז מה אתה רוצה? זאת לא ישיבה אחרונה

דוד ביטן:  אני רוצה לסיים את ההערות עד איפה שקראנו, אז קדימה

גלעד קריב: תראו, בין הנוסח הנוכחי שלפנינו לבין הנוסח המקורי ישנם שינויים מהותיים מאוד

גלעד קריב:  אני מברך על כך, כך פועלת החקיקה

גלעד קריב:  אני לא יודע אם השינויים הללו מחייבים חזרה לוועדת השרים לענייני חקיקה, כי אני לא יודע מה הייתה ההחלטה המוקדמת

דוד ביטן: זה היה טוב עכשיו

גלעד קריב: רגע, אני רק העליתי אפשרות, אני לא יודע

דוד ביטן: אתה היית יושב-ראש ועדה, והיית יושב-ראש ועדה טוב אני חייב לומר - -      

גלעד קריב: עבדתי בתיאום מלא עם - - -     

ינון אזולאי: אצלך זה בחיים לא חזר לוועדת השרים

דוד ביטן: - - אבל הטענה הזאת של להחזיר מהכנסת לוועדת השרים בגלל השינויים שעשו – אנחנו מתנגדים לה כל הזמן

דוד ביטן:  ועדת השרים אומרת: תחזיר לי כל דבר, אני רוצה לראות

דוד ביטן:  אז בחייך

גלעד קריב: בסדר גמור

גלעד קריב:  אני רק העליתי את זה כאפשרות, לא כקביעה

התקשורת שלמה קרעי: אני בוועדת השרים לחקיקה מתנגד כל הזמן להחזיר לפני קריאה שנייה ושלישית

התקשורת שלמה קרעי:  יש הפרדת רשויות

התקשורת שלמה קרעי:  הכנסת היא מעל כולם – מעל הרשות המבצעת ומעל בית המשפט

דוד ביטן: ניסית את מזלך פה

דוד ביטן:  קדימה

גלעד קריב: עכשיו הדבר השני שאני מבקש

גלעד קריב:  אני חושב שהעלינו כאן טענות חוקתיות כבדות משקל, ואני מבקש לקבל את חוות הדעת של משרד המשפטים

דוד ביטן: קיבלת

גלעד קריב: לא, לא

דוד ביטן: למה? קיבלת

גלעד קריב: אני מצטער, לא

דוד ביטן: עם כל הכבוד, אל תיתן לה סתם לעבוד

דוד ביטן:  היא ענתה

גלעד קריב: היא לא ענתה

גלעד קריב:  היא אמרה שהיא צריכה ללכת ולבדוק את העניינים

דוד ביטן: אתה העלית טענה לגבי הנושא של המספר

דוד ביטן:  עשית מהמספר הזה זכות יסוד כמו חופש הביטוי

גלעד קריב: לא, לא

דוד ביטן: רגע

דוד ביטן:  ועשית מזה גם נושא של זכות קניין

דוד ביטן:  ענו לך משרד המשפטים ומשרד התקשורת

גלעד קריב: אבל מה אמרו?     

דוד ביטן: אמרו שאין דבר כזה

דוד ביטן:       העלית עוד טענה, לגבי השוויון

דוד ביטן:  היא אמרה שהיא צריכה לבדוק, ובישיבה הבאה היא תגיד

דוד ביטן:  מה אתה רוצה, אני לא מבין? למה צריכים חוות דעת בכתב? היא תבוא ותגיד

גלעד קריב: אני לא ביקשתי חוות דעת בכתב

גלעד קריב:  אבל אני מבקש לשמוע בישיבה הבאה את עמדת משרד המשפטים על כל ההסדרים

דוד ביטן: היא התחייבה שבישיבה הבאה היא תשלים

גלעד קריב: בסדר גמור

עדי ליברוס: אדוני, אפשר רק להתייחס, בקצרה?      

דוד ביטן: בבקשה, אני יכול להגיד למשרד המשפטים לא?      

עדי ליברוס: כמו שחבר הכנסת קריב אמר, באמת חלו שינויים משמעותיים

עדי ליברוס:  אני רק מבקשת שכלל הנושאים שתרצו שנתייחס אליהם יועברו אלינו בצורה מסודרת

גלעד קריב: אני אוציא מכתב למשרד המשפטים

דוד ביטן: פה עשית טעות

דוד ביטן:  עכשיו הוא יכתוב לך 20 עמודים ותצטרכי לעבוד על זה כמו באוניברסיטה, לתת לו חוות דעת כל היום

גלעד קריב: הם טובים בלכתוב הרבה

עדי ליברוס: אני והיועצת המשפטית של משרד התקשורת נסתדר עם השאלות שיוצגו לנו, לקראת הישיבה הבאה

דוד ביטן: בסדר, אין לי בעיה

גלעד קריב: יוצגו לכן שאלות, בסדר גמור

דוד ביטן: אני רוצה רק לומר דבר אחד בנושא של התחרות

דוד ביטן:  זה נושא שאנחנו צריכים לברר

דוד ביטן:  אנחנו נקיים מעין ישיבת מכינה כזאת, במסגרת הזאת, רק משרדים, חברי הכנסת, ביחד עם הצוות שלנו ועם רשות התחרות, על הנושאים האלה, כדי לא להתחיל פה דיונים של שעות

דוד ביטן:  זה יהיה לפני הישיבה הבאה שלנו

דוד ביטן:  אנחנו נדון רק על נושא התחרות, זה נושא שמפריע לי קצת ואני רוצה לסגור אותו מכל הקצוות

דוד ביטן:       עוד משהו, קריב?      

גלעד קריב: כן, לגבי הסעיף הזה, שני דברים

גלעד קריב:  ההחלטה על ההבחנה בין הניידות מתוך מסלולים של פחות מ-10,000 מנויים לא-ניידות לתוכניות אחרות – לא בין ספקים – מעל 10,000, צריכה להתבסס על תכלית ראויה

גלעד קריב:  בסופו של דבר, בשיטה שלנו, ברגע שיוצרים הבחנה על איזשהו בסיס מספרי, אז ההבחנה הזו – אני לא מדבר כרגע חוקתית, אני מדבר מינהלית – צריכה להיות לתכלית ראויה והיא צריכה להיות מידתית

גלעד קריב:       התחושה שלי היא שהדבר היחיד שהדריך בקביעת הרף הזה זו הגנה על ועדת הרבנים הנוכחית

גלעד קריב:  אבל אם אתם טוענים שלא, אז אתם צריכים להסביר

גלעד קריב:  אתם צריכים להסביר בכלל את התכלית של ההגבלה הזאת

גלעד קריב:  אתם צריכים להצדיק את ההבחנה

גלעד קריב:  לא עשיתם את זה

גלעד קריב:  אני מבקש ממשרד התקשורת וממשרד המשפטים לקבל הצדקה מבחינת עקרונות הדין המינהלי להבחנה הזאת, מעבר לסוגיית הניוד, כי אני חושב שזה נעשה לתכלית לא ראויה

גלעד קריב:       הדבר השלישי והאחרון שקשור לסעיף הזה, ופה אני אומר את זה בעיקר ליועמ"ש הוועדה

גלעד קריב:  אף אחד לא מנסה לטעון שהתאגיד שיקבל את היכולת לקבוע איזה מספרים ייחסמו, הוא תאגיד ממשלתי או ציבורי

גלעד קריב:  זה תאגיד פרטי

גלעד קריב:  אבל כאשר מערבים תאגידים פרטיים או גורמים פרטיים בתהליך שיש לו השפעה על – תעזוב את המילה זכויות – צורת הפעולה של האזרח - - -     

דוד ביטן: מה אתה טוען? שזה מעין ציבורי?     

גלעד קריב: זה גוף דו-מהותי, זה גוף עם סמכות

גלעד קריב:  אני אסביר למה

דוד ביטן: אני הבנתי

דוד ביטן:  אבל אנחנו מאפשרים גם לגוף של 100 איש לעשות את הדבר הזה, אז אתה רוצה שכל אחד? תחליט

דוד ביטן:  מצד אחד, אתה אומר ש-10,000 זה הרבה

גלעד קריב: לא, לא

דוד ביטן: מצד שני, אתה אומר: בוא נתייחס לתאגיד

גלעד קריב: דוד, אתה מערבב מין בשאינו מינו

דוד ביטן: אני לא מערבב

דוד ביטן:  אתה מערבב

גלעד קריב: לא

גלעד קריב:  יש סוגיה אחת, והיא סוגיית הניידות למסלולים אחרים

גלעד קריב:  בלי קשר לסוגיה הזאת, גם אם תסכימו איתי שבסוף, אחרי חמש שנים במסלול, אפשר יהיה לנייד את המספר - - -      

ינון אזולאי: לא יהיה

גלעד קריב: לדעתי כן יהיה, כי בג"ץ יפסול לכם את החוק

ינון אזולאי: בסדר, שהבג"ץ יפסול את כל החוק

ינון אזולאי:  אין לנו משמעות אם זה אחד או חמש או חמש מאות

גלעד קריב: ינון, רגע, אני לא רוצה לריב איתך

גלעד קריב:  לך ולי יש ויכוח גדול על הניידות

גלעד קריב:  אבל אני חושב שלא צריך להיות לנו ויכוח, שברמת החקיקה ייקבעו כללים בסיסיים לעבודת אותו תאגיד שיוכל להורות על החסימה

גלעד קריב:  אני לא בא בנעלי חברי הכנסת המציעים, אני חושב שיש לכם אינטרס, דווקא בגלל שאתם אומרים שיהיה ריבוי גופים

דוד ביטן: הבנו

דוד ביטן:  אני אומר את זה גם לאזולאי וגם לך

דוד ביטן:  יש הבדל בין גוף של 10,000 איש לבין גוף של 100

דוד ביטן:  הרי זה לא מגביל את המספרים

דוד ביטן:  גוף של 200,000 איש, 300,000 איש – זה כבר הופך להיות מעין ציבורי באופן מובהק בהשפעה

דוד ביטן:  ולכן אתם צריכים לשקול שעל גוף גדול מדי כן יחולו כללים ציבוריים

דוד ביטן:  לא על גוף של 10,000

דוד ביטן:  אבל אם יש גוף ענק, צריכים להחיל עליו כללים

דוד ביטן:  גם על התאגיד במקרה הזה, לא רק על הצרכן

דוד ביטן:       חברי הכנסת, תחשבו על זה, כי אתם לא מגבילים פה

אליהו ברוכי: נדבר על זה

גלעד קריב: לוועדת הרבנים יש היום חצי מיליון מנויים

דוד ביטן: לא

גלעד קריב: כן

דוד ביטן: לא יודע, אין להם חצי מיליון

דוד ביטן:  כמה יש?     

התקשורת שלמה קרעי: יש להם

גלעד קריב: אז בואו תאמרו כמה

ינון אזולאי: בערך אפילו 600 נראה לי

התקשורת שלמה קרעי: 600,000

גלעד קריב: אתה מבין? אנחנו מדברים על 10% מצרכני הסלולר בישראל

דוד ביטן: אני חושב, באמת, כמו שאנחנו לא מגבילים את - - -     

אליהו ברוכי: אנחנו נשב על זה, נדבר?     

דוד ביטן: בואו נשב על זה

דוד ביטן:  ואם המספר מגיע לנקודה מסוימת בקומה, במקרה כזה כן צריך להחיל על זה כללים מיוחדים על ועדה כזאת

דוד ביטן:  אם זה לא גדול, אני חושב שאתם צודקים

משה סעדה: אני ביקשתי לדבר ועדיין לא קיבלתי רשות דיבור

משה סעדה:  אפשר דקה אחת?      

דוד ביטן: לא דיברת? על מה? על איזה סעיף? אני סיימתי את הישיבה

משה סעדה: אני אדבר ממש דקה אחת

דוד ביטן: על סעיף?     

משה סעדה: בכללי

דוד ביטן: לא, כללי לא

משה סעדה: פשוט אני המנכ"ל של החברה שקיבלה את הכשרות מהוועד המגביל, ועד בני תורה, ואני רק רוצה לומר מילה אחת קטנה

דוד ביטן: עוד חברה? כמה חברות יש? אני לא מבין את העניין הזה

דוד ביטן:  כמה חברות?     

משה סעדה: לא, אנחנו פועלים ביחד, אנחנו תחת ועד בני תורה

דוד ביטן: כולם פועלים יחד, אבל לכולם יש אינטרס משלו

משה סעדה: אני קיבלתי את ברכתו של הגאון הרב מאיר מאזוז שליט"א, שבירך אותי לצאת לדרך

משה סעדה:  קיבלנו גם קומה ממשרד התקשורת

משה סעדה:  יש לנו כיום 6,000 מנויים

דוד ביטן: רגע, הקבוצות זה לפי גודל? מספר? רבנים?     

ינון אזולאי: לא, כולם מאותה קבוצה

ינון אזולאי:  הבחורצ'יק שמקודם העורך דין שלהם דיבר, ויוסי כהן שדיבר

דוד ביטן: כמה קבוצות?     

ינון אזולאי: לפרוטוקול, גם קמינסקי שדיבר

ינון אזולאי:  זה אותו דבר

ינון אזולאי:  נכון או לא נכון? לא כולם מאותו ועד רבנים?     

משה סעדה: ממש לא נכון

משה סעדה:  אני מדבר בשם עצמי

משה סעדה:  אני מדבר בתור מנכ"ל חברת סים מהדרין שמשווקת פלאפונים כשרים

דוד ביטן: טוב, תגיד מה שאתה רוצה

דוד ביטן:  מאיזה רב אתה?  
     

משה סעדה: אני תחת כשרות ועד בני תורה של הרב גרשון אדלשטיין זצ"ל

משה סעדה:  קיבלתי את ברכתו של הגאון הרב מאיר מאזוז שליט"א לקבל את הקומה וכולי

דוד ביטן: לחב"ד יש גם כן?     

ינון אזולאי: מה זה קשור? הוא אומר שיש לו

דוד ביטן: תגיד לי, לחב"ד יש גם?     

ינון אזולאי: ימות המשיח

דוד ביטן: ימות המשיח זה חב"ד?     

ינון אזולאי: כן

דוד ביטן: הבנתי

משה סעדה: אני יכול רק להשלים, דקה אחת?     

דוד ביטן: אולי תעשו לי רשימה, איזה רב קשור למה?     

התקשורת שלמה קרעי: תן לו להשלים את הדברים, קיבל ברכה מהרב מאזוז

דוד ביטן: אה, שכחתי שאתה מאזוז

דוד ביטן:  דבר, דבר

ינון אזולאי: רגע, רגע, עכשיו שר התקשורת נוגע בדבר, הוא לא יכול

משה סעדה: ינון, זה בסדר, אתה מאזן אותנו מהצד השני

משה סעדה:       על כל פנים, יש לנו 6,000 מנויים כשרים, שמחזיקים אותם בישיבות

משה סעדה:  הם לא מבקשים את הכשר, הם מבקשים את האקסטרה כשר

משה סעדה:  כל הליקויים שיש בוועדת הרבנים – אצלנו לא קיימים, ואני לא אפרט אותם כי זה לא רלוונטי לדיון הזה

משה סעדה:       יש לנו חסם משמעותי מאוד, וזה החלק הזה של הניודים, שפשוט לא יכולים להצטרף אלינו

משה סעדה:  אבא שרוצה לתת לבן שלו סלולר כשר יותר, סלולר מהודר יותר, עם אפשרויות חסימה רחבות יותר

אליהו ברוכי: אני נתתי

אליהו ברוכי:  יש לי שניים בבית, שלכם

אליהו ברוכי:  מה הבעיה?     

משה סעדה: נכון, הבנים של ברוכי מחזיקים את הסלולר שלנו

דוד ביטן: מה שאתה אומר זה לא נכון

משה סעדה: למה?     

דוד ביטן: הוא יכול לעבור, רק בלי המספר

אליהו ברוכי: נכון

התקשורת שלמה קרעי: הרב ברוכי אומר שהוא נתן שניים שלכם לילדים שלו, נכון?     

משה סעדה: נכון

ינון אזולאי: הוא יכול לקחת מספרים חדשים

התקשורת שלמה קרעי: כן

דוד ביטן: תגיד לי, ברוכי

דוד ביטן:  כחרדי, אני יכול להיות בשני - - -     

התקשורת שלמה קרעי: כן, אתה יכול

ינון אזולאי: כן

דוד ביטן: אז אני לא מבין מה הבעיה

התקשורת שלמה קרעי: אין בעיה

דוד ביטן: אז למה סתם טוענים טענות? אתה יכול לעבור - - -     

משה סעדה: אם היו לנו ניודים, גם חבר הכנסת ברוכי היה נמצא אצלנו ואולי גם חבר הכנסת ינון אזולאי

התקשורת שלמה קרעי: אבל ידידי, עכשיו הרב קמינסקי ביקש שנגביל ניידות גם מהקומה שלכם, שלא נאפשר ניידות מהקומה שלכם

דוד ביטן: תודה רבה

דוד ביטן:  יש עוד מישהו שלא דיבר?     

משה סעדה: כבוד היושב-ראש, במילה אחת, רק לסיים

משה סעדה:  ביום חמישי התפרסמה עצומה של 50,000 חתימות של אנשים שמבקשים, שחור על גבי לבן, להצטרף לקומה שלנו

משה סעדה:  והחסם המשמעותי - - -     

דוד ביטן: שיצטרפו, מה הבעיה?     

משה סעדה: הם לא יכולים, בגלל שאתם לא נותנים את הניודים

משה סעדה:  ועכשיו זה עומד גם להיקבע בחוק

דוד ביטן: לא, לא שייך

משה סעדה: לכן אנחנו מבקשים להתחשב גם בנו ולא להעביר את זה

משה סעדה:  הסיטואציה שנוצרה כאן היא: אין אפשרות למי שרוצה לעבור אלינו, להגיע אלינו

משה סעדה:  אין תחרות

משה סעדה:  זה פשוט מונופול מה שהולך להיות

התקשורת שלמה קרעי: לפום צערא אגרא

התקשורת שלמה קרעי:  מי שרוצה אקסטרה כשר, שיקריב את המספר שלו

משה סעדה: הרב קרעי, אני בטוח שאתה לא אומר את זה באמת בשמך, כי אם אתה תראה את הדברים של הרב מאזוז אתה תחזור בך

התקשורת שלמה קרעי: מי שרוצה – יש לו יכולת לעבור, וזה בסדר

דוד ביטן: הוא יכול לעבור, רק בלי המספר

דוד ביטן:  מה העניין הזה? לא מבין

התקשורת שלמה קרעי: מי שרוצה להצטרף – יכול להצטרף

דוד ביטן: תגיד לרב מאזוז שידבר עם השר

דוד ביטן:       כמו שאמרתי, קודם כל – חלק מהתיקונים קיבלנו, חלק אנחנו נבדוק, דיברנו על זה

דוד ביטן:  אני מבקש, תעשו את זה מהר כי אני רוצה לסיים את החוק הזה

דוד ביטן:  אני גם לוקח בחשבון שיש בג"ץ שתלוי ועומד

דוד ביטן:  אני רוצה לגמור – לכאן או לכאן

דוד ביטן:       לגבי התחרות

דוד ביטן:  אנחנו נעשה ישיבה מיוחדת

דוד ביטן:  השר, אם אתה רוצה לבוא – בבקשה - -     

התקשורת שלמה קרעי: לא, אני סומך עליכם

התקשורת שלמה קרעי:  המנכ"לית תבוא

דוד ביטן: - - אבל המנכ"לית שלך והסמנכ"ל יוזמנו

התקשורת שלמה קרעי: לא סמנכ"ל, מנהל מינהל

דוד ביטן: למה לא מינית אותו לסמנכ"ל?     

התקשורת שלמה קרעי: זה יותר מסמנכ"ל

ינון אזולאי: דוד, זה מנ"מ – מנהל מינהל

דוד ביטן: הייתי איתו בסעודיה

התקשורת שלמה קרעי: תכין לו את המג'יק

דוד ביטן: מג'יק ג'ונסון אתה רוצה להיות?      

התקשורת שלמה קרעי: לא, המג'יק ששתית בסעודיה, השחור הזה

דוד ביטן: אני לא שתיתי

התקשורת שלמה קרעי: לא שתית?      

דוד ביטן: לא, אתה שתית

דוד ביטן:  אל תפיל את זה עליי, אני לא שתיתי

דוד ביטן:  אנחנו באנו – והתחילה המלחמה

דוד ביטן:  תאר לך אם היינו נתקעים בסעודיה?      אנחנו נעשה ישיבה מיוחדת על התחרות

דוד ביטן:  כמו שאמרתי, אם לחברי הכנסת יש דברים שהם רוצים לברר עם היועץ המשפטי, מוזמנים לעשות את זה, אין בעיה

דוד ביטן:  בישיבה הבאה אני מסיים לקרוא ואני מסיים את החוק, שתדעו

דוד ביטן:  הישיבה הבאה תהיה כמה זמן שצריך

התקשורת שלמה קרעי: אבל זה בלי הצבעות עדיין

דוד ביטן: אנחנו נעשה הצבעות, הכול

התקשורת שלמה קרעי: לא, אתה לא יכול הצבעות

התקשורת שלמה קרעי:  אתה חייב לתת הסתייגויות

דוד ביטן: בסדר, אוקיי

התקשורת שלמה קרעי: דוד, אנחנו חברי כנסת, לא רק שרים

דוד ביטן: אין בעיה, שכחתי

ינון אזולאי: הכוונה, העיקרון

דוד ביטן: הכוונה

דוד ביטן:  אני רציתי להלחיץ את האנשים, אז אמרתי הצבעות

דוד ביטן:  אבל בגדול נסיים את הדיון ואחר כך נעשה ישיבה רק להצבעות, כולל הסתייגויות שיהיו פה – לא מעט הסתייגויות – וזהו

התקשורת שלמה קרעי: תודה, היושב-ראש

דוד ביטן: אני מציע – זה באמת מוגזם, אני חייב להגיד לכם

דוד ביטן:  כל קבוצה שקשורה לרב, הוא רוצה את הקומה שלו ושיתניידו אליו – אבל רק אליו

דוד ביטן:  ממנו הלאה – לא

דוד ביטן:  כל הדברים האלה לא מקובלים עליי

דוד ביטן:  הגיע הזמן שתשקלו את הדברים בצורה יותר רצינית

שי גליק: צריך לעשות שיהיה אפשר לכולם, הכי פשוט

דוד ביטן: כן, הבנתי, הבנתי

דוד ביטן:  כל הרבנים, כל הקבוצות של הרבנים, רוצים שיתניידו אליהם

דוד ביטן:  אבל מרגע שהם הגיעו למספר של 10,000 – שאף אחד לא יזוז מהם

דוד ביטן:  מספיק כבר עם זה, תהיו קצת אמיתיים גם בטענות שאתם טוענים

דוד ביטן:  אנחנו לא שוק ולא שום דבר פה

מנחם לנצנר: כבוד היושב-ראש, יש לזה פתרון מאוד פשוט: להגדיר את הקומה כטכנית

מנחם לנצנר:  יש דבר שנקרא M2M, Machine to machine

מנחם לנצנר:  משרד התקשורת הקצה קומה, זה נקרא 0501, 0521, שזה אומר מכונה למכונה

מנחם לנצנר:  זה לא שייך לשום ועדה

דוד ביטן: מה שאתה רוצה להציע, תציע למשרד התקשורת והם יחזרו אליי

מנחם לנצנר: אני רוצה להגיד שגם כאן הקומה הכשרה תהיה מוגדרת כטכנית, בלי אינטרנט ובלי sms, וכל ועדת רבים תוכל לעשות מה שהיא רוצה

מנחם לנצנר:  ככה לא יהיו מריבות בין אף אחד וגם ישמרו על הטלפון הכשר

דוד ביטן: מימון, כמו שאני אמרתי שחברי הכנסת יוכלו לפנות ליועץ המשפטי, אני מבקש שיוכלו לפנות אליך בכל העניינים הטכניים האלה על מנת שתיתן תשובות, שלא נצטרך לעשות דיון ארוך עוד פעם

ינון אזולאי: יכול להיות שאחר כך תמצא שם איזה עובד מסור שיוכל לעבוד אצלך גם

דוד ביטן: תודה רבה, הישיבה הסתיימה

התקשורת שלמה קרעי: תודה, תודה אדוני היושב-ראש, תודה לכולם